Un fluid corporal âşni 

! din gura monstrului şi-l lovi în faţă. 

Sub efectul lichidului corosiv, carnea îricepu să se topeastă. 
Murphy dădu înapoi împleticindu-se. 
Urla şi-şi zgâria faţa, care se desfăcea în fâşii. 
Nu mai ştia unde se ducea... 
unde se afla... 
Nu mai avea gânduri... 
Liniştea se reinstaură, excepţie făcând un 
sunet îndepărtat, abia sesizabil: 
un mieunat şuierător pe care nimeni nu-l putea guzi. 


O mişcare bruscă în pântece 
„0 făcu pe Ripley să se clatine. Cu calm, în deplinătatea 
forțelor sale, 
: înaintă spre margine. 
Jos clocotea un lac de metal topit a cărui 
apropiere îi usca pielea... 

Coşmarurile. 

Un detaliu curios în privinţa lor — sunt recurente ca anumite 
maladii. Este o malarie a spiritului. Când ai crezut că au 
dispărut, revin la atac... de îndată ce victima lor nu se mai 
aşteaptă, de îndată ce-şi închipuie că a scăpat de ele şi nu se 
mai fereşte. Şi nu ai cum să te opui, nu ai cum să le înfrunţi. Nu 
ai cum. Nu ai pilule, leacuri sau injecții cu efect retroactiv. 
Singurul remediu ar fi odihna adusă de un somn profund, dar 
tocmai din acesta se hrăneşte infecția. 

Prelungirea stării de veghe ar părea ceva logic. Dar este 
imposibilă, la bordul unei nave cosmice. In afara chesonului 
criogenic, mori de plictiseală. Mai rău chiar, rişti să 
supravieţuieşti acestui sacrificiu zece, douăzeci sau treizeci de 
ani petrecuţi în conştientă inutilă şi să te afunzi într-o senilitate 
precoce. Din pricina unei vieţi irosite privind cadranele şi 
căutând iluminarea în sclipirea invariabilă a indicatoarelor 
monotone. Poţi să citeşti, să te uiţi în gol, să faci gimnastică şi 
să regreţi că ai renunţat la opţiunea hipersomnului. Trebuie să 
existe puţine profesii în care a dormi în timpul serviciului este o 
obligaţie. Nu-i prea rău, la o adică. Plata este bună şi poţi urmări 
progresele sociale şi tehnologice ale umanităţii sub o per- 
spectivă unică. A-ţi amâna cât mai mult dala morţii, aceasta nu 
înseamnă nemurire, dar eşti aproape. 

Ar fi aproape perfect dacă nu ar fi coşmarurile. Nu poţi scăpa 
de ele atunci când faci parte din echipajul unei nave spaţiale. Ar 
fi de ajuns să te trezeşti pentru a te sustrage, dar nu e cu 
putinţă. Maşinile nu-ţi permit. Ele au sarcina de a păstra pe cei 
ce dorm în hipersomn, de a le întârzia întoarcerea la starea 
conştientă. lar inginerii nu au găsit încă un mijloc de a suprima 
visele şi rudele sale blestemate — coşmarurile. Odată cu ritmul 


respirator şi circulator şi activităţile cerebrale sunt încetinite. Un 
vis poate dura un an sau doi chiar. Un vis sau un coşmar. 

În anumite împrejurări, ar fi mai bine, poate, să mori de 
plictiseală. Dar dacă te afli în hibernare n-ai de ales. Aerul 
glacial şi acele care înţeapă carnea şi o sondează, conform 
instrucţiunilor furnizate de programele medicale, nu determină 
viaţa ci funcţiile vitale. În hipersomn, maşinile au toată puterea. 
Li se acordă încredere, se contează pe ele. Şi de ce nu, la urma 
urmelor? N-au demonstrat ele, decenii la rând, că sunt mai 
fiabile decât oamenii care le-au conceput? Ele nu ştiu ce sunt 
ranchiuna şi vrajba. Hotărârile lor se bazează pe observaţie şi 
analiză. Ele nu au ca sarcină cuantificarea emoţiilor, care nu au 
nici o influenţă asupra comportamentului lor. 

Sulaco era o maşină care-şi urmarea parcursul programat. 
Cei patru adormiţi prezenţi la bord treceau prin faze de vis şi 
repaos, alintaţi de capodopere ale tehnologiei umane. Nava îi 
menținea în viaţă, regulariza funcţiile vitale, remedia 
eventualele anomalii. Ripley, Hicks, Newt şi Bishop. Conservarea 
rămăşiţelor acestuia din urmă era uşoară deoarece era 
suficientă debranşarea lui. Din cei patru pasageri, numai el era 
scutit de coşmaruri. Lui îi părea rău. Pentru el, a dormi fără vise 
reprezenta o pierdere de timp. Dar nu era decât un android şi 
creatorii seriei sale au considerat că maşinile nu aveau nevoie 
să viseze. Aşadar nu se aplecaseră niciodată asupra acestei 
chestiuni. Fără să ceară părerea celor în cauză. 

După Bishop, care nu avea un statut de membru al 
echipajului ci de simplu element al navei, Hicks era în starea cea 
mai proastă. Coşmarurile lui nu erau mai înfricoşătoare decât 
ale celorlalţi oameni, dar era grav rănit. Nu putea fi îngrijit decât 
într-un spital ultraperfecţionat şi îl despărţeau doi ani de voiaj 
de cel mai apropiat stabiliment de acest fel. 

Ripley făcuse tot ce era posibil pentru el, înainte de a-l lăsa 
pe autodocul lui Su/aco să stabilească un diagnostic şi să 
prescrie un tratament. Toţi medicii de la bord pieriseră în cursul 
înfruntărilor de pe Acheron, iar cei doi ani de hipersomn nu-i vor 
grăbi vindecarea. De fapt, femeia se mulţumise să-l vadă 
afundându-se în coconul protector al inconştienţei. 

Şi în timp ce Su/aco îi purta de grijă, şi corpul său trudea la 
repararea daunelor suferite. Încetinirea funcţiilor vitale reducea 
propagarea infecțiilor potenţiale dar hibernarea şi 


medicamentele nu aveau nici un efect asupra rănilor interne. 
Hicks supravieţuise mulţumită forţei sale de caracter, dar numai 
o intervenţie chirurgicală rapidă va putea să-l ajute. 

Ceea ce se apropia de secţiunea de criogenie execută un 
program întocmai ca şi maşinile care-i înconjurau, dar nu 
constituia un element al lui Su/aco. O îndemna o nevoie 
stringentă, o incita să se deplaseze. Nu căuta hrana, deoarece 
nu cunoştea foamea. Nu dorea nici să-şi potolească un impuls 
sexual, fiindcă era asexuată. N-avea decât o singură şi unică 
motivaţie: procrearea. Deşi organică, această creatură avea 
numeroase puncte comune cu ordinatoarele acestei nave, chiar 
dacă poseda o dârzenie fioroasă pe care nu o puteau avea nişte 
simple microprocesoare. 

Pe plan fizic şi pentru a o compara cu un animal pământean, 
ea semăna vag cu un limulus cu rostru flexibil. Traversă sala de 
criogenie alergând pe picioarele articulate chitinoase cu un 
conţinut foarte ridicat de carbon. Sistemul său fiziologic de o 
extremă simplitate era conceput pentru a-i permite să 
îndeplinească unica funcţie biologică pe care o avea, cuo 
incredibilă eficacitate. Nici o maşină nu ar fi putut să fie mai 
performantă ca ea în acest domeniu. 

Ghidată de simţurile ei deopotrivă de rudimentare şi perfect 
adaptate la nevoile sale, împinsă de un instinct hiperdezvoltat, 
se îndreptă spre un scop de la care nimic nu o putea da lao 
parte. Urcarea pe un panou neted al unui cheson criogenic nu 
punea nici un fel de probleme unei astfel de creaturi. Sub 
capacul de vitrometal transparent al sarcofagului dormea o 
mică făptură organică blondă a cărei dezvoltare nu se 
terminase, care era bântuită de vise la fel de înspăimântătoare, 
dacă nu şi mai şi decât cele ale adormiţilor adulţi. Cu ochii 
închişi, fără să ştie că un monstru testa soliditatea protecţiei 
culcuşului, ea îşi continua somnul. 

Acesta nu era un vis, acest coşmar avea drept cadru 
realitatea. Copilul nu ştia, din fericire pentru ea. 

Aceea începu o examinare febrilă a chesonului şi parcurse cu 
meticulozitate capacul ermetic. Tripla sa izolaţie oferea o 
protecţie mai completă decât cea oferită de coca lui Su/aco. 
Creatura nu se arătă iritată. Frustrarea îi era străină. Perspectiva 
putinţei de a-şi îndeplini cât de curând funcţiile biologice avea 
ca efect doar insuflarea unui surplus de energie. Utiliză tubul 


extensibil care se năştea din secţiunea ventrală pentru a testa 
rezistenţa domului transparent. Acest obstacol o împiedica să 
ajungă la corpul întins pe saltea şi devenea frenetică, aflîindu-se 
atât de aproape de pradă. 

Creatura aceea se lăsă să alunece până la separaţia soclului 
de capac. Vâri una dintre ghearele sale minuscule în fisura 
aproape invizibilă şi-şi propti coada de instrumentele din capătul 
cilindrului în chip de pârghie. Împinse cu putere. Corpul tremura. 
încheieturile începeau să cedeze. Forţa ei era inimaginabilă, 
irezistibilă. 

Vitrometalul crăpă şi se fisură de-a lungul încheieturii. Un 
ciob din acest material transparent, tăios ca un scalpel se 
înfipse în creatură. Un suflu de aer rece scăpă din sarcofag până 
ca sistemul de colmatare internă să restabilească etanşeitatea. 

Întinsă pe patul pe care visa urât, Newt scânci. Capul căzu 
într-o parte şi ochii se deplasau sub pleoapele închise, dar ea nu 
se trezi. Spărtura fu obturată la timp pentru a-i asigura 
supraviețuirea. 

Târâtorul care scotea ţipete terifiante sări de pe cheson 
lovind spasmodic cu picioarele şi coada în ţeapa de vitrometal 
care-l străpunsese. Îşi termină zborul pe sarcofagul lui Hicks de 
care se agăţă convulsiv. Scuturat de frisoane, se opinti, iar din 
rană i se scurgeau fluidele vitale corozive. Rodeau sticla, soclul 
metalic, podeaua. Fumul se ridică pe puntea inferioară. 

Împrejurul sălii şi peste tot în navă, cadranele se însufleţiră, 
semnale de alarmă clipiră şi sirenele mugiră. Nu era nimeni 
treaz pentru a le vedea sau a le auzi, dar aceasta nu-l împiedica 
pe Sulaco să ia măsurile care se cuveneau. Reacţiona conform 
programării sale. Pe chesonul lui Hicks, creatura se cambră şi 
adoptă o postură obscenă. 

Hemoragia ei distrugătoare continua, când o voce feminină, 
cu calmul şi seninătatea sintezei, se adresă pasagerilor 
adormiţi. 

— Atenţiune. Acumulare de vapori explozivi în secţia 
criogenică. Acumulare de vapori explozivi în secţia criogenică. 

Ventilatoarele din tavan bâzâiră pentru a aspira vârtejurile 
de gaz. Fluidul vital de acid picura încă din corpul monstrului 
lipsit de viaţă. 

La nivelul inferior se produse o explozie. Un fulger actinic 
orbitor ţâşni din deschizătură, urmat de o limbă de foc galben. 


Un fum opac se împreună cu gazele. Lumina pâlpâi. 

Sistemul de ventilaţie se blocă. 

— Incendiu în secţia criogenică, declară vocea feminină cu 
aceeaşi indiferenţă. Incendiu în secţia criogenică. 

O ţeavă de stropit ieşi din tavan şi pivotă încet în jurul axei, 
aidoma unui tun miniatural. Se imobiliză când fu orientat spre 
flăcările care se ridicau din gaura pe care o rosese acidul în 
podea. Apărură mai întâi nişte băşici, apoi ţâşni lichidul. 

La baza suportului trosniră nişte scântei şi jetul se reduse la 
câteva picături. 

— Sistem de stingere inoperant. Sistem de stingere 
inoperant. Ventilatoare inoperante. Incendiu şi acumulare de 
vapori explozivi în secţia criogenică. 

Nişte motoare gemură. Pistoane hidraulice ridicară cele 
patru chesoane ocupate care se îndreptară apoi spre 
extremitatea opusă a sălii printr-o perdea de fum şi flăcări din 
ce în ce mai groasă. Cadavrul târâtorului străpuns de ciobul de 
vitrometal lunecă şi căzu pe jos. 

— Îmbarcare imediată a întregului personal al bordul CDS- 
urilor, ordonă vocea sintetică. Evacuarea într-un minut. 

Pe rând, cilindrii criogenici pătrunseră într-un tunel de 
transport şi se cufundară rapid în măruntaiele navei. leşiră din 
acest pasaj în secţia sasurilor tribord, unde nişte mecanisme 
automate îi încărcară la bordul unei capsule de salvare. Sub 
capacul transparent al chesonului ei, Newt se mişcă, dar nu se 
trezi. 

Peste tot, fulgere orbitoare bâzâiau şi vocea sintetică pe 
care nimeni nu o putea auzi: 

— Lansarea CDS-urilor în zece secunde, nouă... 

Sasurile interne se închiseră, cele externe se deschiseră. 
Numărătoarea inversă continuă. 

La ZERO, se produseră două lucruri simultan: zece CDS-uri, 
din care nouă neocupate, fură ejectate din navă şi flăcările care 
ieşeau din gaura produsă de acid în podeaua secţiei criogenice 
aprinseră gazele care se acumulaseră. Toată partea babord-faţă 
a lui Su/aco deveni o palidă imitație a stelelor depărtate. 

Unda de şoc izbi jumătate din CDS-urile care se îndepărtau. 
Două dintre aceste aparate se răsturnară, scăpând de sub 
control. Un altul îşi schimbă direcţia şi făcu cale întoarsă pe o 
traiectorie curbă. Fără să încetinească la apropierea de nava 


mamă, o lovi în plin. O a doua explozie, mai violentă decât cea 
dinainte, îl zgudui pe Su/aco. 

La bordul capsulei de salvare conţinând cele patru chesoane 
criogenice, instrumentele înnebuniseră şi scăpărări luminoase 
străbăteau circuitele electrice. Ordinatoarele CDS-ului, mai puţin 
importante şi perfecţionate decât cele de pe Su/aco, se 
străduiau să izoleze, să reducă şi să controleze daunele 
provocate de cea de a doua deflagraţie. Unda de şoc nu 
perforase coca, dar cauzase numeroase stricăciuni interne. 

Sistemele informatice cereau navei mamă o evaluare a 
avariilor. Cum nu primeau nici un răspuns, optară pentru un 
sondaj al împrejurimilor. Abia începu această examinare că 
unele aparate se detracară, dar altele le luară locul. Su/aco 
fusese trimis în misiune departe de căile fotonice frecventate şi 
de frontierele sectoarelor colonizate de om. Pornise pe drumul 
de întoarcere când s-a produs catastrofa. Deşi prezentă în 
această zonă a spaţiului, omenirea era împrăştiată în enclave nu 
prea numeroase şi foarte îndepărtate unele de altele. 

Ordinatorul de navigare găsi un obiectiv. Nu era cea mai 
bună alegere, dar nu avea încotro. Evaluarea stricăciunilor 
suferite nu-i permitea să determine perioada de timp în care 
mai putea fi operaţional şi, deoarece instrucţiunile îi dictau să-i 
conducă pe pasagerii săi într-un loc sigur, calculă traiectoria şi 
încărcă în memoriile sale toţi parametrii acestui nou drum. Cu 
câteva rateuri, propulsorul său o luă din loc. 

Lumea Fiorinei mu era nici impresionantă şi nici prea 
primitoare, dar acolo se găsea unica baliză în activitate din tot 
sectorul Nereidelor. Memoriile CDS-ului se canalizară pe 
semnalul ei, pe care sistemele de navigaţie deteriorate o 
pierdură în două rânduri. Dar păstrară direcţia. Informaţiile 
disponibile despre această planetă erau puţine şi vechi, fapt 
deloc uimitor, ţinând cont de izolarea ei şi de statutul ei special. 

Cuvintele Fiorina "Furia" 361 apărură pe ecran Mină-rafinărie 
din Vălul Exterior. Centru penitenciar de mare siguranță. 

Informaţii pe care ordinatorul de bord nu ştiu să le 
interpreteze. Semnificaţia lor ar fi fost mai mare pentru 
pasageri, dacă ar fi putut să le ia la cunoştinţă. 

Informații complementare? începu să clipească pe monitor. 

În lipsa unui răspuns afirmativ, înscrisul dispăru. 

Câteva zile mai târziu. CDS-ul plonja în atmosfera cenușie şi 


nepotolită a obiectivului său. Norii întunecaţi care umbreau 
atmosfera acestei lumi nu erau deloc primitori. Printre ei nu 
apărea nici o pată albastră sau verde, nici un semn de viaţă. Dar 
era menţionată o implantare umană pe registrul planetelor 
locuite şi baliza emitea în neant semnale cu o regularitate 
liniştitoare. 

Circuitele CDS-ului cedau unul câte unul dar ordinatorul 
păstră controlul aparatului stabilind derivații spre modulele de 
ajutor care preluau sarcina până ardeau şi ele. Norii de 
funingine defilau dincolo de hublouri şi trăsnetul lumină 
atmosfera ca pentru a-i intimida pe ocupanţii sarcofagelor 
ermetice îngheţate. 

Sistemele informatice prelucrau cuminţi toate datele 
necesare coborârii. Pentru ele nu era nici o urgenţă. Ar fi 
funcţionat la fel chiar dacă cerul ar fi fost degajat, vânturile 
moderate şi circuitele în perfectă stare. 

Patinele trenului de aterizare refuzau să iasă şi nu era timp 
şi nici carburant pentru a mai încerca altă apropiere. În preajma 
ariei de recepţie din jurul balizei terenul era accidentat şi 
ordinatorul preferă o plajă de nisip, mai neaccidentată. 

Când să crească puterea propulsoarelor, se adeveri că 
rezervele de energie nu-i vor permite. Căută soluţii, fiindcă 
acesta era rolul său. Dar CDS-ul nu putu ajunge până la țărm şi 
plonjă în valuri într-un unghi care lăsa de dorit. 

In interior, reţeaua de susţinere amortiză impactul. 
Materialele compozite pe bază de metal şi carbon gemură, 
supuse unor constrângeri pentru care nu fuseseră prevăzute. 
Armătura se frânse şi se îndoi, pereţii se turtiră. 
Microprocesoarele îşi concentrară eforturile asupra protecţiei 
celor patru cilindrii care le-au fost încredințate Nu le mai 
rămânea timp pentru alte sarcini. Propria lor soartă le era 
indiferentă. Nu aveau nici un pic de instinct de conservare. 


Solul Fiorinei era la fel de respingător ca şi cerul său: o 
îngrămădire de roci cenușii şi negre bătute de vânturi urlătoare 
şi câteva excrescenţe vegetale noduroase cu forme chinuite 
care rezistau asaltului elementelor în adăpostul precar al 
câtorva cavităţi. O ploaie deasă pişca suprafaţa bălților de apă 
îngheţată. 


Siluetele statice ale unor maşini grele punctau acest peisaj 
mohorât. Încărcătoare, transportoare, escavatoare şi elevatoare 
zăceau ici şi colo, pe unde fuseseră abandonate, prea 
mătăhăloase şi costisitoare pentru a fi evacuate din această 
zonă de prospectare, ale cărei trecute bogății le justificase 
prezenţa. Trei foreze imense se înălţau împotriva vântului 
asemenea unor viermi carnivori gigantici, cu botul escavator în 
repaos şi cabina de conducere întunecată şi goală. Alte 
maşinării şi vehicule de mai mici dimensiuni erau adunate 
împrejur, aidoma unor paraziți înfometați care aşteptau trezirea 
scrâşnitoare a acestor leviatani pentru a se duce să ciugulească 
cu nesat fărâmiturile lăsate de aceştia în urma lor. 

Mai jos de zona de exploatare, tăvălugul valurilor se spărgea 
pe o plajă neagră sclipitoare, ca şi cum asaltul unui liman lipsit 
de viaţă putea să justifice o asemenea risipă de energie. Nici un 
fel de artropod cu forme elegante nu alerga pe ţărmul acestui 
golf adumbrit, nici un fel de pasăre nu se avânta spre crestele 
înspumate, cu speranţa unei prăzi îndestulătoare. 

Existau totuşi peşti în unda acestor ape, ciudate creaturi 
alungite, cu ochi bulbucaţi şi cu dinţi mici şi tăioşi. Oamenii care 
trăiau pe Fiorina încercau uneori să determine locul pe care l-ar 
putea ocupa aceştia în sânul creaţiei, dar nu erau dispuşi să se 
arunce în nesfârşite discuţii despre căile paralele pe care putea 
să meargă evoluţia şi se mulţumeau să ştie că locuitorii acestui 
ocean erau comestibili, fără să-şi bată capul cu taxinomia. 
Alimentele proaspete nu erau abundente, oricare ar fi originea 
lor. Şi era mai bine să nu se gândească la ceea ce le ajungea în 
castron, atâta timp cât era bun la gust. 

Omul care mergea agale pe plajă era îngândurat dar 
expresia feţei rămânea neutră. Salopeta uşoară îi proteja de 
vânt şi ploaie capul ras. Când şi când, iritat, mai dădea cu 
piciorul în insectele care mişunau împrejur şi căutau să treacă 
de obstacolul de plastic. Deoarece, dacă oamenii de pe Fiorina 
nu ezitau să mănânce pe locuitorii valurilor agitate, formele 
autohtone de viaţă vedeau în ei nişte prăzi din care tare ar fi 
vrut să se înfrupte. 

Trecu pe lângă derrickurile abandonate şi macaralele 
fosilizate, rătăcit în meditaţie. Nici un surâs nu-i îndoia buzele. 
Resemnarea-i aparentă era de fapt indiferenţă, iar ceea ce 
putea să i se întâmple nu-l interesa. Introspecţia îi aducea 


satisfacţii mai intense. Ceea ce-l înconjura era mult prea familiar 
pentru a-i mai trezi interesul. 

Un sunet îl făcu să ridice capul. Clipi şi-şi şterse pelicula de 
lapoviţă care-i acoperea viziera protectoare până să scruteze 
cerul. De acolo de unde venea tumultul, un nor mai coborât 
stârni o strălucire de metal care cobori spre suprafaţa acestei 
lumi devenind aproape luminoasă. 

Omul îl urmări până când dispăru în ocean. După un moment 
de aşteptare plecă. 

Ajuns în mijlocul plajei, se uită la ceas, apoi porni înapoi. Se 
uita câteodată înspre mare. Fără să vadă nimic deosebit, fireşte. 
Şi tresări când zări dinainte-i silueta inertă care zăcea pe nisip. 
luţi pasul şi merse pentru a se apleca deasupra corpului, cu 
picioarele linse de limbile valurilor. Pentru prima oară de multă 
vreme, simţi accelerarea pulsului. Avea în faţa ochilor o femeie, 
pe care o răsturnă pe spate. 

Şi văzu faţa cu striaţii de sare a lui Ripley, fără cunoştinţă, 
dar vie. 

Se uită în toate părţile. Era singur cu această necunoscută a 
cărei prezenţă era atât de surprinzătoare. Să o lase aici pentru a 
merge în căutarea ajutorului ar însemna întârzierea acordării 
primului ajutor, primelor îngrijiri de care poate depindea viaţa 
ei... şi ar constitui o pradă ideală pentru micii prădători lacomi ai 
Fiorinei. 

Îşi trecu mâinile pe la subţiorii femeii, o ridică şi apoi o purtă 
încet spre sasul atmosferic de unde ieşise mai devreme. 

În interior făcu o pauză pentru a-şi trage sufletul, apoi se 
îndreptă spre duşul insectifug. Trei deţinuţi care lucraseră în 
exteriorul instalaţiilor erau ocupați cu debarasarea de vermină, 
goi sub jeturile de apă caldă şi dezinfectantă. In calitate de 
responsabil medical, Clemens deţinea o anumită autoritate şi 
hotări să o folosească. 

— Hei, voi! 

Bărbaţii se întoarseră, surprinşi. Clemens nu prea-i băga în 
seamă pe deţinuţi, decât pe plan profesional. Indiferenţa lor 
iniţială se evaporă când văzură corpul care zăcea pe umerii lui. 

— Un CDS a căzut în mare. 

Se priviră. 

— Nu mai staţi pironiţi! ordonă el cu duritate pentru a le 
deturna atenţia de la povara lui. Mergeţi pe plajă. Poate că mai 


sunt supraviețuitori. Şi avertizaţi-l pe Andrews. 

Ezitară, apoi percutară. leşiră de sub duş şi-şi recuperară 
hainele fără să-şi dezlipească ochii de la femeia pe care 
Clemens nu cuteza s-o aşeze pe podea. 

Lui Andrews nu-i plăcea să utilizeze comunicatorul. În spaţiul 
interstelar, cel mai mic apel costa o avere şi avea ordin să nu 
folosească acest emiţător decât în caz de necesitate absolută. 
Se temea de fiecare dată că aprecierea personală a situaţiei să 
nu fie diferită de cea a unui imbecil care-i va debita comunicaţia 
pe cumulul său de salarii sau va prinde ocazia pentru a-i 
respinge promovarea. Şi nu va putea să argumenteze nicicum în 
apărărea lui, fiindcă în ziua în care va părăsi această lume 
pierdută şi va reveni pe Pământ, cretinul în chestiune va fi mort 
sau va fi demult pensionat. 

Dar nu avea de ce să-i dea importanţă, ce naiba! La 
întoarcerea lui, nu va mai găsi în viaţă pe niciuna dintre 
cunoştinţele sale. Dar era nerăbdător să efectueze această 
călătorie la care se gândea adeseori. 

Se mulțumea să-şi execute cât mai bine munca lui ingrată 
nădăjduind că superiorii lui ingraţi îl vor recompensa în cele din 
urmă pentru conştiinţa sa profesională şi capacităţile sale. Va 
beneficia mai devreme sau mai târziu de o pensionare 
anticipată, dacă acest CDS blestemat nu s-ar fi prăbuşit pe 
Fiorina pentru a-i complica existenţa! Neprevăzutul îi inspira o 
profundă suspiciune. Unul dintre rarele avantaje ale funcţiilor 
sale era că într-un asemenea loc totul era previzibil. 

Sau fusese până în această zi. Se resemnă utilizând 
comutatorul şi bătu pe taste cu putere: 


FURIA 361 — CENTRU DE DETENȚIE DE TIP C. 

IRIS 12037154 SEMNALAM CRASH CDS 2650. 

OCUPANŢI: ANDROID MODEL BISHOP, HS. 

HICKS, CPL — INFANTERIST — L55321 — MORT LA SOSIRE. 
RIPLEY, LT — SVC COMP — B515617 — ÎN VIAŢĂ. 

COPIL SEX FEMININ NEIDENTIFICAT — MORT LA SOSIRE. 


CEREM EVAC URGENTĂ. 
AŞTEPTAM RĂSPUNS. 
DIR. ANDEWS M51021. 
(Trans 1844 — Fiorina) 


Clemens se grăbise să aducă pe femeie imediat după ce o 
descoperise pe plajă, mai preocupat de sănătatea ei decât de 
sexul ei. Andrews ştia că mai târziu vor veni şi celelalte, cu toate 
complicațiile aferente. 

Se servise de boii mutanţi pentru a scoate CDS-ul pe plajă. 
Oricare vehicul de mină ar fi permis executarea acestei 
operaţiuni mai rapid şi mai facil, dar maşinile rămase afară nu 
mai erau demult utilizabile iar cele din hangare erau prea 
valoroase pentru a le expune agresiunii elementelor. Utilizarea 
animalelor era mult mai înţeleaptă. Boii se dovediseră foarte 
eficienţi, chiar dacă unul dintre ei a căzut mort, doborât fără 
îndoială de efort. 

Odată ajuns în raza de acţiune a unicei macarale exterioare 
utilizabile, CDS-ul fusese coborât în interiorul instalaţiilor fără 
probleme. Andrews îi văzuse pe oamenii intrând şi ieşind repede 
din aparat pentru a anunţa că femeia nu era singură, că mai 
erau pasageri. 

Alte griji, complicaţii, piedici într-o rutină zilnică paşnică, şi 
hotărâri de luat. Îi era groază de aşa ceva, căci riscurile de a 
comite o eroare erau mari. 

Caporalul infanterist murise, ca şi nefericitul copil. Cât 
despre android, nu conta. Andrews se felicita fiindcă nu va 
trebui aşadar să se ocupe decât de femeie... care şi aşa îi va 
crea destule probleme. 

Îi veni informaţia conform căreia un mesaj fusese înregistrat 
în memoriile comunicatorului. Directorul lăsă în grija deţinuţilor 
terminarea inventarului CDS-ului şi se întoarse în birou. Acest 
bărbat de patruzeci de ani, corpolent şi rezistent, era dotat cu o 
dârzenie ieşită din comun. Era nevoie de aşa ceva pentru a fi 
repartizat pe Florina. 

Răspunsul era şi mai concis decât mesajul său: 


DESTINATAR: FURIA 361 — CENTRU DE DETENȚIE TIP C 
12037154. EXPEDITOR: REŢETA CONCOM 01500 — 
WEYLAND-YUTANT. 


MESAJ RECEŢIONAT. 


Mare scofală, se gândi Andrews pândind ecranul. Nu mai 
apăru nimic. Nici sugestii, nici cerere de informaţii 
complementare, nici explicaţii alambicate, nici reproşuri sau 
felicitări. Sperase mai mult. 

Ar fi putut cere instrucţiuni, dar se putea ca superiorii săi să 
considere acest nou apel superflu şi să-i reţină din salariu costul 
acestuia. Nu-i răspunseră ei acuma, chiar dacă era vorba de o 
confirmare a recepţiei? Nu-i mai rămânea decât să evite să 
comită erori şi... să aibă răbdare. 

Un alt vis. Timpul nu este prezent în vise. Universul oniric 
este lipsit de dimensiunea temporală. Se văd tot felul de lucruri 
reale şi ireale totodată, dar rareori ceasornicul face parte din 
decor... 


Strângea la şold aruncătorul greu de flăcări şi cu ţeavă dublă 
şi se apropia cu băgare de seamă de chesoanele criogenice. O 
verificare rapidă îi confirmă că ocupanţii lor nu dispăruseră. 
Rămăşiţele lui Bishop. Newt, diafană frumuseţe nevinovată a 
copilăriei, stranie în acest moment şi în acest loc în care se 
găsea fără voia ei. Hicks, cu în-fătişarea senină. Ea înaintă spre 
propriul sarcofag şi se văzu sub cupola transparentă, adormită, 
cu ochii închişi. 

Auzi un sunet şi se răsuci, dădu un bobârnac unui 
întrerupător de pe o parte a armei şi apăsă pe trăgaci. Se auzi 
un clinchet, dar numai atât. Mai încercă odată, frenetic. La 
capătul unei ţevi apărură câteva flăcări şovăitoare care pieriră 
curând. 

Cuprinsă de panică, Ripley îşi inspectă arma: indicatoarele 
de combustibil, mecanismul trăgaciului, celelalte elemente 
vizibile. Totul părea normal. Aruncătorul ăsta de flăcări ar fi 
trebuit să funcţioneze, ar trebui... 

Detectă o prezenţă în apropiere. Tot în vis, se văzu 
retrăgându-se spre adăpostul oferit de un panou continuând să 
caute cauzele panei. Creatura trebuia să fie pe aproape. Ripley 
îi cunoştea prea bine semenii pentru a se îndoi. Se chinuia 
mereu cu aparatul recalcitrant, când, deodată, descoperi de ce 
se blocase. Un minut era de ajuns. 


Să reîncarce şi să se pregătească să tragă. Treizeci de 
secunde. Îşi coborî privirea fără vreun motiv anume. 

Şi văzu coada extraterestrului între picioare. 

Urlă şi se întoarse drept în braţele monstrului. Vru să ridice 
aruncătorul de flăcări dar o mână cu degete oribile alungite se 
puse pe armă, o strâse şi o făcu ţăndări. Un braţ o imobiliză. Ea 
lovi cu pumnii în toracele lucitor. O acţiune zadarnică precum 
tot ceea ce ar mai putea să încerce. 

Aceea o răsuci pentru a o arunca peste chesonul criogenic 
cel mai apropiat. Strivită de greutatea abominaţiei, cu faţa lipită 
de curba îngheţată, transparentă, ea avea în faţa ochilor pe 
Hicks care clipi şi îi zâmbi... 

Ea urlă. 


Această infirmerie de dimensiuni modeste era lipsită de o 
instalaţie medicală mult mai vastă, prevăzută pentru a 
întâmpina zilnic zeci de bolnavi. Dar minerii, pacienţii în putere, 
plecaseră demult. Cu mulţi ani înainte, după extragerea 
minereului din solul Fiorinei, se duseseră cu lingourile de platină 
spre lumea lor natală. Aici nu se mai găsea decât un mic număr 
de deţinuţi, care nu mai aveau nevoie de un centru de îngrijiri 
atât de important. 

Secţia principală fusese golită de tot materialul recuperabil 
şi mica unitate chirurgicală devenise dispensarul închisorii. Era 
mai economic. Cu cât volumul de încălzit era mai redus, cu atât 
mai mic era consumul de energie. Ar fi fost absurd să se intre la 
cheltuieli pentru nişte puşcăriaşi. 

Nu erau însă lipsiţi de toate cele necesare. Aveau destule 
provizii şi echipament. Compania îşi putea permite atâta 
largheţe, dat fiind că nu era mai rentabilă repatrierea lor de pe o 
lume aşa de îndepărtată. Era mai bine să lase pe loc ceea ce nu 
avea nici o valoare şi să-şi amelioreze astfel imaginea. Bunul 
renume valora mai mult decât materialul care nu mai valora 
mare lucru. 

Acest loc era domeniul lui Clemens care, ca şi o parte din 
echipament, era prea valoros ca să rămână pe Fiorina... chiar 
dacă ar fi fost imposibil să convingi de acest lucru pe cineva 
care-i cunoştea antecedentele. Alungarea lui nu stârnise nici un 
protest, dar puşcăriaşii aveau noroc că-l aveau printre ei şi erau 


conştienţi de acest lucru. Cei mai mulţi nu erau proşti. Le lipsea 
doar simţul moral şi al compasiunii. Aceste trăsături de caracter 
proprii marilor industriaşi şi politicienilor influenţi îi duseseră la 
eşec şi decădere. Atunci când acestea nu afectau propria exis- 
tenţă, cel în cauză era îngrijit într-un loc precum Pământul. 

Când aceste tendinţe se exteriorizau şi făceau alte victime, 
erau duşi mai departe. Pe Fiorina, de exemplu. Clemens nu era 
singurul care a înţeles prea târziu că drumul pe care şi-l trasase 
se bifurca din cel urmat de restul omenirii şi ducea pe această 
lume. 

Femeia voia să vorbească. Încerca să deschidă gura şi să se 
ridice, deşi nu era cu putinţă de spus dacă avea de gând să se 
apropie sau să fugă de ceva. El se apropie de buzele ei. Din 
străfundul fiinţei se ridicară nişte bolboroseli. 

Se îndreptă şi înclină într-o parte corpul pacientei, cu 
blândeţe dar fermitate. Ea sughiţă, se sufocă şi vomă apă, 
inconştientă, dar împăcată şi destinsă. Îi lăsă capul pe pernă şi 
observă cu gravitate faţa asemănătoare unei măşti. Trăsăturile 
erau delicate şi aproape juvenile în ciuda vârstei. Totul în 
aparenţa ei lăsa să se vadă că tocmai petrecuse o vreme în 
infern. 

Dar abandonarea unei nave spaţiale la bordul unui CDS, apoi 
trezirea din hipersomn printr-o aterizare forţată, ar fi pus la grea 
încercare pe oricine, îşi zise el. 

Uşa infirmeriei se deschise şuierând în faţa lui Andrews şi 
Aaron. Clemens nu-i prea avea la inimă pe director şi asistentul 
său. Şi ştia că era ceva reciproc. Postul lui de tehnician medical 
al penitenciarului îi acorda unele privilegii, dar cei doi nu-i vor 
permite niciodată să uite că avea acest statut special. Ceea ce, 
oricum, ar fi fost imposibil pe Fiorina. 

Se opriră lângă pat şi o priviră pe ocupantă. Andrews mârâi 
fără vreun motiv anume. 

— Cum se mai simte pacienta dumitale, domnule Clemens? 
Tehmedul se retrase imperceptibil pe scaun şi apoi ridică 
ochi spre omul care era practic domnul şi stăpânul acestei lumi. 

— Trăieşte. 

Directorul îi zâmbi ironic. 

— Îți mulţumesc, domnule Clemens, asta e foarte bine. Ar 
trebui să mă felicit şi să nu văd decât partea bună lucrurilor, dar 
nu pot să nu mă gândesc la problemele care vor apărea. 


— N-ai de ce să-ţi faci probleme, domnule. Ea nu se află în 
pericol. Nu am diagnosticat nici hemoragie internă, nici fractură, 
nimic important. Cred că în curând va fi pe picioare. 

— Asta mă îngrijorează, domnule Clemens. 

Se uită chiorâş la femeie, înainte de a adăuga: 

— Aş fi vrut să fi picat la mama dracu', nu aici, printre noi. 

— N-aş vrea să par lipsit de respect, domnule director, dar 
am ferma impresie că ar împărtăşi punctul dumneavoastră de 
vedere. După câte am aflat despre sosirea ei şi starea CDS-ului, 
ea n-a avut de ales. Ştiţi de unde venea? De pe care navă? 

— Nu, mormăi Andrews. Am informat pe Weyland-Y. 

— Vreun răspuns? 

Clemens o ţinea pe Ripley de încheietura mâinii, sub 
pretextul că-i lua pulsul. 

— Oarecum. O simplă confirmare de recepţionare a me- 
sajului meu. Atât. Nu sunt prea vorbăreţi. 

— E de înţeles. Dacă doresc să recupereze aparatul 
naufragiaţilor, trebuie să fie acum ocupați cu interpretarea 
raportului dumitale. 

Îşi imagină pe mahării de la Companie în mare tulburare, 
ceea ce-i procură o intensă satisfacţie. 

— Dacă se-ntâmplă ceva, să mă anunţi imediat. 

— Dacă-i vine ideea strălucită de a deceda, de pildă? 

Expresia lui Andrews deveni amenințătoare. 

— Scuteşte-mă de sarcasmele dumitale, Clemens. Foloseşte- 
ţi materia cenușie. Să nu te gândeşti să-mi complici existenţa şi 
să nu faci ceva care să mă ducă să te asociez cauzelor 
problemelor mele. Află că nu are rost umorul negru şi, chiar 
riscând să te surprind, că sper sincer că va scăpa cu viaţă. Ea va 
fi aceea care va regreta, fără îndoială, că a supravieţuit, dacă îşi 
vine în fire. Vino. 

Se adresase asistentului său, cu care ieşi fără să mai scoată 
un cuvînt. 

Pacienta lui gemu şi-şi scutură capul. O reacţie fizică, sau 
efectul secundar al medicamentelor pe care i le dăduse? se 
întrebă el. Rămase aşezat pentru a o supraveghea, fericit de a 
sta lângă ea şi de a putea să o admire după poftă, să-i 
adulmece mirosul. Uitase ceeea ce simţea un bărbat în prezenţa 
unei femei. Amintiri vechi răzbăteau la suprafaţa minţii. Era 
frumoasă, în pofida echimozelor şi tensiunii care-i crispau figura, 


mai mult decât ar fi putut să nădăjduiască. 

Ea mai gemu o dată. El înţelese că nu era tratamentul de 
vină, nu mai mult decât rănile. Ea visa, ceea ce nu era 
neliniştitor în sine. La urma urmei, visele nu aveau nici o 
realitate. 


În sala de adunare slab luminată, deţinuţii rezemaţi cu 
coatele pe balustrada celei de a doua galerii discutau cu glas 
scăzut sau fumau un amestec de plante şi produse chimice. 
Cele două nivele superioare erau pustii. Ca pretutindeni în 
această mină, locurile erau foarte întinse şi-ar fi putut primi mult 
peste cele două duzini de indivizi adunaţi acum în adâncurile 
cavernoase. 

Directorul îi convocase. Douăzeci şi cinci de bărbaţi cu 
capetele rase, corpolenţi sau slabi, în floarea vârstei sau destul 
de vârstnici ca tinereţea lor să nu mai fie decât o amintire 
îndepărtată. Andrews era aşezat în faţa lor, cu adjunctul alături. 
Clemens stătea departe şi de deţinuţi şi de temnicierii lor, cum îi 
şade bine unui personaj cu un statut atât de ambiguu. 

Doi gardieni la un asemenea număr de puşcăriaşi! Aceştia 
din urmă i-ar fi putut ataca şi înfrânge având superioritate 
numerică. Dar la ce bun? O răzmeriţă le-ar permite doar să pună 
stăpânire pe o instalaţie care oricum era a lor. Nu ar avea acces 
la un cadru de trai mai plăcut, fiindcă altul nu exista pe toată 
Fiorina. Şi la sosirea următoarei nave cu provizii, căpitanul va 
refuza să le furnizeze marfa şi va redacta un raport asupra 
situaţiei, după care vor debarca trupe pentru restabilirea ordinii, 
iar răzvrătiţilor rămaşi în viaţă li se va prelungi pedeapsa. 

Satisfacţia procurată de o asemenea provocare lansată 
autorităţilor nu putea justifica o lună suplimentară petrecută pe 
această lume, darmite un an sau doi. Chiar şi captatele mai 
încinse îşi dădeau seama. Niciunul nu se revolta şi nu contesta 
hotărârile lui Andrews. Pentru a supravieţui — şi mai ales — a 
putea spera în părăsirea acestei planete într-o zi, era nevoie să 
te arăţi docil. Puteai să fii nemulţumit de soartă, dar nu să dai 
frâu liber violenţei. 

Aaron parcurse cu privirea rândurile bărbaţilor care 
murmurau şi li se adresă cu grabă. 

— Ascultaţi-mă, toţi. Sunteţi de acord să-ncepem? Perfect. 


Domnule Dillon, te rog. 

Dillon făcu un pas în faţă. Dacă deţinea statutul de şef 
printre deţinuţi, faptul se datora mărimii şi forţei. Ochelarii săi 
cu montură metalică erau mai mult un simbol, un tribut plătit 
tradiţiei, decât necesitate. Îi prefera lentilelor de contact, fără a 
preciza că, fireşte, Compania nu ar fi irosit timp şi bani pentru a 
furniza transplanturi unui condamnat. Nu se plângea. Acest 
obiect era o veritabilă antichitate, o moştenire miraculos 
transmisă intactă din generaţie în generaţie şi îi folosea cum nu 
se putea mai bine. 

Unica meşă care-i atârna pe ţeastă se legăna încet în ritmul 
paşilor săi. Împiedicarea paraziţilor acestei lumi să se instaleze 
în podoaba capilară necesita îngrijiri nenumărate, dar el accepta 
fără să crâcnească aceste constrângeri, atâta vreme cât acestea 
îi permiteau să se singularizeze. 

Işi drese glasul. 

— O, Doamne, dă-ne puterea de a îndura greutăţile. Suntem 
conştienţi că suntem doar nişte mizerabili păcătoşi pedepsei 
juste a unui Dumnezeu supărat. Dar cercul nu trebuie să fie 
rupt... până în ziua Judecării de Apoi. Amin. 

Rugăciunea era scurtă şi, la terminarea ei, ridicară cu toţii 
pumnul drept, apoi îl coborâră, fără nici un cuvânt. Nu era un 
gest provocator ci, dimpotrivă, un gest de acceptare şi de 
resemnare. Pe Fiorina, autorii provocărilor făceau obiectul 
ostracismului din partea tuturor semenilor, dacă nu survenea o 
moarte prematură. 

Pentru că era suficient să te îndepărtezi de linia de conduită 
trasată de Andrews pentru a fi izgonit din centru. Acest bărbat 
avea asupra lor o putere aproape absolută. Nimeni nu putea să 
protesteze, să exercite presiuni, să-şi dea cu părerea asupra 
justeţii părerilor sale. Nu se reunea nici o comisie de anchetă, 
independentă pentru a face lumină asupra decesului vreunui 
deţinut. Directorul le impunea voinţa sa. O asemenea situaţie ar 
fi devenit numaidecât explozivă dacă directorul nu ar fi fost 
drept şi inflexibil totodată. Se puteau considera fericiţi. Ar putut 
să le fie şi mai rău. 

Andrews parcurse adunarea cu privirea. Cunoştea fiecare 
dintre aceşti oameni, mai mult chiar decât şi-ar fi dorit. Forţele 
şi slăbiciunile lor, aversiunile şi păcalele, toate antecedentele 
lor. Se aflau aici cele mai rele rebuturi ale omenirii şi simpli 


asociali, cu un larg sortiment de indivizi între aceste extreme. Îşi 
drese glasul. 

— Mulţumesc, domnilor. Ceea ce s-a întâmplat dis-de- 
dimineaţă a făcut obiectul a numeroase comentarii, iar cum 
majoritatea acestor zvonuri sunt nefondate am hotărât să vă 
chem aici pentru a proceda la câteva puneri la punct. lată 
faptele, cum ştiu deja mulţi dintre voi; un CDS model 337 s-a 
prăbuşit la ora şase pe lumea noastră. Avea la bord un 
supravieţuitor, două cadavre şi un droid ireparabil. 

Făcu o scurtă pauză, pentru a le lăsa răgazul de a asimila 
cele spuse de el. 

— Supravieţuitorul în chestiune este o femeie. 

Murmurele se auziră din nou. Andrews ciuli urechile, 
observîndu-i cu atenţie pe deţinuţi pentru a încerca să le 
analizeze reacţiile. Nimic neliniştitor... deocamdată. 

Unul dintre puşcăriaşi se aplecă peste balustradă. Morse nu 
avea treizeci de ani dar părea mult mai în vârstă. Acesta era 
rezultatul unui sejur prelungit pe Fiorina. Bărbatul arătă o 
mulţime de dinţi aurii, consecinţele comportamentului său 
asocial. Alegerea aurului era pur estetică. Părea încordat, ca de 
obicei. 

— Aş dori să vă amintesc că la sosirea mea aici am jurat că 
mă voi abţine. Fără femei. Fără sex, zise el înainte de se uita în 
jur. Cu toţii am făcut acest legământ şi iată de ce găsec 
inadmisibil ca să fim supuşi de către Companie la această ispită 
autorizând o necunoscută să umble brambura printre noi... 

In timp ce-şi debita discursul, Aaron murmură superiorului 
său ierarhic: 

— Tâlharul ăsta e tare neobrăzat, nu crezi? 

Apoi Dillon trecu în faţa camarazilor pentru a le declara cu 
glas duios, dar sigur: 

— Ce vrea să spună fratele nostru e că prezenţa unui străin 
printre noi — mai ales dacă este vorba de o femeie — constituie 
o ameninţare pentru armonia care domneşte aici, un risc 
potenţial de distrugere a unităţii spirituale care ne permit să 
îndurăm această încercare fără a ne pierde minţile. M-ai 
ascultat, domnule director? Ai înţeles ce vreau să spun? 

Andrews îl privi drept în ochi, fără să clipească. 

— Credeţi-mă că înţelegem ce simtiti. Fiţi siguri că vom ţine 
cont de acest lucru şi că vom face tot ce ne stă în putere pentru 


a rezolva această problemă cât mai repede. Spre binele tuturor. 

Alte murmure. 

— Veţi răsufla uşuraţi să aflaţi că am cerut deja evacuarea 
acestei femei. Compania va veni să o ia în cel multo 
săptămână. 

O voce repetă: 

— O săptămână, domnule director? Nici o navă nu poate 
ajunge pe Fiorina aşa de repede. Oricare ar fi punctul de 
plecare. 

Andrews îl măsură pe omul care vorbise. 

— Cea despre care vorbeam să-ndreaptă spre Motinea. A 
plecat de mai multe luni. Situaţia este gravă şi chiar Compania 
trebuie să respecte regulamentele. Dacă n-a făcut-o până acum, 
va contacta în curând nava şi va scoate din hipersomn cel puţin 
un pilot pentru a efectua un ocol până aici şi pentru a o lua pe 
supraviețuitoare la bord. Ceea ce va pune capăt incidentului. 

Nu erau decât simple presupuneri, dar el le considera 
fondate căci această decizie îi părea cea mai logică. lar dacă 
aparatul de destinaţia Motinea nu era deturnat, va avea destul 
timp să se aplece asupra acestei chestiuni. Toate la vremea lor, 
îşi zise. 

Se întoarse către Clemens. 

— Ai procedat la un examen complet al pacientei dumitale? 

Tehmedul îşi încrucişă braţele la piept şi răspunse ezitând: 

— Oarecum. Pe măsura mijloacelor de care dispun. 

— Fără recriminări. Care este diagnosticul dumitale? 

Clemens devenise ţinta tuturor privirilor. Fără să le ia în 
seamă, îşi concentră atenţia asupra lui Andrews, 

— Cazul nu este alarmant. Suferă de contuzii diverse şi este 
posibil ca să aibă şi o coastă ruptă, dar mi-e teamă mai ales de 
o trezire prea brutală. 

Îşi acordă un timp pentru a-şi ordona gândurile. 

— Nu sunt decât un generalist şi ea va trebui să beneficieze 
de părerea unui specialist. Când cineva iese din hibernare 
înainte de data programată pentru trezire şi fără să primească o 
condiţionare biofizică adecvată, problemele sunt frecvente. 
Efecte secundare, complicaţii respiratorii şi circulatorii, rupturi 
celulare ale căror simptome apar peste câteva zile sau 
săptămâni. Atâtea lucruri pe care nu le-aş putea diagnostica la 
timp, şi nici să le tratez cum se cuvine. Sper pentru ea că nava 


la bordul căreia va pleca este dotată cu instalaţii medicale 
demne de acest nume. 

— Se află în pericol? 

Scutură din cap neputând răspunde. Directorul avea 
tendinţa de a asculta doar ceea ce voia să audă. 

— Dacă nu apare nici o complicaţie, ar trebui să-şi revină. 
Dar nu mai spuneţi la nimeni. Mai ales unui membru al 
consiliului de ordine. 

— De ce ţi-e frică? auzi întrebarea sarcastică. De a fi acuzat 
de practica ilegală a medicinii? 

Din grup se auziră râsete. 

Andrews se grăbi să intervină pentru a pune capăt 
incidentului. 

— Suntem cu toţii conştienţi că această femeie nu trebuie să 
iasă din infirmerie înainte de sosirea ajutoarelor. În nici un caz 
fără escortă. Ochii care nu se văd, se uită, nu-i aşa? 

Nici un comentariu. 

— De aceea vă propun să vă duceţi la treburile voastre şi să 
nu vă mai gândiţi la ea. De acord? Vă mulţumesc, domnilor. 

Se ridică. Nu se clinti nimeni. Dillon zise domol. 

— De acord. 

Numai după aceasta deţinuţii acceptară să se împrăştie şi să 
se ducă într-ale lor. Andrews nu era iritat. Putea să tolereze 
astfel de manifestări de independenţă. Erau lipsite de urmări şi 
disipau în parte tensiunile. 

Nu s-ar fi putut aştepta la ceva mai bun. Considera că a 
înfruntat situaţia aşa cum trebuia. Pusese capăt zvonurilor şi 
speculațiilor înainte ca acestea să devină incontrolabile. Cu 
Aaron alături, reveni în birou. 

Regreta doar că nu primise directive de la superiori. 

Clemens era pe punctul de a ieşi, când Dillon îi bară 
trecerea. 

— Doreşti ceva? 

Colosul era vizibil preocupat. 

— Să nu comiţi imprudenţe cu femeia aceea, doctore. 

— Nu este în stare să creeze probleme. Nu trebuie să 
acordăm o şansă tuturor copiilor Domnului? 

— Ea, fata cui o fi, nu ştiu. 

Cei doi bărbaţi se fixară un moment, apoi Dillon se dădu la o 
parte pentru a-i face lor tehmedului, pe care-l urmări din priviri 


până când trecu de pragul culoarului D. 


Femeia zăcea pe pat, nemişcată, dar nu mai gemea acum, 
nu mai visa. Clemens se uită la punguţa de perfuzie de pe braţul 
pacientei sale. Fiind incapabil să-i stabilească un diagnostic 
precis, se mulțumea să o trateze pentru o slăbire generalizată. 
Adăugase totuşi la glucoză şi la zaharoză un asortiment de 
antibiotice, de modificatoare de somn şi antalgice. Placa ID a 
femeii devenise ilizibilă în timpul accidentului şi el trebuia să 
bâjbâie. Căutase cu atenţie indiciile efectelor secundare şi 
fusese uşurat că nu remarcase nimic. Cel puţin pacienta lui nu 
era alergică la produsele pe care i le administra. 

Fu fericit, de asemenea, să constate că punguţa era aproape 
goală. Însemna că trupul se folosea cum trebuia de serul 
fortifiant. Indicatoarele controlului de VS rămaseră verzi atunci 
când trecu aparatul peste piept şi cap. Încurajat, inseră o 
capsulă în injector şi imprimă o mişcare de rotaţie braţului 
femeii pentru a dezveli o parte mai mare din triceps. 

Ea deschise brusc ochii, ca şi cum se prefăcuse că dormea. 
Surprins de rapiditatea reacției, Clemens şovăi. Ea arătă 
obiectul pe care el îl ţinea în mână. 

— Ce e? 

— Un pistol hipodermic cu difuzie globală. 

— Asta ştiam şi eu. Ştii despre ce vorbesc. 

El îi adresă un simulacru de surâs. 

— Un cocteil de-al casei. Ca să o iei din loc. Adrenalină, 
endorfină selecționată şi proteine. Pentru a pune totul în 
mişcare. Corpul dumitale ar trebui să-l asimileze. După cinci 
minute de la dispersia în organismul dumilale, te vei simţi în 
plină formă. 

Ea-l observă cu neîncredere. 

— Eşti medic? 

El dădu din umeri şi se uită în altă parte, de parcă jenat de 
această întrebare. 

— Tehmed generalist. Clasificare C3 numai. Dar altceva mai 
bun nu găseşti pe aici. 

Se aplecă spre părul femeii şi miji ochii. 

— Regret sincer că trebuie să-mi folosesc aparatul de ras pe 
dumneata. Trebuia s-o fi făcut de cum ai venit, dar am avut de 


rezolvat lucruri mult mai presante. 

Ripley se ridică pe pat, ridicându-şi cearşaful până la bărbie, 
ca pe un scut. 

— Linişteşte-te, nu sunt un ucigaş, chiar dacă din ăştia sunt 
mulţi pe-aici. 

— De ce? 

— Paraziţi microscopici. Artropode carnivore. Mişună pe 
Fiorina. Carnea omenească nu e pe gustul lor, şi avem de ce să 
fim fericiţi, dar sunt morţi după keratina din părul nostru. Nu ştiu 
de ce, dar unghiile noastre nu le stimulează apetitul. Din cauza 
consistenţei lor, fără îndoială. Voi termina precizând că noi le 
zicem simplu păduchi, nu ne preocupă numele lor ştiinţific. 

— Nu aveţi aerosoli, şampoane dezinfectante, sau alte 
produse de felul ăsta? se interesă ea, cu ochii numai la aparatul 
de ras. 

— O, Compania a încercat de toate la deschiderea minei, dar 
nemernicele-s foarte rezistente, ceea ce este indispensabil 
pentru a prolifera în această lume. S-a dovedit că toate 
produsele îndeajuns de puternice pentru a le stârpi aveau un 
efect catastrofal asupra pielii. Şi o piele cu păr acoperită cu 
băşici nu e prea estetică. Mai mult nu-ţi mai spun. Să te razi e 
mai simplu, mai economic şi mai eficace. Unii mai păstrează 
câteva fire, chiar dacă pentru asta trebuie să ducă o luptă 
crâncenă cu paraziţii. Işi păstrează sprâncenele spre exemplu. 
Nu-mi dau seama de ce se acordă atâta importanţă sistemului 
pilos! Dar o coamă ca a dumitale, nu poate intra în discuţie. 
Dacă te gândeşti că vei putea suporta păduchii, află că 
mâncărimile te vor înnebuni când vor alerga pe capul dumitale 
să-ţi ronţăie părul până la rădăcină... 

— De acord, n-are rost să insişti. Imi dau seama. 

— O să-ţi pun la dispoziţie un aparat electric pentru nivelul 
inferior. De asta te poţi ocupa singură, când te vei simţi mai 
bine. Infirmeria este locul cel mai bine protejat şi gângăniile 
astea te vor lăsa în pace o vreme, dar n-o să le scapi. Sunt prea 
mici ca să le oprească filtrele. Şi-apoi, e de ajuns să te razi, ca 
să fii liniştită. 

Ea ezită, gânditoare, apoi dădu din cap. 

— Mă numesc Clemens şi sunt responsabilul medical de pe 
Furia 361. 

Perplexitatea încreţi fruntea femeii. 


— Nu este un nume de planetă minieră. 

— Şi-a schimbat statutul. Ultimul filon valabil a fost 
exploatat, mineralul rafinat şi expediat departe. Weyland-Yutani 
s-a pomenit cu instalaţia abandonată şi pentru a limita 
pierderile a convertit-o în centru de detenţie de mare siguranţă. 
Societatea a putut să se debaraseze de indezirabilii cei mai 
indezirabili şi Compania a beneficiat de serviciile de paznici. Au 
câştigat cu toţii, cu excepţia celor care au avut ghinionul de a fi 
trimişi. 

Agită injectorul. 

— Pot? Nu e decât un stabilizator. 

Ea era de-acum destul de liniştită pentru a-l lăsa să se 
apropie de ea şi să se gândească la altceva. 

— Cum am ajuns aici? 

— La bordul unui CDS care s-a prăbuşit pe lumea noastră. Nu 
ştiu ce s-a-ntâmplat pe nava voastră şi de ce a trebuit s-o 
abandonaţi. Nu ştiu dacă Harry Andrews — directorul nostru — a 
fost cumva informat, dar n-a spus nimic. Oricare ar fi fost 
catastrofa care a dus la evacuarea voastră, trebuie să fi avariat 
sistemele de aterizare ale CDS-ului fiindcă aţi căzut în golf. V-aţi 
prăbuşit. Am tras aparatul până aici. N-am urcat la bord, dar 
judecând după stricăciunile suferite de cocă, ai avut noroc că 
mai eşti în viața., şi mai ales întreagă. 

Ea înghiţi înfricoşată. 

— Şi colegii mei? 

— Asta mă-ntreb şi eu. Unde sunt ceilalţi membri 
echipajului? Au putut să fugă şi ei? 

— Nu erau "alți membri ai echipajului", făcu ea cu duritate. 
Dar e o poveste lungă, dar n-am curaj să ţi-o povestesc. Mă 
refeream la ocupanţii capsulei mele. Câţi sunt? 

— Doi. Trei... cu androidul. Dar mi-e teamă că nu au fost 
favorizați de destin ca dumneata. 

— Ce? făcu ea nedumerită. 

— N-au supravieţuit. 

Ea rămase un timp îngândurată, după care scutură din cap. 

— Vreau să merg până la aparat. Trebuie să văd ce s-a 
întâmplat. 

Vru să se ridice. El o împiedică punându-i mâna pe umăr. 

— Hei, un moment. Eu sunt medicul dumitale şi crede-mă 
când îţi spun că nu eşti în stare să te deplasezi. 


— Nu eşti chiar un doctor, ai recunoscut singur. 

Ea lunecă în partea cealaltă a patului şi se ridică, complet 
goală. 

— Imi dai ceva să îmbrac, sau ies în ţinuta asta? 

Clemens îşi acordă un moment de gândire pentru profita mai 
mult de acest spectacol. 

— Datorită originilor populaţiei locale, purtarea un veşminte 
este foarte recomandabilă. 

E| se ridică şi se duse la celălalt capăt al infirmeriei pentru a 
deschide un dulap şi a tria conţinutul acestuia. 

— În timp ce vei vizita micul nostru paradis, să nu uiţi nici o 
clipă că toţi deţinuţii sunt posesori a doi cromozomi Y şi că n-au 
mai văzut o femeie de ani de zile. Ca şi mine, de altfel. 

Ea-l măsură cu privirea, stând cu mâinile-n şold. 

— Mda, dar cu dumneata sunt în siguranţă dat fiind că eşti 
aproape medic. 

El nu se putu abţine şi zâmbi. 

Clemens observă că ea se uita peste tot, în timp ce o ghida 
prin culoare. Ca un copil intimidat... sau un prădător. Nimic nu-i 
scăpa. Cel mai mic sunet îi atrăgea imediat atenţia. Mergeau 
aproape fără zgomot pe podeaua de metal uzat. Ţinuta pe care 
i-o găsise era ponosită, dar ei nu-i păsa. 

— Nu ştiu cât timp ai stat în hipersomn, dar trezirea în 
asemenea împrejurări cred că a avut urmări asupra sistemului 
nervos. Aşa că nu te speria dacă te voi observa în continuare. 
Trebuie să pândesc nişte simptome a unor eventuale efecte 
secundare care se pot manifesta cu întârziere. Trebuie să te 
destinzi, Ripley. 

Privirea ei pătrunzătoare îl cercetă. 

— De unde ştii cum mă cheamă? 

— Scria pe o etichetă în chiloţeii dumitale. 

Insoţi lămurirea cu un zâmbet de scuză. 

— Am găsit placa de identitate, dar era într-o stare atât de 
proastă că ordinatorul n-a putut s-o citească şi cele mai multe 
informaţii medicale au rămas indescifrabile. Aşa că a trebuit să 


bâjbâi. 

Ripley mişcă umerii, de probă. Întoarse capul într-o parte şi 
în cealaltă. 

— Cred c-ai făcut treabă bună. Mulţumesc. 

Se miră că era jenat de compliment. 

— O, şi ultimul imbecil ar fi putut să-ţi pună pe braţ un 
săculeţ cu ser. 

Ea râse. 

— Nu sunt de aceeaşi părere. Numai un imbecil calificat. 

Oamenii deplasau coca CDS-ului cu precauţie. Trebuia să fie 
pus într-o cală şi vechea macara gemea din cauza efortului. Nu 
mai fusese folosită de la închiderea minei şi repunerea ei în 
funcţiune pentru a depozita capsula de salvare constituise o 
operaţie delicată. Dar maşina funcţiona normal şi cablurile 
cântau coborând încet aparatul spaţial. 

Acesta nu mai suscită curiozitatea generală odată cu apariţia 
lui Ripley alături de Clemens. Şi chiar dacă ea reuşi să nu arate 
că observase această schimbare, puşcăriaşii nu putură să nu o 
soarbă din ochi. 

— La ce serveau aceste instalaţii pe vremuri? îşi întrebă ea 
ghidul. 

Urcaseră pe rampa care ducea la epava capsulei. 

— Ne aflăm într-o mină în care se găsea în principal platină 
şi alte metale din acelaşi grup. Mineralul era tratat pe loc pentru 
a reduce costul transportului. Cred că urcase brusc cursul 
platinei atunci când a fost localizat acest zăcământ. Altfel n-ar fi 
fost rentabilă implantarea unei uzine de asemenea importanţă 
atât de departe de lumile locuite. Era un filon foarte bogat, 
foarte concentrat. 

— Şi acum? 

Ea se oprise în faţa CDS-ului pentru a inspecta coca avariată. 

— Totul aparţine lui Weyland-Yutani. Nu sunt un specialist în 
negoţul cu materii prime interstelare şi mă-ndoiesc că pe 
această lume există cineva care să se intereseze de creşterea şi 
scăderea cursurilor lor, dar am auzii că nevoile de platină au 
diminuat foarte mult şi că preţul acestui metal a păţit acelaşi 
lucru. 

Aproape tot materialul a fost lăsat pe loc. Valoarea lui este 
inferioară costului transportului său. Filonul nu este epuizat, şi 
dacă preţurile vor urca într-o zi, sunt sigur că mina va fi 


redeschisă şi Compania ne va transfera în altă parte. Ca bandiții 
cei răi să nu aibă o influenţă nefastă asupra minerilor cei buni. 
Şi să ştii că n-o să crâcnească nimeni. Cu toţii vor fi încântați să 
părăsească bolovanul ăsta, fiindcă mai rău nu se poate. 

Rolul lor este de paznici: douăzeci şi cinci de gardieni care 
veghează cu permanenţă asupra instalaţiilor în cazul în care 
cererea de platină ar creşte... şi preţul ei va avea aceeaşi 
soartă. Este o afacere excelentă, atât pentru guvern cât şi 
pentru Companie. 

— Mă îndoiesc că se poate rămâne cu mintea întreagă după 
un an de stat pe o lume ca asta. 

Clemens izbucni în râs. 

— Şi noi credeam că nu se poate, înainte de a fi trimişi aici. 
Dar nu am luat-o razna. Nu toţi, în orice caz. Singurătatea este 
mai suportabilă pentru cei care pot să se asimileze unor asceţi 
contemplativi decât unor nelegiuiţi care-şi ispăşesc pedeapsa. 

— Femei sunt aici? 

— Sunt dezolat, locotenent Ripley. Aceasta este un 
penitenciar rezervat pentru cromo dublu Y. Clientelă exclusiv 
masculină. 

Ea dădu din cap, apoi se întoarse şi se îndoi pentru a se târî 
în ceea ce mai rămăsese din sas. Clemens o lăsă să se strecoare 
printre dărâmături şi o urmă. 

Interiorul aparatului era într-o stare şi mai proastă decât 
exteriorul: pereţi dărâmaţi şi strâmbaţi, console şi instrumente 
sfărâmate, echipament împrăştiat pe punte. Totul era impregnat 
cu un miros puternic de apă sărată. Ea încremeni, uluită de 
faptul că scăpase teafără dintr-o asemenea catastrofă. 

— Unde sunt corpurile? 

Şi Clemens era impresionat de amploarea stricăciunilor şi 
surprins că Ripley scăpase cu viaţă. 

— Avem o morgă. Este indispensabil, într-o mină. Acolo i-am 
dus pe prietenii dumitale până vin anchetatorii, adică peste 
aproximativ o săptămână. 

— Şi androidul... 

Clemens se strâmbă. 

— Deconectat şi deteriorat. Am găsit bucăţile lui prin toate 
colţurile. Rămăşiţele au fost aruncate la gunoi. Caporalul a fost 
străpuns în piept de o bârnă. Chiar dacă ar fi fost conştient nu 
şi-ar fi dat seama de nimic. Şi mă-ndoiesc că ar fi ieşit din 


hipersomn. 

— Şi fetiţa? 

Clemens constată că ea se străduia să-şi controleze emoţiile. 

— înecată în cheson. Nici ea nu s-a trezii. Este o consolare 
jalnică, dar a avut o moarte mai uşoară decât militarul. 

Ripley digeră veştile primite. Apoi umerii începură să-i 
tremure şi ochii îi luciră de lacrimi. Atât. Nu strigăte, nu urlete, 
nu revoltă împotriva unui univers nedrept şi indiferent. Micuța 
Newt. Newt al cărei destin îi fusese potrivnic de la început. Dar 
cel puţin patimile ei se sfârşiseră. Ripley îşi şterse ochii, apoi se 
uită la rămăşiţele che-sonului criogenic al copilului. Capacul era 
spart, ceea ce nu era surprinzător. 

Brusc, se încruntă. Sub panoul transparent, metalul prezenta 
o decolorare bizară. Se aplecă şi şterse cu degetul pata, sub 
privirile intrigate ale lui Clemens. 

— Ce este? 

Ripley se ridică. Mâhnirea fusese alungată de altă emoție. 
Când răspunse, tandreţea şi compasiunea îi dispăruseră din 
glas. 

— Ea unde e? 

— Ţi-am spus, la morgă. Ai uitat? 

O privea preocupat. Îi era teamă de o reacţie alergică la unul 
dintre produsele pe care le adăugase la ser. 

— Readaptarea dumitale la realitate este încă precară. 
Jumătate din sistem se crede încă în hipersomn. 

Ea se întoarse la el atât de rapid încât el tresări. 

— Vreau să-i examinez rămăşiţele. 

— Ce vrei să spui? Corpul fetiţei este intact. 

— Eşti sigur? Vreau să-l văd. Trebuie să fiu sigură. 

El se strâmbă, dar n-o mai întrebă... din cauza expresiei ei. 
Un lucru era evident, nu va putea să-i interzică accesul la 
morgă. Şi nu avea nici un motiv să-i respingă cererea. Această 
bruscă dorinţă de a examina cadavrul nu părea motivată de 
nostalgie. N-o cunoştea de prea mult timp ca să o judece 
categoric, dar ea nu părea să fie genul de om care să se 
complacă în incertitudine şi morbiditate. Scara circulară era 
îngustă şi lunecoasă, dar îi scutea de un ocol de la hangarul în 
care era depus CDS-ul până la morgă. Ei coborau, când Clemens 
nu-şi mai putu stăpâni curiozitatea: 

— De ce-ai insistat atâta? 


— Trebuie să obţin o informaţie despre cauzele decesului, 
răspunse ea cumpănit. Să verific dacă mai există şi altele. 

— Altele? 

În alte împrejurări, Clemens s-ar fi simţit ofensat. 

— Nu-mi place să intru în detalii când subiectul este atât de 
delicat dar, deoarece în cilindru s-a produs o breşă, este de 
presupus că ea s-a înecat. Era fiica dumitale? 

— Nu, fiica mea a murit de foarte mult timp. 

Ea îi ocolea privirea. Dar era încă slăbită şi trebuia să-şi 
concentreze toată atenţia asupra treptelor înguste dispuse în 
elice. 

— Atunci de ce ţii atâta s-o vezi? 

În loc să răspundă, ea declară: 

— Poţi să te simţi foarte apropiat de cineva chiar dacă nu 
există nici o legătură de rudenie. Crezi că am chef s-o văd aşa? 
Aş prefera să păstrez alte amintiri despre ea. Nu ţi-aş fi cerut 
asta dacă nu ar fi fost foarte important. 

Era gata să-i ceară explicaţii dar se răzgândi. O cunoştea 
destul de bine ca să ştie că nu va scoate nici un răspuns de la 
ea. Nu-i va comunica informaţii decât atunci când va crede ea 
de cuviinţă. 

Descuie uşa şi intră primul. Utiliză codul confidenţial pentru 
deschiderea unui sertar inferior care lunecă fără zgomot. Ripley 
se plasă lângă el şi se aplecară amândoi asupra trupşorului 
nemişcat. 

— Lasă-mă un moment, te rog. 

Clemens dădu din cap şi se duse să consulte un cadran. Se 
întorcea din când în când pentru a se uita la femeie. In ciuda 
emoţiilor care o sfâşiau, ea examina cadavrul cu eficienţă şi 
meticulozitate. Când consideră că o lăsase destul singură, el 
reveni lângă ea şi întrebă: 

— Eşti mulţumită? 

El aştepta un gest de confirmare, poate un oftat, dar nu ceea 
ce auzi de la ea. 

— Nu. Trebuie făcută o autopsie. 

— Glumeşti? exclamă el şi rămase cu gura căscată. 

— Deloc. Crezi că pot găsi ceva de râs în situaţia asta? 
Trebuie să ştiu cu certitudine de ce a murit. 

Ochii ei aveau duritatea oţelului. 

— Dar ţi-am spus că s-a înecat. 


El vru să împingă sertarul, dar ea îl împiedică. 

— Eu nu sunt convinsă. 

Trase aer în piept. 

— Cer efectuarea unei autopsii. 

— Ascultă-mă. Eşti dezorientată. O jumătate din corpul 
dumitale este încă în somn criogenic. 

— Dumneata să mă asculţi, replică ea cu gravitate Am 
motive foarte serioase să-ţi cer asta. 

— Ai putea să mi le expui? 

Era foarte calm în aparenţă. 

Ea ezită. 

— E neapărată nevoie? 

— Da. "Autopsie la cererea unei prietene a defunctei" nu 
este o justificare satisfăcătoare pentru inspectorii Companiei. 
Trebuie ceva mai bun, 

Aşteptă nerăbdător. 

— înţeles. Riscuri de contaminare. 

— Ce fel de "contaminare"? 

O vedea cum căuta un răspuns. 

— Dumneata eşti medicul, nu eu. 

El scutură din cap şi zise: 

— Fă un efort. 

— Holeră. 

Ea se uită drept în ochii lui şi el fu frapat de dârzenia ei. 

— Nu vorbeşti serios. Nu s-au mai semnalat cazuri de două 
secole. Hai, mai încearcă. Pe aici rareori avem ocazia să râdem. 
Variolă, poate? 

— Ţi-am spus. Holeră. Noi făceam parte dintr-un detaşament 
care a ras instalaţiile de pe Acheron cu o explozie 
termonucleară. Ei experimentau diverse soiuri bacteriene şi 
virale mutate în ceea ce se credea a fi un mediu închis, fără 
pericol. Trebuie să fii la curent cu activităţile Companiei. Infecția 
n-a putut fi izolată şi... s-a răspândit. Era foarte virulentă şi nu 
exista nici un antidot eficace. N-au putut opri propagarea ei, cu 
toată strădania lor. 

— Şi Compania a decis să sterilizeze totul cu bombe 
nucleare? Asta da, tratament radical. Este adevărat că nu 
suntem ţinuţi la curent cu tot ceea ce se întâmplă, dor cred că 
ar fi trebuit să auzim şi noi. 

— Zău? Atunci înseamnă că nu lucraţi pentru aceeaşi 


Companie ca mine, sau că nu vi s-a comunicat această 
informaţie. După câte am constatat eu, directorul vostru nu este 
prea vorbăreţ. A considerat că nu e nevoie să aflaţi această 
ştire. 

— Posibil. 

Trebuia să mărturisească faptul că nu mai era sigur pe el. Şi 
că-i aţâţase curiozitatea. Să le fi ascuns Andrews acest lucru? 
Nu era obligat să le povestească tot ce ştia. 

Dar povestea asta cu holera era ridicolă. Mutaţie au ba, 
pretextul îi părea firav. Fireşte, dacă vorbea adevărat şi 
cadavrul caporalului era contaminat de ceva cu care nu puteau 
să lupte... 

Şi poate că era vorba de o jumătate de adevăr. Dacă ea nu 
era autorizată să dezvăluie adevărata natură a infecţiei; era 
poate prima explicaţie care-i venise în minte. Părea în orice caz 
convinsă de temeinicia unei astfel de măsuri. In calitate de 
militar, poate că ea nu putea să-i spună tot unui civil. 

Ea rămase în picioare, fără să mai scoată o vorbă. Se 
mulţumi să-l observe şi să aştepte. 

Şi-apoi, la naiba! îşi zise el. 

— Dacă ţii neapărat. 


Uzina pietrificată în delăsare era la fel de veselă ca o 
primăvăratică pajişte alpestră, în comparaţie cu morga aceasta. 
Dulapuri de oţel inoxidabil ocupau un perete, cu coduri cu bare 
lipite pe mai multe uşi. Dalele luminate ale podelei erau fisurate 
şi găurite. Ar fi fost uşor să se facă ordine, dar nu dispuneau nici 
de material şi nici de cunoştinţele necesare şi nimeni nu-i 
acorda nici un fel de importanţă. 

Masa de un alb incert instalată în centrul sălii era luminată 
de o baterie de proiectoare. Protejat de o mască şi o bluză, 
Clemens se aplecă asupra cadavrului fetiţei şi efectuă prima 
incizie cu scalpelul laser. Făcu o pauză pentru a-şi şterge 
sudoarea de pe sprâncene. Demult nu mai practicase o autopsie 
şi nu numai că-i lipsea antrenamentul, dar se întreba dacă nu 
comitea o gravă eroare. 

Bisturiul despică fără zgomot micuța cutie toracică. 

— Nu te-ai răzgândit? 

Fără să ia în seamă întrebarea, ea continuă să-l observe în 


linişte, cu inima îngheţată, cu toate emoţiile dale la o parte, de 
unde nu mai puteau să-i influenţeze hotărârea. Clemens ridică 
din umeri şi-şi văzu de treabă. 

Strecură mâinile înmănuşate în deschizătura pe care o 
practicase, inspiră adânc şi desfăcu coastele pentru a dezveli 
cavitatea toracică. Işi începu examinarea. Se apleca uneori 
pentru a studia îndeaproape sub un unghi diferit. În final, se 
îndreptă şi-şi dezmorţi degetele. 

— Nu descopăr nici o anomalie. Toate sunt la locul lor. Nu 
lipseşte nimic. Nici o urmă de maladie, nici o decoloraţie 
suspectă, nimic alarmant. M-am uitat foarte atent la plămâni. 
Cel mai uimitor lucru, e că sunt atât de sănătoşi. Plini de lichid, 
aşa cum m-am aşteptat. Fără nici o îndoială, analiza va confirma 
că este vorba de apă de mare. Şi asta e ceva bizar pentru o 
persoană atinsă de holeră, nu crezi? 

Practică o tăietură laterală, se uită în interior apoi îşi ridică 
ochii. 

— Nimic. Mulțumită? 

Ea-şi întoarse spatele. 

— Acuma, şi fiindcă nu-s aşa de prost cum par, ai putea să- 
mi spui ce anume credeai că vom descoperi? 

Nu mai trebuia să răspundă fiindcă uşa se deschisese brusc, 
iar cele două siluete care intrară lăsară uşa să se lovească de 
perete. 

Andrews era şi mai puţin amabil ca de obicei. 

— Domnule Clemens. 

— Domnule director. 

Tehmedul răspunse cu politeţe, dar nu ca o deferenţă 
excesivă. Ea-i observă pe cei doi cu atenţie. 

— Nu cred că aţi fost prezentat locotenentului Ripley. 

Ea se gândi că Andrews se uită la ea mai mult decât avusese 
de gând. El îşi mută privirea spre masa de autopsie, apoi la 
tehmed. 

— Ce se întâmplă, domnule Clemens? 

— Chiar aşa, interveni Aaron, dublul verbal cât şi fizic al 
superiorului său. Ce se întâmplă, domnule Clemens? 

— Permiteţi-mi mai întâi de toate să vă precizez că 
locotenentul Ripley se simte foarte bine, cum puteţi să 
constataţi. 

Andrews nu muşcă momeala. Vizibil dezamăgit, Clemens 


adăugă: 

— In al doilea rând, am autopsiat copilul decedat, din motive 
de securitate şi sănătate publică. 

— Fără a solicita autorizaţia mea în prealabil, mormăi 
directorul. 

Tehmedul nu se lăsă intimidat. 

— Eram presaţi de timp. 

Andrews ridică imperceptibil din sprâncene. 

— Găseşte altă scuză, Clemens. Nu de timp ducem noi lipsă 
aici. 

— Este nevoie să precizez să locotenentul s-a temut ca nu 
cumva cadavrul să fie contaminat cu organisme mutante 
iniecţioase. 

Directorul se întoarse spre Ripley care rămase mută. 

— Aşa este? 

Ea înclină capul fără să dea explicaţii. 

— Examenul e relevat că totul era normal, interveni 
Clemens. Corpul este sănătos şi nu am relevat nici o urmă de 
contaminare. Ştiam că mi-ai fi spus să mă asigur cât mai rapid şi 
iată de ce mi-am îngăduit să autopsiez imediat cadavrul. 

Ripley avea impresia că vedea cum fierb gândurile în 
creierul lui Andrews. Fermentând. 

— Înţeles, zise în sfârşit. Dar ar fi preferabil ca în viitor 
locotenentul să nu se mai ducă să-şi exhibeze farmecele în faţa 
deţinuţilor cum s-a întâmplat acum o oră, dacă e adevărat ce mi 
s-a spus. In pofida legămintelor lor semi-monastice. Nu-i nimic 
personal, Ripley. Fac această propunere atât pentru protecţia 
dumitale cât şi pentru liniştea mea sufletească. 

— Inţeleg întrutotul, murmură ea, adresându-i ceva ca un 
surâs. 

— Sunt convins. 

Se întoarse către tehmed. 

— Ar fi de asemenea util ca dumneata să mă ţii la curent cu 
evoluţia pacientei dumitale. Trebuie să menţionez acest gen de 
lucruri în registrele oficiale. Îţi cer cumva prea mult? 

Ripley făcu un pas înainte. 

— Trebuie să incinerăm corpurile. 

Andrews o privi şi se încruntă. 

— Ridicol. Le vom conserva în gheaţă până la sosirea 
anchetatorilor. Ar trebui să cerem nişte autorizaţii. Nu sunt 


abilitat să iau asemenea decizii. 

— Incinerare... asta-i bună, rânji Aaron pentru a-i face 
plăcere superiorului său. 

— Am motivele mele, replica Ripley. Precizez că nu au nici o 
legătură cu sentimentele personale. Este în joc sănătatea 
populaţiei acestei lumi. 

Ea-l fixă pe Clemens, în expectativă. 

Ce anume ar putea s-o tulbure într-atât? se întrebă el. 

— Locotenentul Ripley se teme că nu au fost înlăturate toate 
riscurile de contaminare, zise cu voce tare. 

Andrews închise ochii pe jumătate, cu un aer de neîncredere. 

— N-ai declarat că nu era nici un simptom de maladie? 

— Am spus că am găsit acest corp perfect sănătos, fără 
urme suspecte. Dar aici nu dispun decât de mijloace 
rudimentare şi eu nu mă bucur de o excelentă reputaţie în 
mediile medicale interplanetare. 

Andrews mormăi, semn că înţelegea fondul problemei. 

— Nu sunt infailibil. După părerea mea, acest copil s-a înecat 
pur şi simplu, dar pentru a fi absolut siguri ar trebui să 
procedăm la nişte teste mai precise. În pofida rezultatelor 
examenului meu, nu pot să risc şi să las un virus mutant să se 
propage pe Florina. În plus mi-e teamă de reacţia membrilor 
echipei de salvare. S-ar putea ca ei să păstreze distanţa, în timp 
ce noi aşteptăm cu nerăbdare vizita lor. Şi dacă nu faceţi tot 
ceea ce se cuvine pentru stoparea unei epidemii care a fost atât 
de grave că infanteriştii au fost nevoiţi să utilizeze energia ato- 
mică pentru a scăpa de ea pe Acheron, aceasta ar aduce un 
prejudiciu carierei dumitale, domnule director. Admiţând că vei 
fi cruțat de această maladie, bine-nţeles. 

Andrews nu se obosi să-şi ascundă nemulţumirea. 

— Congelarea ar arebui să anihileze orice virus. 

— Nu neapărat, replică Ripley. 

— De unde ştii? 

— E vorba aici de mutații complexe obţinute prin inginerie 
genetică. Dumneata poţi să afirmi contrariul? 

Directorul înjură cu jumătate de gură şi iritatea lui se 
accentuă. 

— În momentul acesta numărăm douăzeci şi cinci de 
puşcăriaşi în această instalaţie. S-au preschimbat în "paznici", 
dar sunt cu toţii dublu cromo Y... criminali, tâlhari, violatori, 


asasini, incendiatori, traficanţi de droguri... drojdia societăţii. 

Făcu o pauză pentru a le oferi răgazul de a-şi asimila litania. 

— Intre timp au descoperit credinţa. Poate că se căiesc, dar 
mă-ndoiesc — e părerea mea — că nu sunt la fel de periculoşi. 
Apreciem oricum efectul pozitiv al convertirii lor şi mă feresc, pe 
cât este posibil, să iau nişte hotărâri care să contravină 
convingerilor lor religioase. Sunt mulţumiţi de toleranța mea, şi- 
şi manifestă recunoştinţa acordându-mi o linişte sufletească mai 
deplină decât aş fi putut să nădăjduiesc în asemenea 
împrejurări. Grija mea principală se referă la menţinerea ordinii 
stabilite şi mă străduiesc prin urmare să elimin eventuale surse 
de necazuri. Nu voi lăsa o femeie să le trezească poftele 
aducându-le aminte nişte lucruri care ţin numai de trecutul lor. 

— Da, aprobă Ripley, este indispensabil pentru siguranţa 
mea. In plus, şi orice-ai crede dumneata, sunt conştientă de 
problemele potenţiale pe care vi le pune şederea mea printre 
voi. 

— Asta-i foarte bne. 

Andrews era vizibil încântat să constate că ea accepta 
cooperarea. Sau, cu alte cuvinte, să nu-i complice prea mult 
viaţa. Se adresă tehmedului. 

— Las în grija dumilale reglarea detaliilor incinerării, 
domnule Clemens. 

Se răsuci spre ieşire. 

— Incă un lucru, domnule director. 

— Da? 

— După ce termin trebuie să fac un raport amănunţit? 
Pentru registrele oficiale bine-nţeles. 

Andrews îşi ţuguie buzele, meditativ. 

— Nu va fi necesar, domnule Clemens. Va fi suficent dacă m- 
ai informa prin com. Mă voi ocupa eu de celelalte. 

— Dorinţele dumitale sunt ordine, domnule director, 
răspunse Clemens cu un mic surâs. 

Carne. Mai familiară şi mai puţin familiară. Carne roşie ternă, 
striată de mucegai. Carcase mici agăţate de cârlige ruginite. 


Halci cu umflături, cioturi conturate, grăsime. 

Alături — păsări şi vite nepăsătoare. O oaie solitară. Tot 
carne, dar vie. 

Cea mai mare parte a abatorului era dezafectată. Instalaţia 
fusese construită pentru satisfacerea nevoilor cotidiene a sute 
de tehnicieni, mineri şi siderurgişti. Cele ale deţinuţilor erau 
mult mai modeste şi ar fi fost posibil să se lase mai mult spaţiu 
între animalele în viaţa şi cele moarte, dar imensa sală în care 
mai răsuna gâlgâitul sângelui şi plesnetul pistoalelor de abataj şi 
a cuţitelor era un loc pe care majoritatea oamenilor preferau să- 
| evite. 

Era bântuit de prea multe duhuri în căutarea unui corp 
pentru a-l poseda, prin moleculele învârtejite de aer viciat. Cei 
doi bărbaţi se chinuiau cu căruciorul recalcitrant pe care zăcea o 
carcasă voluminoasă de bou. Frank îl ghida, în timp ce Murphy îl 
împingea pentru a mai înlesni sarcina motorului electric care 
pârâia şi scotea scântei. Când va arde, se vor mulţumi să ia alt 
cărucior. Nu exista nici un tehnician capabil să asigure 
întreţinerea în acest penitenciar. 

Frank avea aeru] unui condamnat pe viaţă. Colegul său, mult 
mai tânăr, avea un aspect mai acătării. Doar uitătura furişă 
indica o viaţă petrecută în ilegalitate de la vârsta adolescenţei. 
Era alergic la muncă şi prefera să ia ceea ce alţii câştigaseră cu 
sudoarea frunţii, cât mai discret cu putinţă... dar nu totdeauna. 
De aceea a şi fost prins. 

Ultima arestare îi fusese fatală şi trebuia să-şi ispăşească 
păcatele pe această lume atât de exotică şi radioasă! 

Murphy cobori întrerupătorul şi platanul căruciorului basculă 
pentru a se debarasa de carcasa greoaie. Căzu. Frank pregătise 
nişte lanţuri cu care înfăşură picioarele posterioare ale 
animalului înainte de a-l ridica. Boul se înălţă încet, prin uzmeli 
care-l făceau să se bălăngăne. Zalele fragile în aparenţă, dar de 
fapt foarte solide, se loveau cu zgomot sub masa de carne. 

— Ei da' anul ăsta n-o să aşteptăm mult Crăciunu', declară 
Frank, cu respiraţia tăiată. 

— Cum adică? 

— Numai-boii morţi sunt nişte boi buni. 

— Că bine zici, bă! Scârboşenii împuţite colcăitoare. Mai bine 
le halesc decât să le curăţ. 

Frank se uită spre staule. 


— Mai sunt doar trei, după aia stăm cu burta-n sus. Doamne, 
mi-e groază să le stropesc cu tulumba. Nu-ş' cum fac da' mă 
pomenesc mereu cu căcat pe cizme. 

Murphy îşi muşca buză, cu gândul aiurea. 

— Că veni vorba de tulumbă, Frank... 

— Mda? 

Nişte amintiri îi modulau vocea, îi bântuiau faţa. 

— la zii, dacă ai ocazia — să zicem aşa —, cum o vrăjeşti? 

Colegul său păru nedumerit. 

— Ocazie? Ce ocazie? 

— Ştii tu. Un prilej. 

Murphy gâfâia. 

— Dacă ne-am întâlni, aşa din întâmplare? 

— Mda. Dacă o trece pe lângă tine, singurică, fără Andrews 
sau Clemens după ea. Cum o iei? Mă-nţelegi, dacă dai de ea în 
cantină sau în altă parte. 

Ochii celuilalt sclipiră. 

— Nici o problemă. Eu am ştiut să le iau pe femei. l-oi zice 
"Bună, scumpo, cum e? Ce să fac pentru tine?" După aia m-oi 
uita la ea de sus în jos, ştii, şi numai de i-oi face cu ochiul şi i-oi 
zâmbi şi se prinde ea. 

— Şi să facă mişto. 

— Şi eu s-o fac mişto. 

— Mda, mormăi Murphy, care se-ntunecă. Totul e să le iei 
tare ca să le pui cu botu' pe labe, nu? 

Cel bătrân dădu din cap, ca fiind evident. 

— la-le pe regine ca pe curve şi pe curve ca pe regine. Asta-i 
regula. 

Terminară cu agăţarea carcasei şi atunci Frank blocă palanul 
şi se dădură înapoi, animalul legănându-se la capătul lanţului. 

Cei doi râmaseră îngânduraţi până ce Fank înjură. 

— Frank! 

— Mda? 

— Tu de ce crezi că a crăpat Bebe? 

Cu capul, arătă spre bou. 

Amicul dădu din umeri. 

— Ce ştiu eu! A căzut lemn. Criză cardiacă, poate. 

— improbabil. Nu era prea bătrân, nu? 

— Avea vreo unşpe ani. În floarea vârstei. Noi am avut baftă, 
nu el. Directorul nu autorizează sacrificarea unui animal decât la 


marile ocazii. O fi o primă pentru munca pe care am făcut-o. 
Făcut bucăţi, Bebe o să îmbunătăţească meniul. Cu carnea lui, 
haleala deshidratată o să fie la fel de bună ca cea adevărată. 

— Mda! 

Lui Murphy îi ploua în gură. Şi vedea steakuri servite pe nişte 
pite scoase din cuptor. 

Apoi remarcă pe cărucior ceva. Forma creaturii era la prima 
vedere uimitoare, dar fusese strivită de carcasa boului. Vedea 
un mic corp circular dotat cu un apendice cărnos flexibil şi 
numeroase picioare turtite şi zdrobite. Cu e expresie de dezgust, 
o luă de coadă. 

— Şmecheria asta ce-o mai fi? 

Frank se apropie pentru a vedea mai bine şi dădu din umeri 
pentru a-şi exprima indiferența. 

— Ce ştiu eu? Nu-s specialist. O fi meduză aruncată pe plajă. 

Celălalt o mirosi. Nici un miros deosebit. 

— Just. 

O azvârli cât colo, fără să-i mai acorde nici o importanţă. 


Sticlăria era o anticameră a infernului, domeniul focului şi al 
undelor de căldură clătinate. Aici, totul ondula şi era lipsit de 
contururi precise. Ca aproape tot restul complexului siderurgic, 
această secţie nu fusese golită de echipamente înainte de a fi 
abandonată. Deţinuţii găseau aici de lucru, deoarece lucrarea 
sticlei reclama mai puţină competenţă decât extragerea platinei 
sau întreţinerea maşinilor. Andrews îi încuraja să utilizeze aceste 
instalaţii nu numai pentru a combate plictiseala, dar mai ales 
pentru asigurarea celor câte se spărgeau. 

Deocamdată, trefiloarele automate prelevau din cuptor sticla 
topită pe care o întindeau în tuburi destinate înlocuirii celor din 
părţile cele mai vechi ale sistemului de purificare a apei. 

Puşcăriaşii care asistau la acest proces găseau 
automatismele fascinante şi plicticoase totodată. Tuturor le 
plăcea să vină aici, deoarece sticlăria le oferea un prilej de 
distracţii şi o temperatură mult mai ridicată decât oriunde în altă 
parte. 

— Ai de gând să te duci? 

Cel care vorbise aruncă o privire la cadranele pupitrului de 
supraveghere. Ca întotdeauna, marja de securitate era 


suficientă. 

Colegul său se încruntă. 

— Nu m-am hotărât încă. Nu ne priveşte. 

— E ceva deosebit. 

— Nu ştiu. 

Un al treilea deţinut se îndepărtă de cuptor şi-şi ridică pe 
frunte ochelarii de protecţie. 

— Dillon se duce? 

Chiar când punea această întrebare, acesta aparu pe 
pasarelă şi veni cu paşi mari spre ei. 

— Opriţi totul, le ordonă el simplu când ajunse la ei. Fără să 
discute, primul puşcăriaş cobori un întrerupător şi sticla începu 
de îndată să se răcească. 

— Ei, unde am ajuns? întrebă cel cu ochelari care clipea 
pentru a alunga praful din ochi. 

— Mda, zise deţinutul care stătea în centrul micului grup. Am 
discutat, dar n-am hotărât nimic. 

— S-a hotărât, declară Dillon care-i fixă pe fiecare în parte. 
Mergem cu toţi. Nu cunoaştem victimele, dar trebuie să le 
aducem omagiul nostru. Vor să le ardă trupurile şi n-avem de ce 
a ne opune din moment ce nu e vorba de unul dintre noi. 

Îşi terminase explicaţiile şi plecă. 

Cei trei porniră pe urmele lui. Cel cu ochelari protectori îşi 
trecu braţele în jurul gâtului celuilalt. 

— Demult n-am mai fost la nişte funeralii. 

— Îmi convine, declară sumbru colegul său. Chiar că mi-ar fi 
părut rău să ratez ceremonia. Pentru mine este aproape ca un 
rit al trecerii, ştii? O plecare departe de aici. 

— Amin, frate, zise primul. 

Mări pasul pentru a nu rămâne departe de Dillon. 


Vechiul cuptor de topire trosni şi gemu atunci când fu repus 
în funcţiune. Sala vastă săpată prin explozii în rocă fusese 
dublată cu un blindaj izolant peste tot unde o asemenea măsură 
se dovedea necesară. Pe fiecare galerie se înşirau monitoare şi 
pupitre de comandă. Macarale şi maşini grele cu şenile aşteptau 
încă acolo unde le garaseră minerii înainte de evacuarea acestei 
lumi. În umbrele aruncate de o iluminare redusă, ele te duceau 
cu gândul la nişte fosile din mezozoic scăpate dintr-un depărtat 


muzeu do istorie naturală. 

Flăcările care pâlpâiau împrejurul cuvei scoteau în evidenţă 
siluetele a doi puşcăriaşi cocoţaţi pe o macara deasupra 
prăpăstiei. Ţineau între ei un sac de nailon în care atârna 
conţinutul macabru. 

Ripley îşi ridică ochii spre aceşti oameni şi povara lor, iar 
mâinile se crispară pe balustrada care-i separa de infernul 
artificial de dedesubt. Clemens era lângă ea. El ar fi vrut să 
spună ceva, dar nu mai avea cuvinte de consolare. Işi epuizase 
rezervele de compasiune de mulţi ani şi descoperea că nu mai 
avea deloc, nici rămăşiţă, pentru a-i acorda acestei femei 
îndurerate. 

Aaron era acolo, cu Dillon şi majoritatea deţinuţilor. 
Defunctul fusese într-o oarecare măsură un reprezentant al 
forţelor de ordine, dar niciunul nu şi-ar fi permis să zâmbească 
sau să facă remarci sarcastice. Moartea era prea familiară, prea 
prezentă în viaţa lor de zi cu zi, pentru a cuteza să nu o 
respecte. 

Andrews tuşi şi deschise o cărticică. 

— Îţi dăm această copilă şi acest bărbat în grija ta, o, 
Doamne! Trupurile lor au plecat din umbra nopţilor noastre. Ele 
au fost eliberate de întuneric şi suferinţă. Nu le lăsa sufletele să 
rătăcească şi îndrumă-le spre cele care au părăsit lumea 
aceasta înaintea lor. 

În centrul de control situat mai jos, un deţinut pe nume Troy 
urmărea derularea ceremoniei prin comul său. Când Andrews 
ajunse la un anumit pasaj al elogiului, efectuă reglajele. 
Indicatoarele trecură de la galben la verde. Din spatele său se 
ridică un geamăt până la notele acute, până se întrerupse. Nişte 
lumini clipiră pentru a-l informa că totul era pregătit. 

Nişte flăcări albe umplură cuptorul de topire, sub pasarele. 
Mugetul şi strălucirea lor erau impresionante în semiumbră. Nici 
o şarjă de miner nu va fi deversată în această vâlvătaie, nici un 
tehnician nu se pregătea să transforme tonele de minereu în 
platină. Limbile de foc lingeau pereţii cuvei şi nimic altceva. 

Lacrimi se prelingeau pe obrajii lui Ripley care se uita fix 
spre acest infern ţinut sub control. Durerea şi amintirile o 
muţiseră. Nu mai era decât plânsul. Clemens îi adresă o privire 
compătimitoare. Ar fi vrut să o ia de braţ şi să o strângă lângă el 
şi s-o îmbărbăteze. Dar erau martori, printre care şi Andrews. Nu 


făcu nimic. 

— Această copilă şi acest bărbat au părăsit această lume, 
psalmodia directorul. Invelişul lor carnal poate fi distrus, dar nu 
şi sufletul lor care este veşnic şi niciodată nu va dispărea. 

Andrews închise cartea şi atenţia tuturor se mută spre Dillon 
care prelua cuvântul. 

— Noi care suntem îndureraţi, te întrebăm: De ce? De ce 
nevinovaţii nu sunt cruţaţi? De ce aceste jertfe?! De ce această 
suferinţă? Nu poate fi făcută nici o promisiune. Nu există nici o 
certitudine. Ştim doar că unii vor fi aleşi, că alţii vor fi salvaţi. 

Căldura care urca din cuptor deveni insuportabilă pentru 
oamenii cocoţaţi pe macara. Balansară între ei povara, apoi o 
lăsară să cadă în flăcări înainte de a bate în retragere spre o 
atmosferă mai respirabilă. Sacul căzu rostogolindu-se şi apoi 
dispăru în văpaie. Limbi de foc mai înainte se ridicară din furnal 
când sacul fu calcinat împreună cu conţinutul său. 

Ripley simţi că leşină şi se sprijini de braţul lui Clemens. Deşi 
surprins, tehmedul o susţinu fără să se clintească. Membrii 
asistenţei îi priviră, dar pe feţele lor nu apărea nici o urmă de 
concupiscenţă, doar simpatie. Dillon nu observă. El rezista în 
continuare. 

— Dar cei care ne-au părăsit nu vor mai cunoaşte niciodată 
lipsurile, mâhnirea şi suferinţa care-i aşteaptă pe cei care 
rămân. lată de ce noi le dăm trupurile neantului cu inima veselă. 
Căci fiecare grăunte conţine în el o floare şi fiecare mort, o nouă 
viaţă. Veşnică reîncepere. 


Se produse ceva în interiorul abatorului, vânzoleală printre 
carcasele agăţate şi duhurile dănţuitoare de aer îngheţat. Boul 
săltă apoi tresări frenetic în lanţuri. 

Nu era nimeni să vadă măruntaiele lui intrând în expansiune. 
Se dilatară până când pielea se întinse ca învelişul unui dirijabil 
prea umflat. Nici un martor nu văzu cum, datorită presiunii, 
pântecele plesni şi împrăştie peste tot fărâme de carne şi 
grăsime. Organele, ficatul şi stomacul, serpentine de intestine 
se revărsară pe jos. Şi mai era ceva. 

Se ivi un cap, cu o mişcare spasmodică, dictată de instinct. 
Creatura de coşmar se răsuci încet pentru a-şi cerceta mediul. 
Pentru vânătoare. Mai întâi cu stângăcie dar, câştigând rapid 


siguranţă, se deplasă, căutând ceva. Găsi o conductă de 
ventilaţie, o inspectă repede şi dispăru înăuntru. 

Trecuse mai puţin de un minut de când ieşise din pântecele 
boului. 


Dillon îşi termină discursul şi-şi lăsă capul în piept. Colegii îl 
imitară. Ripley se uită la aceşti oameni, apoi din nou la flăcările 
pe care nişte sisteme electronice începuseră să le înăbușe. 
Ridică mâna şi se scărpină în cap, la ureche. Şi iar. De această 
dată îşi examină mâinile. 

Erau acoperite de un fel de bobiţe de praf mişcătoare. 

Scârbită îşi şterse cu frenezie mâinile pe salopeta de 
împrumut, apoi ridică ochii spre Clemens care observă cu 
subînţeles: 

— Te-am avertizat. 

— De acord, m-am lămurit. Şi ce să fac? 

— Te scarpini, sau... 

El îşi mângâie capul ras şi zâmbi. 

Ea se strâmbă. 

— E singura soluţie? 

El confirmă dând din cap. 

— Dacă ar mai fi alta, am fi adoptat-o demult. Este adevărat 
că nimeni nu şi-a dat osteneala să se aplece asupra acestei 
probleme. Cochetăria este una din primele victime ale exilării pe 
Florina. lţi va fi mai bine. Părul îţi va creşte la loc după plecare, 
iar dacă nu faci nimic, până atunci paraziţii ăştia ţi-l vor ronţăi 
până la rădăcină. Sunt minusculi dar lacomi şi mănâncă tare 
urât. Crede-mă, vei avea mai mult de pierdut dacă nu te razi şi 
vei avea mereu mâncărimi. 

Era învinsă. 

— De acord. Unde găsesc un coafor pe aici? 

— ÎI ai în faţa dumitale, veni răspunsul tehmedului pe un ton 
de scuză. 

Cabinele de duş erau aliniate în sala goală, sterilă şi albă în 
lumina crudă a plafonierelor. O singură boxă era ocupată. 
Lăsând apa caldă adiţionată cu produse chimice să-i şiroiască pe 
corp, Ripley se studia în oglinda care ocupa un perete întreg. 

Se găsea străină aşa, lipsită de păr. Şi totuşi era un element 
nesemnificativ şi efemer. Singurul care putea fi schimbat uşor şi 


după voie. Dar se simţea din punct de vedere fizic dominată, ca 
o regină brusc despuiată de coroană. Ştia totuşi că-i va creşte la 
loc. Aşa-i spusese Clernens. Deţinuţii se rădeau în mod regulat. 
Nici paraziţii, nici aerul ambiant nu făceau permanentă o aseme- 
nea condiţie. 

Ripley îşi săpuni capul ras. Senzaţia era bizară şi i se făcu 
pielea de găină deşi jetul era fierbinte. Multe lucruri erau 
raţionate în acest complex de exploatare şi de tratare a 
minereului. Dar nu apa. Uzina de desalinizare din golf fusese 
prevăzută pentru a asigura nevoile totalităţii instalaţiei şi 
personalului. Chiar şi funcţionând mai încet, ea furniza mai 
multă apă potabilă decât ar putea să utilizeze deţinuţii. 

Închise ochii şi se retrase de sub presiunea jetului de apă. 
Pentru ea, omeniroa nu a făcut decât trei invenţii importante în 
cele două milenii de civilizaţie: limbajul, scrierea şi instalaţia 
sanitară. 

Dincolo de această cabină de duş o aşteptau moartea şi 
numeroase alte probleme, chiar dacă păreau nesemnificative în 
comparaţie cu pericolele prin care trecuse. Clemens, Andrews şi 
ceilalţi nu înțelegeau. Nu ar fi avut cum. Ripley nu considera că 
era cazul să intre în amănunte. 

După câte îndurase, să petreacă în compania unor criminali 
două săptămâni nu o angoasau mai mult decât o plimbare prin 
parc. 

Puşcăriaşii mâncau în ceea ce fusese odinioară sala de mese 
a cadrelor pe când această mină mai era în activitate. Era prea 
mult pentru nevoile lor modeste. Dar dacă acest cadru era 
impresionant, chiar fără decorul luxos de pe vremuri, hrana lăsa 
de dorit. Şi cu toate astea plângerile erau rare şi niciodată 
vehemente. Mâncărurile nu ar fi putut satisface nişte pretenţii 
deosebite, dar erau oricum copioase. Compania nu dorea nici 
să-i cocololoşească pe paznici, dar nici să-i lase să moară de 
inaniţie. 

Erau liberi să vină să ia masa când doreau, cu condiţia de a 
respecta fireşte anumite orare. Locurile erau destul de vaste 
pentru ca ei să se poată strânge în mici grupuri. Unii preferau să 
stea singuri şi colegii lor le respectau nevoia de solitudine. Când 
trăieşti în spaţiu închis, este deseori periculos să vrei să-ţi impui 
voinţa. 

Dillon îşi luă platoul şi parcurse sala cu privirea. Deţinuţii 


sporovăiau, mâncau, se făceau că duc o existenţă normală. Ca 
de obicei, directorul şi asistentul său luau masa cu ei, dar mai 
de-o parte. Fără o vorbă, se îndreptă spre o masă ocupată de 
trei bărbaţi. Păreau îngânduraţi. Nu, nu îngânduraţi, se corectă 
el. Preocupaţi. 

Nu erau singurii, dar asta-i trezi curiozitatea. 

Golic îşi ridică ochii şi remarcă umbra noului venit, apoi 
întoarse capul degrabă. Privirea-i se încrucişă cu cea a lui Boggs 
şi a lui Rains care se interesau de conţinutul farfuriilor lor pe 
când Dillon se aşeza lângă ei. Nu obiectară, dar nici nu-l 
salutară. 

Mâncau în tăcere şi Dillon îi observa cu atenţie. Ei îşi dădeau 
seama, dar preferau să tacă. 

In cele din urmă, colosul se sătură. Lingura se opri la 
jumătatea drumului până la gură şi se întoarse spre Boggs. 

— Ei, fraţii mei, este ceasul halelii şi conversaţiei, nu suntem 
la seminar de meditaţie transcedentală. Am auzit că sunt 
neînţelegeri în grupul vostru. Ar putea unul dintre voi să-mi 
expună problema? 

Boggs se uită în altă parte. Golic se concentră asupra 
piureului său. Dillon rămase calm, cu preţul unui efort 
considerabil. 

— Spuneti-mi tot. Mă cunoaşteţi bine, că nu renunţ cu una 
cu două. Este clar că aveţi necazuri şi eu doresc să vă ajut. 

Işi puse pumnul masiv lângă farfurie. 

— Uşuraţi-vă sufletul de această povară. Explicaţi-mi ce 
anume vă nelinişteşte. 

Rains şovăi, lăsă furculiţa şi împinse platoul spre centrul 
mesei. 

— De acord. Vrei să ştii ce scârţâie? Ei bine, o să-ţi zic eu. M- 
am resemnat. N-aş fi crezut că se poate, dar, poftim, s-a 
întâmplat. Nu-mi pasă de întuneric, de gângănii, de izolarea 
noastră şi de poveştile cu duhurile care bântuie maşinile. Dar nu 
mai pot să-l sufăr pe Golic. 

Il arătă pe individul în chestiune care continua să înfulece 
nepăsător. 

Dillon îi vorbi lui Boggs. 

— Tu simţi la fel? 

Nervos, acesta trase mâncarea pe marginea farfuriei apoi 
ridică ochii. 


— Eu îmi văd de treaba mea. Vreau doar să-mi ispăşesc 
pedeapsa fără probleme, ca toată lumea de-aici. 

Colosul se aplecă în faţă şi masa trosni sub greutate lui. 

— Te-am întrebat dacă eşti de aceeaşi părere cu Rains. 

— De acord. Mda. Mda. Hei, tipul nu e normal. Mi se rupe de 
ce poate să zică Clemens de statutul lui "oficial". Nu e în regulă. 
O fi fost el întreg la minte când a venit, dar acum a luat-o razna. 
Planeta asta, condiţiile de trai, ori amândouă la un loc, l-au adus 
în halul ăsta. E aiurit şi pute. Nu mai vreau să stau cu el. Nici să 
mă duc pe plajă sau să explorez galeriile. Şi n-are cine să mă 
oblige, încheie el, pe un ton agresiv. Îmi cunosc drepturile. 

Dillon se strâmbă. 

— Drepturile? Aha, sigur. Drepturile. 

Se uită în stânga. 

— Ce ai de spus în apărarea ta? 

Golic îşi ridică atunci capul. Buzele lui presărate cu firimituri 
erau îndoite într-un surâs tâmp. Ridică din umeri indicând că nu 
avea nici o legătură cu cele discutate, apoi se uită în farfurie. 

Dillon îi fixă cu privirea pe ceilalaţi doi. 

— Golic n-o fi el vorbăreţ, dar asta nu-nseamnă că e nebun, 
doar mai posac. Hai, fie vorba între noi, eu cred că arată şi el ce 
simte la fel ca oricare. Nu prea avem mari oratori pe-aici. 

— Spune ce-ai de spus, mormăi Boggs. 

— Ce-am eu de spus e că veţi rămâne împreună. Golic e 
membru al echipei voastre şi va rămâne câtă vreme n-aveţi 
ceva mai grav să-i reproşaţi. Credeţi-mă, nici n-o să-l mai băgaţi 
în seamă. Nu e decât un amărât fără noroc ca voi şi ca mine şi 
nu-i mai ţicnit ca ceilalaţi pensionari din ocna asta. 

— Dar pute, protestă Rains. 

— Şi s-a-ngrăşat, insistă Boggs. 

Dillon se ridică în scaun. 

— Reacţia voastră exagerată, băieţi. Nu e ceva nou. Se 
întâmplă des chiar, când n-ai de lucru. Incepi să faci gât din 
pricina halelii, apoi gongile, şi după aia te iei de colegi. Golic e 
diferit, asta-i tot. Nici mai bun, nici mai rău decât noi. 

— Pute, repetă Rains. 

Din priviri, Dillon îl puse în gardă. 

— Nici voi nu mirosiţi a roze, credeţi-mă. Lăsaţi prostiile. 
Aveţi o treabă de făcut. Tustrei. Şi sunt corvezi şi mai nasoale. 

— N-am cerut nimic de la nimeni, mormăi Boggs. 


— Asta-i regula aici. Facem ce ni se cere să facem, şi cât mai 
bine. Asta-i baza supravieţuirii. Pentru fiecare. Nu suntem într-o 
puşcărie de pe Pământ. Dacă vă răsculați, n-o să vină ziariştii să 
vă întrebe de revendicări. O să fie şi mai rău pentru voi. Dacă nu 
vă căsăpesc în timpul represiunii. 

Boggs îşi mută picioarele, încurcat. 

— Ascultaţi-mă. Sunt aici o grămadă de tipi care ar fi 
încântați să plece în expediţie de recuperare în locul vostru. Dar, 
poate că n-aţi observat, Andrews nu-i în toane bune şi în locul 
vostru eu nu m-aş grăbi să-i cer să schimb repartizarea sau 
echipa. 

Zâmbi, pentru a-i încuraja. 

— Măi, băieţi; o să trageţi cum vă vine vouă, fără director şi 
lingăul ăla de adjunct pe capul vostru. Şi poate o să găsiţi nişte 
chestii pe care le puteţi ţine pentru voi. 

— Nu cine ştie ce, replică Rains. 

Era tot oţărât, dar ceva mai puţin de când Dillon îi amintise 
avantajele acestei munci. 

— la faceţi un efort, concentraţi-vă pe treaba voastră şi o să 
ajungeţi să nu-l mai băgaţi în seamă pe Golic. Voi sunteţi 
recuperatori. Ştiţi ce-nseamnă asta: să căutaţi toate proviziile şi 
materialul lăsat în urma lor de cei dinainte. Celelalte expediţii au 
demonstrat că Weyland — Yutani era odată generoasă. Minerii 
aveau obiceiul să pună mâna pe tot ce puteau şi să le strângă în 
gropi săpate prin stânci, sperând că o să ia cu ei prada asta ca 
s-o vândă pe piaţa liberă. N-au avut posibilitatea asta, aşa că ce 
găsim noi ne poate îmbunătăţi traiul. Aşa că nu mai vreau să 
mai faceţi necazuri. Sunt corverzi mai nasoale. Trebuie să vă 
faceţi treaba ca să-i ajutaţi pe colegii voştri, şi să arătaţi că 
putem conta pe voi. N-o să mai îngădui, nici un reproş referitor 
la sărmanul Golic. 

— Păi da, dar... începu Rains. 

Nu apucă să sfârşească. Boggs îşi înălţă capul. Şi Golic. 
Dillon se uită înapoi. 

Ripley se afla în pragul cantinei pe care o parcurse din 
priviri. La intrarea ei, tăcură cu toţii. Se duse să se chiorească 
scârbită la platourile de la distribuitor. Deţinutul însărcinat cu 
servirea se holbă la ea, cu gura căscată. Ea luă o bucată de 
turtă de porumb într-un coş mare de plastic şi se întoarse încă o 
dată pentru a studia sala şi pentru a-l vedea pe Dillon. 


Scena aceasta îl fascină atât pe Andrews cât şi pe asistentul 
său şi pe puşcăriaşi. Îngândurat, directorul îl văzu pe locotenent 
ducându-se la masa colosului şi oprindu-se lângă el. Cu 
resemnare îşi mută privirea spre farfuria lui. 

— Ştiam domnule Aaron, ştiam eu. 

Adjunctul se încruntă, fără să-şi ia ochii de la Ripley care se 
găsea în celălalt capăt al cantinei. 

— Într-adevăr, ai prezis, domnule. Şi acum? 

Andrews oftă. 

— Nimic, mănâncă. 

Înfipse furculiţa într-o masă brună aburindă din mijlocul 
platoului. 

Ripley stătea în faţa lui Dillon, în spatele lui Boggs. Cei patru 
bărbaţi mâncau din vârful buzelor şi încercau să n-o ia în seamă. 
— Îţi mulţumesc pentru cele spuse la ceremonie. Vorbele 

dumitale mi-au mers la inimă. Nu credeam că nişte simple 
cuvinte ar putea să aibă un asemenea impact asupra mea, dar 
mă înşelam. Voiam neapărat să ţi-o spun. 

Colosul nu-şi ridică ochii din farfurie şi continua să înghită 
mâncarea, cu îndârjire. Fiindcă Ripley rămase lângă el, îşi ridică 
în cele din urmă capul. 

— N-ar trebui să fii aici. Nu vorbesc de Fiorina, că n-aveai de 
ales, ci de sala asta. Cu noi. Locul dumitale e la infirmerie. 
Separată. 

Ea muşcă din turta pe care apoi o mestecă gânditoare. 
Pentru un produs deshidratat, era acceptabil. 

— Eram hămesită. 

— Clemens ar fi putut să-ţi aducă un platou. 

— Şi mă plictiseam. 

lritat, lăsă furculiţa şi o fulgeră din priviri. 

— Mă-ntreb ce anume cauţi. Nu de plictiseală trebuie să te 
fereşti aici. De ce-ai venit să vorbeşti cu mine? N-ai ce câştiga 
dacă mă cunoşti, locotenente. Eu sunt un asasin şi un siluitor. 
De femei. 

Ea ridică din sprâncenele rase pe de-antregul. 

— Chiar aşa? Atunci, presupun că te cam întărât. 

Furculiţa lui Boggs nu-i ajunse la gură, Rains se încruntă şi 
Golic continuă să mănânce fără să le acorde nici o atenţie. 
Dillon şovăi, apoi un zâmbet îi despică încet faţa. Dădu din cap 
şi Ripley se aşeză în ultimul scaun neocupat. 


— Crezi, soră? 

— În ce? 

Muşcă din turta de porumb. 

— Orice. 

— Deloc, răspunse ea fără să mai stea pe gânduri. 

Cu un gest larg al mâinii desemnă cantina şi pe ocupanţii ei. 

— Aici, suntem cu toţii credincioşi. Este practic singurul lucru 
pe care-l mai avem, credinţa. Compania şi guvernul n-au cum să 
ne-o ia şi noi o întreţinem cum putem mai bine. Nu numai că 
este utilă, dar şi indispensabilă, într-un loc ca ăsta. Fără această 
credinţă a noastră, am fi praciă uşoară deznădejdii... care aduce 
cu ea pierzania sufletului. Autorităţile au posibilitatea să ne ia 
libertatea, dar nu şi viaţa spirituală. 

Într-un penitenciar pământean, situaţia ar fi alta. Dar nu 
suntem pe Pământ, nici măcar în sistemul lui Sol. Aici toţi 
reacţionează altfel. Gardieni şi puşcăriaşi. Suntem captivi, dar 
ne ducem traiul. Ceea ce ne sprijină este credinţa. Avem şi de 
dat, locotenente. Chiar şi dumitale. 

— Aş fi crezut că femeile n-au loc în sânul congregaţiei 
voastre. 

— De ce? Pentru că aici nu suntem decât bărbaţi? Nu 
confunda compoziţia populaţiei şi filozofia. Dacă ar fi trimise pe 
Fiorina reprezentante de sex opus, ele ar fi bine venite. Noi nu 
practicăm discriminarea sexuală. Nu se află printre noi femei 
datorită faptului că judecătorii n-au trimis niciuna pe această 
lume. Dar noi nu practicăm excluziunea. Ar fi contrară 
principiilor noastre respingerea celor care au fost deja alungaţi 
din societate. Noi suportăm chiar şi ce este insuportabil. 

Zâmbetul lui se lărgi. 

— Mulţumesc, replică ea sec. 

El remarcă tonul vocii ei. 

— Hei, n-a fost decât o simplă declaraţie de principii. N-a fost 
ceva personal. Lumea asta e ideală pentru aşteptare. Nu eram 
până acum supuşi tentaţiei. 

Ea se lăsă pe spătar. 

— Cine a trăit aici un an fără să înnebunească ar trebui să 
reziste la orice. 

Dillon mânca din nou. 

— Fiorina este o sală de aşteptare ca oricare alta. Nimic 
neprevăzut. Libertăţi relative. Andrews ne lasă în pace fiindcă 


nu se teme de evadări. N-ai unde să te duci, în exterior. Viaţa e 

grea. Hrană nu prea e, vremea-i mizerabilă şi izolarea, absolută. 
Noi toţi am fost condamnaţi la pedepese lungi, dar nu toţi cei de 
aici sunt pe viaţă. Ne cunoaştem colegii şi firea lor. Ştim pe cine 
să contăm şi cine are nevoie de sprijin pentru a rezista. 

Mestecă şi înghiţi. 

— Există locuri de detenţie mult mai rele. N-am fost acolo 
niciodată, dar ştiu din auzite. M-am gândit bine. Fiorina îmi 
convine. Fără tentaţii, aici. 

Ea-l privi oblic. 

— Şi ce anume vrei să spui cu asta? 

— Vină Domnul, să ne mântuiască pe noi, robii lui, răspunse 
colosul. 

Ea se încruntă. 

— Păi cred că mai aveţi de aşteptat mult şi bine. 

Mai târziu, Clemens îi arătă sala de adunare şi puse accent 
pe detalii fără importanţă pe care ea ar putea să le găsească 
interesante. Apoi se aşezară în această vastă încăpere cu 
tavanul situat la o înălţime de patru nivele. Puşcăriaşul Martin 
mătura podeaua, în apropiere, fără să facă zgomot. 

— Ce ştii despre povestea Fiorinei? 

— Ce mi-ai explicat. Declaraţiile lui Andrews. Puțin de la 
câţiva puşcăriaşi. 

— Aha, te-am văzut la masa lui Dillon. 

E| scoase din buzunar o butelie plată de metal şi luă o gură 
de whisky. 

— E interesant din punct de vedere psihologic. Dillon şi 
ceilalţi au descoperit, ca să zic aşa, credinţa, în urmă cu cinci 
ani. 

— Care-i religia lor? 

Clemens mai luă un gât de alcool. 

— Nu ştiu. E greu de definit. Un fel de amestec de 
fundamentalism creştin şi de milenarism apocaliptic. 

— Hmmm! 

— Că bine zici. Important e faptul că, atunci când Compania 


a hotărât să închidă instalaţiile astea, Dillon şi ceilalţi convertiți 
au vrut să rămână. Weyland-Yutani nu prea are obiceiul de a 
lăsa să-i scape asemenea ocazii şi i-a autorizat să stea aici ca 
paznici, cu doi supraveghetori şi un tehmed. 

Îi arătă sala. 

— Şi iată-ne. Dar nu trebuie să ne plângem. Nu dăm la 
nimeni socoteală, nu se sâcâie nimeni. Ni se furnizează ritmic 
produse de primă necesitate. Compania ne lasă tot ce reuşim să 
recuperăm şi varsă un peculiu celor care-şi ispăşesc aici 
pedeapsa, sume mai substanţiale decât cele la care ar putea 
spera să câştige muncind într-o puşcărie de pe Pământ. 

Aceşti oameni dispun de microprocesoare de video-lectură şi 
de credinţa lor ca să mai uite. Apa este potabilă şi mesele sunt 
copioase, chiar dacă nu sunt difersificate. E de-ajuns să ne 
radem regulat ca să scăpăm de păduchi iar celelalte specii 
dăunătoare autohtone nu pot pătrunde în centru. Dacă climatul 
n-ar fi atât de infect, viaţa pe Fiorina ar fi chiar plăcută. 

Bău şi ea îngândurată. 

— Şi dumneata cum te-ai ales cu o repartizare în acest mic 
paradis? 

El ridică păhărelul şi-l suci între degete. 

— Poate că n-o să-ţi vină să crezi, dar prefer pe departe 
acest post faţă de cel dinainte. E liniştit. Mi-e groază să fiu luat 
în seamă. Fiorina e o lume ideală pentru un trai fără griji. Se mai 
îmbolnăveşte câte unul, sau se răneşte, dar se-ntâmplă foarte 
rar. Am mult timp liber. Îl petrec citind, vizionând diverse 
casete, explorând împrejurimile sau mergând în atelierul părăsit 
pentru a mă defula urlând. 

Îi adresă un zâmbet larg. 

— E mai bine aşa decât să fii hărțuit fără încetare de un 
gardian sadic sau un puşcăriaş văicăreţ. 

Arătă spre capul ras al interlocutoarei lui. 

— Cum găseşti noua frizură? 

Ea-şi mângâie bila. 

— Senzaţia e bizară. Am impresia că mai am păr şi că 
dispare când vreau să-l ating. 

El dădu din cap. 

— Ca şi cel care are un picior amputat şi crede că-l mai 
simte încă. Corpul nostru este plin de mistere, dar nu cât 
sufletul. 


Îşi goli paharul şi o privi drept în ochi. 

— Acum că mi l-am pus în cap pe Andrews fiindcă am 
susţinut cererea dumitale de incinerare a cadavrelor — când şi- 
aşa raporturile noastre erau cam furtunoase — şi că ţi-am făcut 
un rezumat al istoriei Furiei 361, ai putea să-mi spui ce trebuie 
să dovedească autopsia fetiţei. Şi de ce-ai insistat atâta ca 
trupurile să fie arse? 

Ea era gata să deschidă gura. El ridică o mână, cu palma 
spre ea. 

— Dar, te rog, să nu mai aud de microbi răi. Andrews avea 
dreptate, era suficient să-i băgăm într-un frigorifer pentru a-i 
anihila. Dar pentru dumneata nu era de-ajuns şi vreau să ştiu de 
ce. 

Ea dădu din cap, puse jos păhărelul şi se întoarse spre el. 

— Mai întâi vreau să te-ntreb ceva. 

El dădu din umeri. 

— Dă-i drumul. 

— Nu te "impresionez" deloc? 

El închise ochii pe jumătate. Căuta un răspuns, când se auzi 
vorbind, de parcă gura lui era automată şi funcţiona 
independent de creier. 

— În ce domeniu? 

— Cel la care te gândeşti. 

Universul, deci, mai tăinuia minuni, chiar dacă erau bine 
ascunse de învelişul noros constant al Fiorinei. 

— Eşti directă. Parcă ţi-am spus că sunt un tip solidar şi 
mărturisesc că m-ai luat pe neaşteptate... 

— Îmi pare rău. Asta e. Am fost mult timp singura. 

— Mda, murmură el. Şi eu. 

— N-am timp de pierdut cu insinuările. Aş putea chiar spune 
că trebuie să mă limitez la esenţial. Viaţa a avut grijă să mă- 
nveţe chestia asta. 

El turnă whisky în cele două păhărele, îl luă pe al său şi-i roti 
conţinutul observând vârtejul pe care-l iscase. 


Palele ventilatorului erau de două ori mai mari decât un stat 
de om. Ceea ce era indispensabil pentru aspirarea aerului de la 
suprafaţă şi atragerea lui în condensatoarele însărcinate cu 
filtrarea şi purificarea lui înainte de a fi difuzat în interiorul 


instalaţiei subterane. În ciuda dimensiunilor impunătoare aceste 
mecanisme nu erau eficiente. Praful satura atmosfera acestei 
lumi. 

Erau zece ventilatoare, unul pentru fiecare conductă. Opt 
erau în repaos. Celelalte două vuiau la jumătate din viteză 
pentru a împrospăta aerul din sectorul vest. 

Murphy lălăia în masca de pe nas şi gură care reţinea 
particulele în suspensie. Pe pereţii conductei se acumulase un 
strat de carbon. Calcină o depunere cu laserul şi se uită cum 
cenuşa zbura spre filtre, aspirată de maşinărie. Nu era nici cea 
mai bună repartizare, nici cea mai proastă. Nu se grăbea şi lucra 
cât mai bine, nu din conştiinţă profesională sau din frica vreunei 
inspecții, ci pentru că ştia că i se vor da alte însărcinări după ce 
va termina aici. Avea tot interesul să realizeze aceste operaţii 
de curăţire cu cât mai mare meticulozitate, măcar pentru a-şi 
mai omori timpul. 

Cânta fals dar cu avânt, dar, deodată, tăcu. Remarcase o 
depunere importantă într-o adâncitură din stânga. Aceeaşi 
poveste, mizeriile care trec de filtrele de la suprafaţă se 
acumulează în toate găurile. Îngenunche şi cu coada măturii vru 
să scoată chestia aia. Coada alunecă fără să întâmpine 
rezistenţă, cum ar fi trebuit dacă era o depunere de carbon. 

Era ceva plat şi destul de moale, iar el se gândi mai întâi că 
erau nişte haine vechi dar, după ce trase acel lucru în conducta 
principală, înţelese că avea de-a face cu pielea unui animal. 
Închisă la culoare şi lucioasă, aducea mai mult cu un metal 
decât cu ceva organic. Bizar. 

O întinse pe jos şi constată că în ea puteau intra doi oameni 
sau o vită. Ce dracu... 

Apoi găsi o explicaţie. Pe Fiorina fuseseră zărite nişte jivine 
autohtone mărişoare, făpturi rămătoare cu un sistem nervos 
puţin dezvoltat. Era clar că una din acestea căzuse în puţul de 
aerisire şi, nefiind în stare să iasă la suprafaţă, murise de foame 
şi sete. Nu putuse să se caţere pe una dintre scări, iar palele 
ventilatorului reprezentau un obstacol de netrecut, O împinse 
uşor. Acest înveliş era tot ce mai rămăsese din acel oaspete. Era 
cu neputinţă de spus câte zile agonizase în această gaură, fără 
ca nimeni să ştie nimic. 

Carnea avusese tot timpul să putrezească, dar pielea ar fi 
trebuit să se usuce. Se gândi la paraziți. Gângăniile alea haliseră 


la repezeală toată carnea. Interesant. Interesant! Habar n- 
avusese că le plăceau şi oasele. Dacă creatura asta avea oase, 
desigur. Poate că era vorba de un... cum îi zicea, domnule? Un 
nevertebrat, aha. O chestie de-aia fără oase, moale. Dar 
găsiseră ei de-astea pe Fiorina? Va consulta microprocesoarele 
de date, sau şi mai bine, îl va întreba pe Clemens. Medul trebuia 
să ştie. Îi va duce pielea asta la infirmerie. Poate că făcuse o 
descoperire importantă, resturile unui animal neînregistrat. Ce 
bine i-ar pica în dosarul lui! 

Dar mai avea de lucru. 

Începu iar să cânte şi se întoarse pentru a calcina două 
depuneri pe curba inferioară dreaptă a conductei. Atunci auzi 
zgomotul. Cu sprâncenele strânse, încordat, opri laserul şi puse 
siguranţa înainte de a se uita în urmă. Când să tragă concluzia 
că imaginaţia îi jucase o festă, auzi iar zgomotul, un fel de 
clipocit. 

La câţiva metri mai încolo, se deschidea o gaură mai mare, o 
veche nişă cu scule. Goală, desigur. Inainte de a părăsi lumea 
asta, tehii de la întreţinere îşi recuperaseră tot. Dar gâlgâielile 
se înteţeau pe măsură ce se apropia. 

Fu nevoit să se aplece pentru a privi înăuntru. Regretând că 
nu are cu el o lanternă, se chiori în penumbra boxei. Lumina 
slabă dinspre conductă îl lămuri că înăuntru se mişca ceva, nu 
ştia ce. Creatura cu pielea aia năpârlită pe care o găsise el? 
Dacă ipoteza era corectă şi dacă punea mâna pe ea, o să aibă 
dreptul la felicitări din partea Companiei, sigur. Contribuţia sa 
involuntară la progresele ştiinţelor naturale fioriene poate că-i 
va aduce şi o reducere cu două luni a condamnării. 

Ochii începură să se obişnuiască în întuneric. Vedea mai bine 
acum, distingea capul şi gâtul. Creatura îi simţi prezenţa şi se 
răsuci. Încremeni, ca paralizat. Ochii se bulbucară. 

Un fluid corporal ţâşni din gura monstrului şi-l lovi în faţă. 
Sub efectul lichidului coroziv carnea începu să se topească. 
Murphy dădu înapoi împleticindu-se. Urla şi-şi zgâria faţa, care 
se desfăcea în fâşii. 

Dintre degete ieşeau aburi în vreme ce el se îndepărta de 
boxă, lovindu-se de pereţi. Nu mai ştia unde se ducea, unde se 
afla. Nu mai avea gânduri. Le alungase suferinţa care îl făcuse 
să uite de ventilator. 

Căzu între palele enorme care-l sfârtecară zvârlind sângele 


şi bucăţile de carne prin conductă. Şi poate că ar fi rămas acolo 
mult şi bine dacă nu i se înţepenea craniul între o pală şi 
margine; fapt ce va indica sursa ţesuturilor însângerate. 
Sistemele de securitate constatară că aerul era viciat şi 
întrerupseră alimentarea. Motorul se opri şi turbina se opri 
scrâşnind. În partea de jos a pasajului principal, un ventilator, 
până atunci în repaos, preluă ştafeta. 

După care liniştea se reinstaură în conducta laterală, 
excepţie făcând un sunet îndepărtat abia sesizabil care venea 
dinspre vechea boxă de stocaj: un mieunat şuierător pe care 
nimeni nu-l putea auzi. 


Locuinta lui Clemens era luxoasă în comparaţie cu celelalte. 
În calitate de tehmed, beneficia de mai mult spaţiu şi confort 
decât deţinuţii. Dar acest confort era relativ şi nu ar fi satisfăcut 
criterii de comoditate ale celor mai izolate avanposturi ale 
Pământului. 

Era însă conştient de privilegiile sale şi, păstrând proporţiile, 
era împăcat cu soarta. Condiţiile de trai se îmbunătăţiseră 
mereu, de la o vreme. 

Ripley se mişcă sub cuvertură. Se întinse şi clipi privind 
tavanul. Clemens era în picioare, în celălalt capăt al camerei, cu 
o narcoţigară fumegând între buze. Avea în mână o carafă şi 
turna o băutură aurie într-un pahar. Îl vedea pentru prima dată 
cu capuşonul ţinutei coborât. Astfel putu să citească un număr 
matricol deasupra cefei. 

El se-ntoarse şi constată că ea-l observa. Agită carafa. 

— Îmi pare rău că nu pot să-ţi ofer, dar eşti în tratament. 

Ea-l privi chiorâş. 

— Acum ce mai e? 

— O să te mire. 

Ea zâmbi. 

— Nu mă-ndoiesc. M-ai surprins deja. 

— Mulţumesc. 

El ridică, paharul la lumină. 

— Materialul pe care mi l-a lăsat Compania nu e prea 
perfecţionat dar ne satisface. Ţinând cont de izolarea noastră, ar 
trebui să-mi permită să prepar o sumedenie de medicamente. 
N-a fost nevoie să aduc modificări importante programelor de 


sinteză a alcoolului pentru a distila o băutură mai plăcută. 

Sorbi, vizibil mândru de rezultat. 

— Doar un hobby care-mi procură satisfacţii deosebite. 

— Andrews ştie? 

— Nu cred. Evident, nu i-am spus nimic. Se va opune 
susţinând că dacă ar afla ceilalţi ar fi prost pentru moral... şi 
periculos. Şi ar avea dreptate. Dar câtă vreme nu va şti, voi 
continua să reordonez moleculele de etil pentru a-mi satisface 
nevoile. 

Îşi mai turnă un pahar. 

— Fii liniştită. O să-ţi dau totuşi să guşti puţin. 

— Ce amabil! 

— Pentru puţin. În chimie, recombinarea prin sinteză era una 
din materiile mele preferate. 

El şovăi un moment înainte de a adăuga: 

— Apropo de amabilitate, o apreciez în mod deosebit pe-a 
ta, dar îmi dau seama că aşa ai trecut peste întrebarea mea, Nu 
mă plâng, să nu-ți închipui că ar fi altminteri, dar povestea asta 
mă obsedează şi nu reuşesc să mi-o scot din cap. 

Ea se uită în sus la el, ţinând cu delicateţe paharul. 

— Strici o clipă minunată. 

— N-am vrut. Eu rămân un tehmed care trebuie să-şi facă 
meseria. Şi, fie vorba între noi, cu cât te eschivezi, cu atât devin 
mai curios. Ce credeai că vei găsi în corpul fetiţei? De ce-ai 
insistat atâta să incinerăm cadavrele? 

— Înţeleg. Acum că sunt în patul tău, consideri că-ţi sunt 
datoare cu nişte explicaţii. 

— Să nu crezi că dacă-ncerci să mă înfurii, o să uit tema 
acestei conversații, replică el răbdător. Nu, trebuie să-mi spui 
tot, nu pentru că ne-am culcat împreună, ci pentru că eu sunt 
tehmed şi că m-am "expus" ca să obţii câştig de cauză. 

El zâmbi. 

— Mi-e teamă că faptul că nu prea eşti grăbită să colaborezi 
va dăuna vieţii noastre de cuplu. 

Ea slobozi un oftat de resemnare şi se aşeză pe o parte. 

— N-are importanţă, crede-mă. N-ai vrea s-o lăsăm aşa? 
Când eram în hipersomn, am avut un vis înfiorător. 

Închise ochii pentru a alunga nişte amintiri dureroase. 

— Nu vreau să vorbesc despre asta. Voiam numai să fiu 
sigură de cauzele decesului ei. 


Ridică ochii spre medic, 

— N-ai de unde să ştii prin ce-am trecut în ultima vreme. 
Cele mai urâte coşmaruri ale tale sunt nişte vise de bebeluş. N-o 
să pot uita niciodată. Niciodată! Dar eu tot încerc. Şi dacă uneori 
ţi se pare că am o purtare iraţională sau nechibzuită, fii 
înţelegător. Crede-mă, am mare nevoie de înţelegere. Trebuie 
să ştii că am şi eu o dată lângă mine pe cineva care are grijă de 
mine. Cât despre Newt... ei bine, m-am înşelat în privinţa ei. 

— Cu degetul gros, Clemens mângâie păhărelul. Dădu încet 
din cap. 

— Da, probabil. 

Ea îl privea fix în continuare. 

— Şi mi-e că am făcut o greşeală. 

— Care? 

— Fraternizarea cu un deţinut. Raporturi sexuale. Este 
împotriva regulamentului, nu? 

— Absolut. Cine este fericitul ales? 

— Tu, prostule. 

El o măsură nedumerit. 

— Eu nu sunt puşcăriaş. 

— Atunci ce-i cu matricola tatuată pe ceafă? 

El duse instinctiv mâna la locul cu pricina. 

— Îți sunt dator cu nişte explicaţii, dar nu e momentul cel 
mai potrivit. Regret. Avem amândoi darul de a strica tot, aşa-i? 

Interfonul bâzâi. Clemens zâmbi jenat şi se duse la aparat. 

— Trebuie să răspund. Nu am secretară care să spună că 
sunt în şedinţă. 

Apăsă pe un buton şi auziră o voce subţire, deformată de un 
sistem de amplificare care lăsa de dorit. 

— Clemens? 

Tehmedul se uită la Ripley cu resemnare. 

— Da, domnule Aaron. 

— Andrews te cheamă în puţul de ventilaţie numărul 
şaptesprezece din sectorul al doilea. Imediat. S-a produs un 
accident. 

Brusc interesat, se apropie de microfon pentru a fi sigur că 
întrebarea va fi inteligibilă. 

— Grav? 

— Păi, cam. Unul dintre oamenii de la întreţinere e tocat 
mărunt. 


Un pocnet puse capăt comunicaţiei. 

— Drace! 

Clemens goli paharul şi-l puse pe consolă înainte de a-i 
acorda atenţie musafirei. 

— Regret. Trebuie să mă duc. Mă cheamă datoria. 

Ripley se întinse şi bătu în pahar. 

— Tocmai când începea să-mi placă discuţia noastră. Spre 
deosebire de alte lucruri. 

— Eu cum crezi că mă simt? mormăi el. 

— Vrei să vin cu tine? 

Deschise un dulap şi scoase nişte haine. 

— Nici vorbă. E firesc să mă interesez de pacienta mea, dar 
dacă suntem văzuţi împreună, acum că ţi-ai revenit, o să- 
nceapă cu întrebările, cu bârfele. lar când trăieşti alături de 
oameni de teapa lor, e mai bine să nu fii prea vizibil. 

— Inţeleg. Nu-mi place, dar înţeleg. 

EI îşi lua pantalonii, 

— Sunt cele două principii fundamentale ale supravieţuirii pe 
Fiorina. În plus, nu cred că directorul ar fii încântat să te vadă. 
Aşteaptă-mă aici şi odihneşte-te până mă întorc.. 

Îi zâmbi. 

Ea nu făcu nici un comentariu 


Nu prea avea ce să examineze. Dumnezeule, n-a rămas mai 
nimic de îngropat, se gândi el privind scena de măcel din 
interiorul conductei de aerisire. Cauza morţii nu era motiv de 
controverse. Câte pete erau pe ventilatorul oprit, erau şi pe 
pereţi. 

Era absurd. Oamenii se mai tăiau în muchii metalice, mai 
cădeau de pe pasarele sau se răneau făcând surfing pe valurile 
agitate ale golfului, dar cunoşteau cu toţii pericolele din mina 
abandonată, în galerii ei îşi dublau prudenţa. lar un ventilator 
uriaş reprezenta o ameninţare prea mare ca să fie trecută cu 
vederea sau tratată cu uşurinţă. 

A deduce că victima nu comisese o imprudenţă ar fi fost 
prematur. Murphy poate că alergase şi alunecase, ori că voise 
să testeze soliditatea palelor cu coada măturii. Ipoteza căderii 
accidentale era mai plauzibilă, dacă nu cumva mecanismul i-o fi 
agăţat hainele. Nu vor şti niciodată. Cum nu era întemeiată 


repartizarea a doi deţinuţi la curățirea conductelor, el murise 
aşadar fără martor. 

Gândurile lui Aaron urmau cu siguranţă acelaşi fir. Se uita fix 
la turbină, cu un aer lugubru. 

— Era cam puţin la minte. Ar fi trebuit să mă gândesc şi să 
pun pe altcineva să facă treaba asta, sau măcar să-i dau un 
însoțitor cu capul pe umeri. 

In spatele lor, puşcăriaşul Jude aduna macabrele rămăşiţe, 

Andrews fierbea de furie, nu din cauza morţii lui Murphy, ci 
din cauza împrejurărilor acestei morţi. Acest incident va dăuna 
carierei sale. Şi va trebui să redacteze un raport. 

— Nu e cazul să te justifici, domnule Aaron. Nu e vina 
dumitale. La prima vedere nu e vina nimănui, poate doara 
victimei. 

Se uită la medic. 

— Comentarii, domnule Clemens? 

Tehmedul dădu din umeri. 

— Mare lucru nu am de spus. Cauza decesului sare în ochi. 
Nu cred că Murphy a suferit. Moartea trebuie să fi fost 
instantanee. 

— Sigur. 

Aaron parcurse scena din ochi fără să-şi ascundă dezgustul. 

— Caut să reconstitui faptele, declară directorul. Pentru 
raportul meu, înţelegeţi. E greu de crezut că Murpy s-a 
împiedicat tocmai aici unde pericolul este atât de evident, în 
acest, sector pe care-l cunoştea bine. Putea fi aspirat? 

Clemens îşi ţuguie buzele. 

— E posibil. Nu sunt nici fizician, nici mecanic... 

— Nici noi, domnule Clemens, îi aminti Andrews. Nu mă 
aşteptam la o părere de expert ci doar să aflu opinia dumitale. 

— Un curent brusc de aer ar fi putut să-l dezechilibreze. Ar fi 
fost de-ajuns o supratensiune pentru a creşte debitul, dar... 

— Absolut, interveni Aaron. Era să păţesc la fel în alt sector, 
acum patru ani. Le spun mereu să se ferească de ventilatoare. 
Dar primejdiile sunt atât de evidente şi familiare încât până la 
urmă nu le mai iau în seamă. 

Scutură din cap, întristat. 

— Vorbesc degeaba. Nu m-ascultă nimeni. 

— Teoria asta este seducătoare, declară Clemens. Dar am 
consultat fişierele informatice până să vin aici şi am aflat că 


ventilatorul ăsta sufla. O bruscă creştere a forţei l-ar fi împins pe 
Murphy departe de pale, nu l-ar fi atras. 

Aaron închise ochii pe jumătate şi încetă să mai fie interesat 
de această chestie. Lăsa găsirea unei soluţii în grija directorului 
şi medicului. Asta era treaba lor, nu a lui. Avansase o ipoteză, 
făcuse ce putuse. Îi părea rău de Murphy dar, ce naiba, nimeni 
nu era scutit de accidente. 

Clemens plecă prin tunel pentru a studia pereţii mânjiţi de 
sânge. 

Văzu o gaură pe partea stângă a pasajului şi îngenunche 
pentru a se uita înăuntru. Era o boxă de stocaj anexă, goală de 
multă vreme. Era pe punctul de a se îndepărta când un amănunt 
îi reţinu atenţia şi îl făcu să ezite. Parcă ar fi fost o pată, dar nu 
era sânge. Un soi de decoloraţie chimică, urme de coroziune pe 
metalul neted în alte părţi. 

Andrews veni lângă el. 

— Ce-i acolo? 

Clemens se îndreptă. 

— Habar n-am. M-a intrigat. Doar o imperfecţiune a 
materialului, fără îndoială. 

Indiferenţa lui era prefăcută. Directorul trebuie să fi 
remarcat acest lucru fiindcă-l fulgeră din priviri pe tehmed care 
se uită în altă parte. 

— Vreau să vii la mine în... să zicem, o jumătate de ceas, 
spuse calm Andrews. Dacă nu ai alte planuri, domnule Clemens. 

Plecă înapoi spre oameni însărcinaţi cu strângerea ră- 
măşiţelor lui Murphy. 

— Bine. N-am de gând să rămân aici. Să terminăm cât mai 
repede pentru ca domnul Troy să pună din nou în funcţiune 
ventilatorul şi ca noi să ne reluăm activităţile obişnuite. 

Îi îndruma deja pe membrii echipei spre ieşire. 

Dar Clemens mai zăbovea. Şi când fu sigur că Andrews nu va 
mai reveni, se interesă din nou de această pată ciudată. 


Era linişte mormântală în CDS. Consolele fărâmate atârnau 
pe pereţi ca nişte păianjeni de firele lor. Materialul căzut de pe 
suporturi sau din fişete se afla tot pe jos, împrăştiat. Scaunul de 
pilotaj, cu axul îndoit, se rotea pe pivot. 

Nu era decât o singură sursă de lumină în acest haos. Ripley 


era ocupată cu un panou distrus în parte, utilizând pe rând un 
aparat de sudură cu laser şi unelte mai discrete. O placă de 
material compozit cedă. Scoase placa pe care se putea citi: 


ÎNREGISTRATOR DE ZBOR 
A NU SE DESCHIDE 
FĂRĂ AUTORIZAŢIE ISA 445. 


Când o desfăcu de tot, dădu la o parte capacul. Înăuntru, 
într-un compartiment capitonat, se lăfăia o cutie neagră netedă. 
Cavitatea era uscată şi curată. Lipsa vreunui miros sau a 
vreunei urme de umiditate indica faptul că apa de mare nu 
pătrunsese în interior. 

Inchizătoarea laterală se deschise fără să opună rezistenţă şi 
un capac lunecând dădu la iveală nişte cadrane şi butoane 
încastrate. Ripley apăsă pe unul şi se aprinseră nişte semnale. 
Repetă mişcarea şi se stinseră. 

Scoase obiectul din nişă şi îl puse uşor pe punte înainte de a 
mai privi o dată habitaclul devastat. Incerca să-şi amintească, şi 
să uite. 

Auzi zgomote în spate, foşnetul a ceva ce se deplasa în 
habitaclul turtit şi zdrobit. Se răsuci, înspăimântată, şi simţi o 
mişcare în beznă.. 

— Ce dracu', exclamă ea lăsându-se moale. Vrei să mă faci 
să mor de frică? 

Clemens se opri în micul vestibul. Un surâs copilăresc, 
şugubăţ, îi flutura pe buze. 

— Imi pare rău, dar soneria e stricată. 

Intră în cabină. 

— Andrews chiar că o să turbeze dacă află că iar te plimbi 
fără escortă. Oricare ar fi intenţiile tale, n-o să-ţi ameliorezi 
situaţia dacă ţi-l ridici împotriva ta. 

— N-are decât să se ducă dracu'! Şi accidentul? 

Glasul ei exprima dârzenia, iar faţa, preocuparea. 

— Foarte grav, se pare. 

Se aplecă pe sub un cablu, dar se retrase repede văzând că 
era gata să cadă pe el. 

— A murit un deţinut. 

Ea păru îngrijorată. 

— Cum? 


— Nu era prea arătos. Chiar să intru în detalii? 

— Dacă ţi-e că o să leşin în braţele tale, să ştii că nu-i cazul. 

— Bănuiam. Voiam doar să te avertizez. S-a întâmplat într- 
un puț de aerisire în funcţiune. Idiotul a dat într-un ventilator de 
doi metri care se-nvârtea cu mare viteza. Bucăţile au fost 
aruncat în toate părţile. Au râcâit pereţii ca să-l adune. 

— M-am lămurit. Se mai-ntâmplă. 

— Nu aici. Andrews e şucărit. Va trebui să facă un raport. 

— ŞI-I expediază prin com? 

— Nu... Cheltuiala n-ar fi justificabilă. Îmi închipui că-l va 
încredința căpitanului primei nave care va face escală aici. 

— Atunci de ce-şi face sânge rău? N-o să-l citească nimeni 
mai devreme de câteva luni. 

— Nu-l cunoşti pe director. Pentru el este o treabă personală. 

— Nu prea-i bine, mai ales pentru cineva cu o astfel de 
funcţie. 

Clemens dădu din cap, îngândurat. 

— Am remarcat ceva, nu departe de locul în care s-a produs 
accidentul, un semn pe jos. Un fel de arsură. Metal decolorat, 
corodat. Asta m-a făcut să mă gândesc la ce-ai descoperit pe 
chesonul crio al fetiţei. _ 

Ea îl privea fără să clipească, fără să se trădeze. Infăţişarea 
ei era insondabilă. 

— Ascultă, sunt aliatul tău, insistă medul constatând că 
tăcerea se prelungea. Nu ştiu în ce eşti implicată şi ce 
urmăreşti, dar eu vreu să te ajut. Aş vrea totuşi să ştiu ce se 
petrece. Altfel, mi-ar fi greu să-ţi dau o mână de ajutor. Poate că 
vei reuşi singură şi nu pot să te oblig să te destăinui, dar aş 
putea să te ajut. Eu pot să-mi procur nişte materiale. Tu, nu. Eu 
dispun de informaţii de care tu n-ai habar. Nu voi fi o piedică 
pentru tine şi nu-ţi voi contesta deciziile. Dar pentru asta trebuie 
să ştiu care e mişcarea. 

Ea medita urmărindu-l cu atenţie. 

— Abia te cunosc. De ce-aş avea încredere în tine? 

Deşi rănit în amorul propriu, el ştia că întrebarea lui Ripley 
nu avea nimic personal. 

— Uite-aşa. Fără mine ţi-ar fi mai greu. Şi eu abia te cunosc, 
dar asta nu mă-mpiedică să-ţi dau o mână de ajutor. 

— De ce? De ce-ai face-o? Recunoşti că nu ştii ce urmăresc, 
ce se întâmplă de fapt. 


El îi zâmbi. 

— Eu nu am ca tine impresia că suntem nişte străini unul 
pentru celălalt. 

— Eşti nebun. 

— E un obstacol ăsta? 

Ea zâmbi, fără să vrea. 

— Mai degrabă un atu. Am înţeles. 

Ea împinse cutia pentru ca el să o vadă mai bine. 

— Trebuie să ştiu ce s-a petrecut la bordul navei noastre, de 
ce ordul a hotărât evacuarea noastră în timp ca eram în 
hipersomn. Dacă vrei să-mi fii de vreun ajutor, găseşte-mi un 
ordinator având capacităţi de interpretare audio şi senzoriale 
care să ne permită să studiem aceste înregistrări. 

Clemens se strâmbă. 

— N-avem chestii de-astea aici. Compania a recuperat toate 
programele perfecţionate şi practic n-a lăsat decât sistemele de 
exploatare. 

Zâmbetul lui căpătă o tentă ironică: 

— Presupun că nu dorea să lase nişte sisteme nepreţuite pe 
mâna unei bande de răufăcători debili. 

— Şi Bishop? 

— Bishop? 

— Droidul sosit odată cu mine. 

— A fost aruncat la gunoi. Era ireparabil. 

— Asta hotărăsc eu, zise ea şi apoi adăugă cu o voce în care 
se insinua neliniştea: Sper că n-au fost reutilizate sau distruse 
componentele lui! 

— Ţi-am spus, aici nu e nimeni atât de priceput ca să facă 
ceva cu ele şi pentru noi n-are rost să ne obosim ca să punem 
cap la cap nişte rămăşiţe. N-a fost tranşat în atâtea bucăţi ca 
Murhpy, dar mare lucru n-a rămas din el. Să nu-mi spui că vrei 
să scoţi ceva din el. 

— Am înţeles. N-o să-ţi spun. Unde e? 

Clemens păru că se resemnează. 

— Am să-ţi arăt drumul, dar n-am să te însoțesc. Am o 
întâlnire importantă. Fii prudentă. De acord? 

Ea rămasă imperturbabilă, pentru a-i răspunde: 

— Dacă n-aş fi fost din fire prudentă, până acum mi-aş fi 
pierdut viaţa de zeci de ori. 

Confecţionarea lumânărilor nu era decât un hobby pentru 
trecerea timpului. Centralele de fuziune autonome produceau 
destulă energie pentru a lumina în caz de nevoie totalitatea 
instalaţiilor, dar nu ofereau nici o sursă de lumină portabilă. 
Lanternele erau rare şi tot atât de preţioase. Tehii Companiei, 
care hotărau ce anume era de recuperat sau de abandonat, se 
gândiseră că puşcăriaşii nu vor dori să se ducă la plimbare pe 
suprafaţa Fiorinei după căderea nopţii. Inăuntru, reactoarele 
nucleare furnizau toată lumina de care era nevoie. Şi cum nu se 
stricau niciodată, era inutilă prevederea unor sisteme de în- 
locuire. 

Dar galeriile de unde minerii scoseseră milioane de tone de 
minereu adăposteau rezerve de material şi provizii uitate de 
tehii însărcinaţi cu evacuarea. Atâtea cât să facă mai plăcut 
traiul deţinuţilor şi gardienilor. Căutarea lor constituia o muncă 
de lungă durată, dar timp aveau destul, le mai trebuiau nişte 
mjloace de luminare portative. 

Acestea erau lumânările, care, pe lângă lumină mai dădeau 
deţinuţilor şi o ocupaţie. Ceara nu lipsea. Era unul dintre 
produsele a căror valoare era inferioară costului transportului. 
La început fusese utilizată pentru fabricarea pieselor de schimb. 
Un Cadcam laser ghidat de ordinator reproducea modelul într-un 
bloc de ceară, după care se umplea forma de plastic sau de 
compozit de carbon şi se obținea dublura elementului de 
înlocuit. Acest procedeu suprima maşinile şi lucrul îndelungat în 
uzină. După ce era topită, această ceară specială putea fi 
refolosită de câte ori era necesar. 

Deţinuţii nu aveau nevoie de piese de schimb. Echipamentul 
util pentru supraviețuirea lor era autonom şi fără întreţinere. 
Astfel că foloseau ceara doar pentru a face lumânări. 

Flăcărle lor pâlpâiau în toate atelierele, vesele şi jucăuşe, 
agăţate de tavan sau puse în lămpi de fabricaţie locală. Aici, 
unele tehnici artizanale vechi de mii de ani erau continuate 
datorită produselor industriale ale unor civilizaţii avansate. 

Puşcăriaşul Gregor îi ajuta pe Golic, Boggs şi Rains să 
încarce cu lumânări speciale rucsacurile. Includerea în ceară a 


câtorva impurități selecţionate le permitea să-şi păstreze forma 
şi să se consume încet. Cu ele trebuiau să se descurce fiindcă 
Andrews nu i-ar fi autorizat să împrumute lanterne pentru astfel 
de activităţi. 

Lor nici nu le păsa că tehnica aceasta era primitivă din 
moment ce calitatea luminii era cam aceeaşi. Lumina era 
lumină, oricare ar fi sursa ei, iar lumânări avea cu grămada. 

Golic băga alternativ lumânări în rucsac şi mâncare în gură. 
Firimiturile se lipeau de buze şi-i cădeau în traistă. Rains îl 
privea fără să-şi ascundă scârba ce i-o inspira. 

— Bun, zise Gregor cântărind unul din rucsacuri. Ajunge, 
Golic, nu te mai fâţâi. Şi ai putea să-mi spui de ce iei cu tine 
atâta haleală? Nici măcar nu e ambalată ca lumea. 

Golic zâmbi doar, continuând să se îndoape sub privirea 
dispreţuitoare a lui Boggs care întrebă 

—- Dar ce ştie să facă el ca lumea? 

Rains adulmecă. 

— Să halească. Poate să-nghită orice. 

Dillon apăru în prag, însoţit de Junior. 

— Hei, Golic, strigă colosul. 

Puşcăriaşul interpelat ridică capul şi întrebă: 

— Mda? 

— Aprinde o lumânare pentru Murphy, da? 

Golic zâmbi şi câteva firimituri se răspândiră pe buze. 

— O să aprind o grămadă, promise el, devenit brusc 
melancolic. Era prietenul meu. El nu m-a certat niciodată, nici 
măcar o dată. ÎI iubeam. Am auzit că i-a explodat capul în 
milioane de bucăţi. Aşa e? 

Dillon îi ajută să-şi ia traistele în spinare şi dădu la fiecare 
câte o palmă pe umăr după ce le verifică pe rând curelele. 

— Aveţi grijă, acolo jos. Aveţi hărţi. Folosiţi-le. Dacă găsiţi 
nişte chestii interesante pe care n-o să puteţi să le căraţi, notaţi 
cu atenţie amplasarea lor, ca altă echipă să poată să le 
găsească. Acum patru ani, un grup a dat peste ascunzătoarea 
unui miner doldora de cutii de conserve, cu care îmbunătăţeau 
meniul pe câteva luni de zile. Tâmpiţii ăia n-au notat corect locul 
şi nu au putut să le mai găsească. Poate că voi aveţi noroc. 

Boggs emise un sunet şmecheresc şi toţi îşi permiseră să 
râdă mărunt. 

— Vorbeşti de mine. Eu am fost mereu băftos. 


— Perfect, zise Dillon dându-se în lături. La drum, şi să nu 
veniţi cu deştu'n gură. Luaţi seama la puţurile verticale. 

Îi privi îndepărtându-se prin tunelul de acces, până când 
curbele trecerii îi ascunseră. Însoţit de Junior, se întoarse spre 
sala de adunare. Avea şi el ceva de făcut. 


Apartamentul lui Andrews era spaţios dar dotat cu un 
mobilier auster. Ca responsabil al penitenciarului, i s-a repartizat 
locuinţa fostului director al minei. Avea la dispoziţie mult spaţiu, 
dar nu şi cu ce să-l mobileze. Şi cum nu avea imaginaţie şi nu 
avea vise de grandoare, renunţase la cele mai multe odăi şi-şi 
redusese domeniul la toaletă, o cameră şi un cabinet de lucru în 
care-şi primea oaspeţii. 

Aceasta era activitatea lui acum, aşezat fiind la un birou 
modest care-l separa de singurul medic de pe această lume. 
Clemens le punea o problemă lui Andrews şi Aaron, el având un 
statut inferior faţă de cei doi, dar superior celui al celorlalţi 
rezidenţi. Aici, cu toţii erau nevoiţi să conteze doar pe el pentru 
a-i îngriji în caz de nevoie. Directorul şi asistentul său, la fel ca şi 
deţinuţii. 

Clemens mai poseda şi o inteligenţă dezvoltată şi puţini erau 
cei care să aibă o conversaţie interesantă, pe Fiorina. Andrews 
aprecia această calitate aproape în aceeaşi măsură ca şi 
cunoştinţele medicale ale interlocutorului său. Discuţia cu Aaron 
nu era mai stimulativă decât dictarea rapoartelor zilnice. 

Dar se impunea prudenta. Nu trebuia să-i îngăduie 
tehmedului să aibă o părere prea bună despre el. În cursul 
întrevederilor, cei doi bărbaţi îşi cântăreau cu grijă cuvintele. 
Clemens nu uita niciodată să abordeze problema independenţei 
lui şi Andrews se grăbea atunci să respingă acest argument. 

Inclină ceainicul deasupra ceştii oaspetelui său. 

— Zahăr? 

— Te rog, răspunse Clemens. 

Directorul îi întinse un recipient din plastic şi-l privi cum se 
servea cu granulele albe. 

— Lapte? 

— Da, mulţumesc. 

Andrews puse cana pe masă şi-i declară invitatului său: 

— Ascultă cu atenţie ce am să-ţi spun, Clemens. Dacă mai 


încerci vreodată să mă tragi pe sfoară, îţi rup gâtul. 

Medul puse laptele, îşi ridică apoi ceaşca şi-şi agită calm 
lichidul. Tăcerea care se lăsă era tulburată doar de clinchetul 
lingurinţei pe ceramică — zgomote asurzitoare şi regulate ca 
nişte lovituri de ciocan pe nicovală. 

— Nu cred că înţeleg, declară el în cele din urmă. 

Andrews se lăsă pe scaun şi-l fulgeră din priviri. 

— Am primit un răspuns la raportul meu la ora şapte. 
Precizez că după câte ştiu eu este prima dată când Compania ne 
adresează un mesaj de prioritate absolută. Chiar şi pe vremea 
când minele de pe Fiorina erau în curs de exploatare şi când se 
trata minereul, o asemenea onoare n-a fost niciodată acordată 
acestei lumi. Ştii de ce? 

Clemens luă o gură de ceai. 

— Comunicaţiile de acest gen trebuie să treacă prin 
subspaţiu pentru a rezolva problema pusă de întârzierea 
transmisiei. Costă enorm, 

Andrews dădu din cap. 

— Atâţia bani cât n-o să apucăm noi să vedem vreodată. 

— De ce am impresia eu că mă faci răspunzător de treaba 
asta? 

— Din cauza acestei femei. Ei ne însărcinează cu su- 
pravegherea ei. Spun clar că o consideră de cea mai mare 
însemnătate. De fapt, mi se pare că li se rupe dacă noi am 
crăpa, numai să fie ea bine mersi. 

— De ce? 

— Contam pe dumneata ca să aflu, zise Andrews care-l 
observa cu luare aminte. 

Tehmedul puse ceaşca goală pe masă, trăgând de timp. 

— Cred că a venit momentul să fiu sincer cu dumneata, 
domnule director. 

Andrews se aplecă spre el cu nerăbdare. 

— Mărturisesc că n-am nici cea mai vagă idee. 

Faţa celuilalt se întunecă. 

— Am impresia că ţi se pare amuzant, Clemens. Sunt 
încântat. Tare aş vrea să pot zice şi eu la fel. Ştii ce poate ieşi 
din instrucţiunile de acest gen? 

— O să-ţi faci sânge rău? 

— N-o să fiu singurul. La cea mai mică greşeală, dacă femeia 
asta este rănită sau i se întâmplă ceva, o să plătim cu vârf şi 


îndesat, toţi. 

— Plata unei datorii ca aceasta faţă de societate n-ar trebui 
să-ţi pună probleme majore, dat fiind că noi suntem deja într-un 
penitenciar. 

— Păi, da, sigur, fă mişto. Dar nu cred că o să mai ai poftă să 
te dai şmecher la o adică şi când autorităţile se vor hotărî să 
prelungească pedepsele deţinuţilor. 

Clemens se încordă aproape imperceptibil. 

— li interesează aşa de mult persoana ei? 

— Ţi-aş da cu plăcere să citeşti mesajul, dar nu e 
regulamentar. Dar poţi să mă crezi pe cuvânt. 

— Nu pricep de ce fac atâta caz. Ea a trăit o adevărată 
tragedie, e-adevărat, dar nu e prima care a trecut prin aşa ceva. 
De ce-i acordă atâta importanţă Compania? 

— N-am nici cea mai vagă idee. 

Andrews îşi încrucişă degetele dinainte-i. 

— De ce ai autorizat-o să iasă din infirmerie? Pariez că e-n 
legătură cu decesul lui Murphy. 

Lovi biroul cu palmele. 

— Accidente de acest fel sunt inevitabile când căcănarii ăştia 
debili sunt în călduri. Nu puteai s-o împiedici să se ducă să-i 
excite? 

— Nu văd de ce să-i fi interzis să se plimbe. S-a înzdrăvenit. 
N-aveam nici motive valabile şi nici autoritatea necesară pentru 
a-i limita deplasările. 

Clemens începea să-şi piardă aplombul pe care totuşi şi-l 
întreținea cu grijă. 

— Eu sunt medic, nu temnicer. 

Directorul se strâmbă. 

—- Cu mine nu ţine chestia asta. Ştiu foarte bine cine eşti. 

Tehmedul se ridică şi se îndreptă spre uşă. De această dată 
pe masă căzu pumnul lui Andrews. 

— Jos! N-am terminat. 

Rămânând cu spatele şi străduindu-se să nu se-nfurie, 
Clemens răspunse: 

— Credeam că m-ai poftit să-ţi fac o vizită. Nu ştiam că e 
vorba de o convocare oficială. Dar ar fi mai bine, să plec, crede- 
mă. Nu-mi place deloc turnura luată de discuţia noastră şi mi-e 
teamă că voi zice sau face lucruri nepotrivite. 

— Ţi-e teamă? Ce drăguţ! la gândeşte-te, domnule Clemens. 


Ţi-ar plăcea să dezvălui tot ce ştiu despre dumneata? Mass 
media de pe Pământ a comentat pe larg faptele dumitale, dar 
pe Fiorina nu se cunoaşte nimic despre trecutul dumitale. Ti-am 
acordat acest privilegiu pentru a-ţi facilita raporturile cu 
puşcăriaşii pe care trebuie să-i îngrijeşti, ceea ce ţi-a adus un 
statut de netăgăduit dar precar. Mi-ar fi uşor să te lipsesc de el. 
Dacă ar trebui să ajungem aici, presupun că existenţa dumitale 
ar deveni mai puţin agreabilă. 

Făcu o pauză pentru a-i îngădui interlocutorului să asimileze 
amenințările, apoi adăugă: 

— Cum, nici o replică strălucitoare? Nici o vorbă de spirit? Să 
înţeleg că nu vrei ca isprăvile tale puţin onorabile să alimenteze 
conversațiile deţinuţilor? Aş putea să-i povestesc şi pacientei şi 
prietenei dumitale, locotenent Ripley, trista dumitale poveste. 
Spre întregirea educaţiei dumisale, e de al sine înţeles. Asta 
numai pentru a o incita să-şi consacre unor ocupaţii mai 
constructive cele câteva zile care-i mai rămân de petrecut 
printre noi. Nu? Atunci stai jos, ce dracu'! 

Clemens se supuse, fără să scoată o vorbă. Părea că 
îmbătrânise brusc, ca un om care tocmai pierduse un lucru 
preţios odată cu speranţa de a-l mai recupera. 

Andrews îl cercetă, meditativ. 

— Întotdeauna ţi-am vorbit fără ocolişuri fiindcă aşa cred că 
e bine, mai ales că trăim în mediul ăsta. Nu vei fi prea îndurerat 
sau mirat dacă-ţi declar că nu te am la inimă. 

— Exact, nu sunt surprins, murmură Clemens cu o voce 
plată. 

— Îmi inspiri chiar aversiune. Eşti imprevizibil şi insolent, 
poate, chiar periculos. Eşti instruit şi inteligent, dar asta te face 
şi mai redutabil decât majoritatea deţinuţilor. Ai prostul obicei 
de a contrazice şi a sta de o parte. Este grav. Eu îmi exersez 
funcţiile de multă vreme şi ştiu despre ce vorbesc, de ce să mă 
feresc. Oricare puşcăriaş ar putea să se revolte sau să aibă o 
criză omicidă, dar întotdeauna indivizii taciturni şi şmecheri sunt 
cei care pun problemele cele mai serioase. 

Nu mai zise nimic un timp, căzând pe gânduri. 

— Dar te afli aici şi n-am ce-i face. Află doar că dacă aş 
putea să mă lipsesc de serviciile unui med aş vrea să te ştiu la 
cel puţin un an-lumină de Fiorina. 

— Îţi sunt plin de recunoştinţă. 


— Altceva nu mai ai în repertoriu, Clemens? Un număr 
diferit? Scuteşte-mă măcar acum de sarcasmele dumitale. 

Se foi în scaun. _ 

— ţi voi repeta întrebarea. |ţi cer să-mi răspunzi ca şi cum 
m-ai considera egalul dumitale din punct de vedere intelectual, 
un om pe care-l pot respecta chiar dacă nu-l apreciez, 
responsabilul securităţii şi bunăstării tuturor, al dumitale 
inclusiv. Ce nu ştiu eu? 

— Despre ce? 

Andrews numără în gând până la cinci. 

— Despre femeia asta. Nu face pe şmecherul. Cred că mi-am 
exprimat foarte clar poziţia şi cu titlu personal şi profesional. 

— De ce crezi că aş putea şti mai multe lucruri decât 
dumneata? 

— Pentru că eşti mereu în preajma ei şi pentru că te 
bănuiesc că nu te-ngrijeşti doar de sănătatea ei. Îi faci toate 
poftele cu o grabă care nu-ţi stă în fire. Ai spus că nu mai are 
nevoie de servicile unui med. Mă crezi orb? Crezi că m-ar fi 
numit în postul ăsta dacă n-aş fi fost capabil să observ astfel de 
anomalii? Anomalii de anormali, mormăi el. 

Clemens oftă. 

— Ce vref să ştii? 

— Ei, aşa mai merge: Ce ţi-a spus? Nu despre viaţa ei 
personală. Mi se rupe. Confidenţele ei, poţi să le ţii pentru 
dumneata. Mă refer la cele întâmplate înainte de venirea ei pe 
Fiorina. De unde vine? Care era misiunea ei? Mai precis, ce 
dracu' făcea la bordul unui CDS în compania unui droid făcut 
bucăţi şi a cadavrelor unei fetiţe de şase ani şi a unui caporal? 
Ce s-a ales de restul echipajului? Ce s-o fi petrecut cu nava lor? 

— Aparţinea unui detaşament de infanterişti care a fost 
decimat. Nu-şi mai aminteşte decât până la intrarea în 
hipersomn. Caporalul trăia atunci şi chesonul crio al copilului 
funcţiona normal. Cunoşti punctul meu de vedere. Cred că fetiţa 
s-a înecat şi că militarul a fost omorât în timpul amerizării 
catastrofale. Sunt convins, pe de-altă parte, că această misiune 
era secretă. N-am insistat pentru a afla mai mult. Ea are gradul 
de locotenent, ştii bine. 

— Asta-i tot? 

Clemens studie fundul ceştii goale. 

— Da. 


— Nimic altceva? 

— Nu. 

— Eşti sigur? 

Medul îşi ridică ochii pentru a-i înfrunta privirea. 

— Absolut. 

Andrews se cufundă în contemplarea mâinilor sale. Era 
evident că tehmedul îi ascundea informaţii, dar încercase tot 
pentru a-l face să vorbească, în afară de violenţă. lar 
constrângerea fizică ar fi fost fără efect asupra unui individ prea 
încăpăţânt pentru a admite că nu mai avea nici o reputaţie de 
protejat. 

— leşi! 

Fără un cuvânt, Clemens se ridică şi plecă a doua oară spre 
uşă. 
— Un ultim lucru... 

Medul se opri pentru a-şi întoarce capul spre directorul care-l 
observa cu atenţie. 

— Consider că viaţa noastră e liniştită. Şi dumneata, fără 
îndoială. Această monotonie codificată este liniştitoare. Nu voi 
îngădui distrugerea acestui bun câştigat. Repetiţia sistematică a 
sarcinilor obişnuite este cel mai eficace şi cel mai puţin nociv 
dintre calmante. Voi face tot pentru a evita excitarea animalelor 
din cuşti. Fie că va fi din cauza unei femei, a unor accidente, sau 
a dumitale. 

— Dacă aşa spui dumneata. 

— Nu te lăsa dus de imaginaţie. Aici orice acţiune individuală 
este sortită eşecului. Nu gândi prea mult. Îţi va dăuna poziţiei 
dumitale în sânul micii noastre comutaţi, mai ales faţă de mine, 
şi numai dumneata vei avea de suferit. Te sfătuiesc să nu scapi 
din vedere niciodată care-ţi sunt interesele pe termen lung. 
Trebuie să fii loial faţă de şefii tăi, nu faţă de o necunoscută. Nu 
te lăsa influenţat de amăgirile provocate de plictiseală. Această 
femeie va pleca curând, dar noi vom rămâne aici. Totul va 
reveni la normal. Aşa că să nu compromiţi o situaţie de invidiat 
pentru nişte abstracţiuni efemere. Mă-nţelegi? 

— Da. Punctul dumitale de vedere e clar. Chiar şi pentru unul 
ca mine. 

— Nu vreau să am necazuri cu şefii. De nici un fel. Primesc 
un salariu de la ei pentru a evita complicațiile. Prezenţa noastră 
nu... nu prea e bine văzută acolo pe Pământ. Până acum, şi de 


când asigurăm paza aici, singurele morţi pe care le-am avut de 
deplâns au avut numai cauze naturale. Ştiu că ar fi fost 
imposibil să prevenim acest accident, dar va avea, cu toate 
astea, un efect foarte urât în dosarul meu. Şi mi-e groază să mă 
prezint într-o lumină defavorabilă, domnule Clemens. Înţelegi ce 
vreau să spun? 

— Perfect, domnule. 

— Ajutoarele şi proviziile vor sosi peste puţin timp. Între 
timp, supraveghează-l pe locotenet şi, dacă remarci ceva, orice 
care ar putea cumva... hmmm... aduce un prejudiciu, sper că 
mă vei informa fără să mai stai pe gânduri. Pot să contez? 

Clemens dădu din cap. 

— Da, domnule. 

Deşi încă iritat, Andrews nu mai găsi nimic de adăugat. 

— Ei, atunci e perfect. Constat că ne-am înţeles. Bună seara, 
domnule Clemens. 

— Bună seara, domnule director. 

leşi şi închise încet în urma lui. 


Vânturile de pe Fiorina erau neregulate, slăbeau uneori până 
ajungeau simple zefire plângăreţe sau se preschimbau în 
tornade asurzitoare, dar nu mureau niciodată. Suflau constant 
dinspre golf, aducând mirosul tare al perdelelor de apă smulse 
de pe valuri spre sectoarele exterioare ale instalaţiei. Când 
furtunile sau curenţii extrăgeau mirosuri mai ciudate din 
adâncurile mării, ele aveau grijă să le trimită în vârtejul puţului 
de aerisire şi prin epuratoare pentru a le aminti oamenilor că 
această lume le era străină şi că îi va ucide cu prima ocazie. 

Ei nu ieşeau decât arareori. Preferau mediul familiar al 
vastului complex faţă de imensitatea opresantă a unui atât de 
mohorât peisaj. Nu aveau ce să vadă, cu excepţia valurilor care 
eşuau pe nisipul negru al plajei, care să le amintească de 
planeta lor. Şi aveau de ce să fie fericiţi. Astfel de amintiri ar fi 
fost şi mai dureroase decât cea mai grea dintre corvezi. 

În apa glacială mişunau mici creaturi respingătoare ale căror 
muşcături erau foarte dureroase. Şi când oamenii hotărau să 
meargă la pescuit, ei sperau să găsească o hrană mai mult 
materială decât spirituală. În interiorul instalaţiei, aerul era mai 
cald şi mai uscat. Aici, vântul nu mai era decât o muzică în 


depărtare, discordantă, care putea fi ignorată. Câteodată ieşirile 
erau necesare, dar aceste excursii erau întotdeauna foarte 
scurte, executate cât mai rapid cu putinţă. 

Dar silueta care mergea prin muntele de reziduuri părea să 
nu se grăbească. Ripley se uita concentrată pe suprafaţa 
escavaţiei umplute cu material de rebut. Işi făcea drum printre 
componente gigantice, cuve de stocaj perforate, lame de foreze 
mari ca nişte camioane şi liane în culori vii: vechi mănunchiuri 
de cabluri electrice şi de ţevi corodate. 

Vântul îi bătu în faţă şi ea îşi ridică gulerul salopetei pe care 
i-o dăduse Clemens. Acest peisaj mecanic în ruină părea să se 
întindă la infinit şi frigul începea să-i pătrundă în corp, să-i 
încetinească mişcările şi să-i amorţească simţurile. 

Dar văzu totuşi filamentele argintii care ieşeau dintr-o 
grămăjoară de rebuturi recente. Ingenunche şi porni să dea la o 
parte materialul inutilizabil şi sacii de gunoi pentru al dezveli... 

Pe Bishop. 

Sau, mai exact, ceea ce mai rămăsese din el. Componentele 
androidului erau răspândite şi ea fu nevoită să răscolească şi să 
trieze preţ de un ceas, până când consideră că recuperase tot 
ce-i putea fi de folos. 

Incercă să-l reconstituie pe loc. Rezultatul o dezamăgi şi mai 
ales o descurajă. Nu mai rămăsese aproape nimic din faţa lui şi 
din mandibulă, unele părţi din fiinţa lui fuseseră zdrobite în 
momentul amerizării catastrofale sau pierdute prin gunoaie. 
Câteva bucăţi de gât, din umărul stâng şi din spate erau însă 
intacte şi ea mai găsise nişte captoare senzoriale căzute sau 
smulse din învelişul extern. 

Cu o expresie sinistră, aranjă rămăşiţele lui Bishop într-un 
sac cu care se dotase. 

Deodată un braţ se-ndoi în jurul gâtului şi nişte mâini se 
puseră pe umerii ei. O altă mână se strecură febrilă între 
picioare, pentru a o mângâia cu brutalitate. Ceva se materializă 
dinainte-i. Zâmbea, dar expresia nu evoca veselia. 

Ea strigă şi scăpă de braţele care o imobilizau. Puşcăriaşul 
căscă doar gura, surprins să vadă pumnul lui Ripley venindu-i în 
faţă. In acelaşi timp primi şi un picior între picioare şi se prăbuşi 
în clipa în care Junior apărea şi o înlănţui cu braţul pe femeie. O 
ridică, încurajat de râsul colegilor lui şi o aruncă pe o ţeavă 
ruginită. Ceilalţi se apropiară şi putoarea corpurilor lor alungă 


mirosul sării. Ochii luceau. 

— Destul! 

Gregor se-ntoarse şi miji ochii la silueta care se înălța în 
apropiere. Dillon. Reuşi să zâmbească, 

— Ai sosit la timp, bătrâne. Vrei să treci primul? 

— Am zis: "Destul!" repetă colosul pe un ton ameninţător. 

Junior o mai strivea încă pe Ripley sub greutatea lui şi mârâi 
peste umăr. 

— Hei, ce te-a apucat, gagiu'? 

— E rău. 

— Du-te, bă, dracu'! 

Dillon se deplasă cu o rapiditate surprinzătoare. Cei doi 
bărbaţi se pomeniră pe jos. Junior se răsuci proiectând pumnul 
său enorm ca o seceră, dar adversarul său îi înfipse un croşeu în 
pântece şi apucă o bară de metal. Junior se împletici şi încercă 
să eschiveze măciuca improvizată. Nu fu îndeajuns de suplu şi 
fu lovit în tâmplă. A doua lovitură, şi mai violentă, îl puse la 
pământ. 

Colegii săi dădeau înapoi, târându-se din faţa lui Dillon, care 
lovi din nou, pentru a nu lăsa treaba făcută pe jumătate, înainte 
de a se întoarce spre Ripley şi de a o întreba cu gravitate: 

— Te simţi bine? 

Ea se ridică gâfâind. 

— Mda. Nici o rană. Numai în amorul propriu. 

— Pleacă de aici. 

El arătă spre ceilalţi puşcăriaşi. 

— Trebuie să le ţin o lecţie de morală. O să discutăm despre 
elevația spiritului. 

Ea dădu din cap, îşi luă sacul în care era Bishop şi se 
îndreptă către ieşirea din deşarjă. Când trecu pe lângă bărbaţii 
trântiţi la pământ, Gregor ridică ochii spre ea. Ripley nu scăpă 
ocazia să-i plaseze o directă care-i sparse buza. Plecă apoi 
foarte uşurată. 

Există bezna nopţii, ziua amăgitoare a viselor care este doar 
rodul închipuirii şi, dincolo, negura spaţiului interstelar punctată 


de un milion de trilioane de cuptoare nucleare. 

Adevăratele tenebre, absenţa totală a luminii, starea aceea 
în care un proton rătăcit este o anomalie atomică, nu se află 
doar în profunzimile solului. "În caverne incomensurabile pentru 
om", s-a scris. Şi în ţevile şi puţurile pe care oamenii le-au forat 
pentru a-şi însuşi bogăţia planetelor. 

Un sector al Fiorinei mai impresionant prin natura sa decât 
prin dimensiuni era ciuruit de asemenea excavații. Ele se 
intersectau aidoma unor elemnte de puzzle imens pe care nu-l 
puteai vedea în totalitate decât pe hărţile minerilor. 

Boggs îşi înălţă torţa impregnată cu ceară pentru a privi în 
jur, în timp ce Rains aprindea o lumânare. Tenebrele nu-i 
intimidau pe aceşti oameni, iar temperatura era ridicată aici, 
aproape opresantă. g 

Rains puse lumânarea pe sol, lângă perete. In spatele celor 
trei oameni o ghirlandă de flăcări urma să se piardă în depărtare 
pentru a marca drumul pe care merseseră şi pe care se vor 
întoarce pentru a reveni în sectoarele locuite de pe Fiorina. 

Golic se aşeză şi se rezemă de o uşă încastrată în piatră. Pe 
tăblia lovită şi uzată de maşini şi timp, se găsea un panou care 
avertiza: 


DEPOU DE DEŞEURI TOXICE: 
ARIE DE STOCAJ ERMETIC: 5 
ACCES INTERZIS PERSOANELOR STRAINE DE SERVICIU. 


Ceea ce le convenea de minune. Nu aveau nici un chef să se 
aventureze înăuntru. 

Rains se ghemuise pentru a studia galeriile pe harta 
desfăşurată la picioarele lui. Pe acest document nu se găseau 
trasate decât pasajele verticale şi orizontale şi informaţii 
referitoare la perioada în care acestea fuseseră forate — dacă 
fuseseră astupate sau erau încă deschise. Erau reprezentate 
scurtăturile şi tunelurile mici în care intrau doar maşinile, plus 
miile de conducte de aerisire... atâtea lucruri diferite 
materializate de culori diferite. 

Informaţiile culese cu ocazia expedițiilor precedente le 
permiteau să ştie la ce să se aştepte, dar pericolele erau însă 
înlăturate cu totul. Un octet alterat într-un fişier stocat în banca 
de date era suficient pentru a deplasa un puț fără fund cu zece 


metri sau a-l situa în altă galerie. Fiabilitatea hărților rămânea 
de demonstrat şi ei înaintau aşadar cu băgare de seamă, având 
mai multă încredere în instinctul lor decât în aceste indicaţii, 
poate perimate. 

Boggs se aplecă. 

— Cât? 

Vorbise cu voce joasă, dar întrebarea fu reverberată de 
pereţii netezi ai tunelului. 

Rains compară încă o dată informaţiile de pe hârtie cu cele 
furnizate de înregistratorul de date. 

— O sută şaizeci şi şase. 

Colegul lui mârâi. 

— Propun să ne oprim şi să o luăm înapoi. 

— Imposibil. 

Rains indică tunelul parcă fără sfârşit care se căsca în faţa 
lor. 

— Trebuie măcar să explorăm pasajul ăsta, dacă nu vrem să 
ne pocnească şi pe noi Dillon. 

— N-o să ne certe pentru o chestie de care n-are habar şi eu 
n-am de gând să-i spun că ne-am întors din drum. Şi tu, Golic? 
Cel de-al treilea membru al trioului căuta ceva în rucsac. 
Auzindu-şi numele, îşi înălţă capul şi se încruntă. Un sunet grav, 

oarecum întrebător îi ieşi din gâtlej. 

— Aşa cum mă aşteptam. 

Golic se apropie de un vechi distribuitor automat, îl trase un 
şut, apoi forţă uşa şi începu să bage în rucsac pachete de 
narcoţigări, mestecând mereu. 

La suprafaţă, clefăitul nu s-ar fi auzit aproape de loc, dar în 
acest loc închis şi silențios mişcările fălcilor lui erau la fel de 
exasperante ca şi scârţâitul unei maşini prost unse. Boggs 
mormăi: 

— Te-ar deranja dacă ai închide gura când mănânci? Sau mai 
bine, ce-ar fi să-nghiţi pe nemestecate? Încerc să calculez 
dimensiunile boxei. Să ştiu că dacă-i un depozit de produse 
toxice sau rezerva personală a unui miner, şi-n balamucul ăsta 
nu pot să mă concentrez, ce Dumnezeul! 

Rains agită harta cu un aer de reproş. 

— Chiar dacă suntem singuri, nu putem nesocoti cele sfinte. 
Nu pronunţa în van numele Domnului. 

Boggs strânse din buze. 


— Îmi pare rău. 

Îi aruncă lui Golic o privire înveninată, dar acesta nu se 
sinchisi. Până la urmă renunţă şi se ridică să cerceteze tunelul. 

— Am cutreierat tot sectorul. Am făcut destul. Câte lumânări 
mai avem? 

Nici un răspuns. 

Colegul său nu-l asculta. Se scărpina cu ardoare. O reacţie 
nervoasă, fiindcă nici o insectă nu cuteza să intre în aceste 
tunele. Era atât de uimitor, atât de neobişnuit pentru acesta, 
încât până şi Golic îşi întrerupse masa. Boggs se uită în direcţia 
din care veniseră. 

Lumânările care arătau drumul de întoarcere spre suprafaţă 
se stingeau una câte una. 

— Asta ce căcat mai e? 

Golic făcu bot şi se şterse cu dosul mâinii. 

— Nu trebuie să vorbeşti urât. 

— Tacă-ţi gura! 

Era surprindere, nu frică, pentru că ştiau că în aceste galerii 
nu-i pândea nici o primejdie. Apoi Boggs preciză: 

— Nu este interzis să zici "căcat". Dumnezeu nu are nimic de 
a face cu asta. 

— De unde ştii? bâigui Golic cu o curiozitate copilărească. 

— Pentru că l-am întrebat când ne-am văzut ultima dată. 
Acum, fleanca! 

— Dillon o să ne certe dacă ne-ntoarcem cu deştu-n gură, le 
aminti Golic. 

Misterul îl făcea volubil. Lui Boggs aproape că-i părea rău că- 
i întrerupsese masa. 

— Ei şi? O să ne certe. 

ÎI văzu pe Rains aprinzând altă torţă. Dezamăgit, Golic îşi 
aranjă proviziile şi se ridică. Cercetară împreună tunelul. Nu 
vedeau ce anume le stingea lumânările, 

— Trebuie să fie un curent din puţurile de aerisire. De la cel 
mai apropiat grup de ventilaţie. Dacă n-o fi furtună la suprafaţă. 
Ştii ce efecte are. La dracu'! Dacă se sting toate lumânările, 
cum mai găsim drumul? 

— Avem harta. 

Cu arătătorul, Raihs lovea foaia. 

— Crezi că e de ajuns? 

— N-am zis asta. Doar că nu suntem într-o situaţie disperată. 


Avem o problemă de rezolvat. 

— Ei bine, eu nu ţin să stau aici nici un minut în plus. 

— Nici eu, declară Rains înainte de a ofta. Ştii ce-nseamna 
asta! Unul dintre noi trebuie să se întoarcă, să le aprindă. 

— Dacă nu ne decidem să plecăm imediat, sugeră Boggs, 
trăgând nădejde. 

— Mai întâi trebuie să explorăm pasajul ăsta până la capăt. 

— Cum doreşti, declară Boggs încrucişându-şi braţele pentru 
a arăta că nu avea de gând să meargă mai departe. Dar e ideea 
ta, ai onoarea! 

— Presupun că m-ai numit voluntar. 

— Dă-i torţa, îi ordonă Boggs lui Golic. 

Acesta ezită. 

— Ne mai rămâne numai una. 

— Nici o problemă. Ne rămâne un stoc de lumânări şi Rains 
n-o să întârzie. Nu-i aşa, bătrâne? 

— Vin repede. N-o să ţină mult. 

— Atunci, de acord. 

Cu părere de rău, Golic îi înmâna torţa sa lui Rains care 
plecă pe lângă şirul de lumânări. Se oprea să le aprindă. Le 
găsea la locul lor şi nu-şi explica acest ciudat fenomen. 

Un simplu curent de aer, îşi zise Rains. Era singura 
explicaţie. Vocea lui Boggs străbătu pasajul din depărtare. 

— Hei Rains, fii atent pe unde mergi! 

Trecuseră pe lângă două puțuri verticale, iar în întuneric un 
accident nu era exclus. 

Rains fu emoţionat de acest avertisment. Cei care trăiau 
mult timp într-un spaţiu închis cu un număr redus de camarazi 
învățau să se întrajutoreze. Nu fiindcă Boggs avea motive de 
îngrijorare. Nu era omul care să comită imprudente. 

Văzu o nouă lumânare cum se stinge în faţa lui şi rămase 
perplex. Nu era nici un pic de vânt, nimic care să confirme 
existenţa unui curent de aer. Ce explicaţii să mai găsească? 
Puţine animale se încumetau să pătrundă în galerii. Dacă ar fi 
fost vorba de o insectă destul de mare pentru a putea să 
răstoarne o lumânare, n-ar fi putut să răstoarne un şir întreg. 
Scutură din cap. O astfel de gânganie n-ar fi putut să se 
deplaseze aşa de repede. 

Atunci ce? 

Flăcăruile lumânărilor pe care le aprinsese din nou îi inspirau 


încredere. Se ridică. Trebuia să existe o explicaţie foarte simplă. 
Înălţă torţa căt putu mai sus, dar nu văzu nimic. 

Îngenuche în faţa unei lumânări înainte de a se îndrepta spre 
următoarea. Lumina torţei se reflectă pe peretele de rocă 
lucioasă. 

Şi pe o formă colţuroasă şi masivă. 

Care se mişcă. 

Repede, foarte repede. Avea un luciu de cioburi de sticlă 
cromată, prinse în metal negru diamantin. Creatura emise un 
bolborosit obscen când sări pe el fără să facă alt zgomot. Nu 
putu să-l identifice, nu mai văzuse ceva asemănător, poate doar 
în coşmarurile din copilărie. 

Apoi fiinţa fu asupră-i şi el regretă că nu putea să se 
refugieze în universul oniric al viselor sale cele mai urâte. 

La o sută de metri mai departe, ţipătul său fu auzit de Golic 
şi Boggs. Ceafa şi mâinile acestuia din urmă se îmbrobonară de 
transpiraţie. Amănunt oribil, strigătul nu contenea. Slăbi lent ca 
un şuierat care se îndepărtează fără grabă. 

Cuprins de panică, Boggs înhăţă torţa care mai rămăsese şi 
porni în fugă în direcţia opusă punctului de origine al strigătului 
înspăimântător. Golic porni după el. 

Nu ar fi crezut că se putea deplasa atât de repede. La un 
moment dat îl depăşise pe celălalt, apoi începu să gâfâie şi 
încetini pasul. Torța arunca umbre dănţuitoare pe perete, tavan 
şi sol. Când Golic îl ajunse din urmă şi se lovi de el era epuizat şi 
dezorientat. Şi numai întâmplarea făcuse că nu căzuse într-un 
puț de sondaj sau un tunel de legătură. 

Împleticindu-se, apucă braţul colegului său şi-l răsuci spre el. 

Golic era cu gura căscată. Îngrozit. 

— Ai auzit? Era Rains! O, Doamne Sfinte! Era Rains! 

— Aha, am auzit, bâigui Boggs încercând să-ţi tragă sufletul. 
S-o fi rănit. 

Întinse torţa în pasajul pustiu. 

— Trebuie să ne ducem să-l ajutăm. 

— Să-l ajutăm? Du-te singur, Boggs. Eu vreau numai să ies 
de aici. 

— Calm. Şi eu, şi eu. Dar mai întâi trebuie să ştim unde 
suntem. 

— Alea nu-s lumânările noastre? 

Bogg se întoarse şi merse câţiva metri, cu băgare de seamă. 


Da, şirul de flăcări pâlpâitoare se pierdea în depărtare. 

— Pe dracu, am luat-o pe o scurtătură. Ne-am întors. Am 
ajuns de unde-am plecat... 

Tăcu şi lumină peretele opus. O siluetă zăcea pe sol, ţeapănă 
ca o bucată de carne într-o cameră frigorifică. 

Rains. 

Nu la ei se uita el ci la neant. Ochii mari erau ficşi, expresia 
oribilă. lar restul corpului... restul corpului.... 

Un fluid acid urcă în gâtul lui Boggs, care se rupse în două 
pentru a-i da drumul. Torța îi căzu dintre degetele înmuiate şi 
Golic îngenunche pentru a o recupera. Se ridică şi se uită în sus 
într-o doară. 

Văzu ceva acolo, în înalt. O creatură neagră, voluminoasă, cu 
o faţă de monstru din infern. El rămase cu gura căscată şi ea se 
apropie agăţată de tavan cu picioarele ei cu gheare, asemenea 
unui liliac gigantic, şi mâinile ei cu degete ca nişte cabluri 
articulate se strânseră pe capul lui Boggs, sufocat din cauza 
vomei. 

Cu o sucire smucită, grozăvia arahneană îl decapită aşa cum 
Golic ar fi deşurubat un şurub ajuns la căpătul filetului. Dar 
rezultatul era diferit. Sângele ţâşni din trunchi şi împroşcă 
creatura, cadavrul lui Rains şi pe Golic care nu putea să-şi ia 
ochii de la scenă. Şi când îşi învinse paralizia, ceva se rupse în 
mintea lui. 

Cu indiferenţă, dihania zvârli capul lui Boggs şi apoi se răsuci 
încet spre ultimul bibed. Colţii îl luceau precum lingourile de 
platină care plecau altădată de pe lumea Fiorinei. 

Golic fugi în tunel, urlând ca şi cum era urmărit de toate 
legiunile infernului. Nu se uita unde se duce. Se căznea să uite 
ce văzuse şi — mai ales — avea grijă să nu se uite înapoi. Nu 
cuteza. 

Ştia prea bine ce risca să vadă dacă nu rezista curiozităţii. 


Rămăşiţele lui Bishop erau dispuse cu grijă pe pupitru, sub 
lumina crudă a proiectoarelor instalate la verticală. Uneltele se 
odihneau în suporturile lor gata de lucru. O mulţime de fibre 
subţiri ca firul de păr formau nişte fascicole zigzagate. 

Ripley le asamblase cum ştiuse ea mai bine. Nu avea 
calificarea necesară pentru cea mai mică intervenţie la nivelul 


microscopic. Pierduse mult timp cu conectarea şi inserarea, 
ataşarea şi îmbinarea unor elemente care era evident că 
mergeau împreună, sperând că nimic din ceea ce era vital nu-i 
va depăşi talentele de improvizație limitate. 

Îşi şterse ochii şi-şi studie lucrarea. Deşi încurajator, aspectul 
era secundar. Teoretic, ar putea reuşi. Dar, dacă s-ar ţine cont 
de teorie, n-ar fi trebuit să se găsească într-o asemenea situaţie. 

Doar o încercare i-ar permite să se lămurească. Testă 
conexiunile principale apoi atinse uşor un întrerupător. Un 
sfârâit o făcu să tresară. Refăcu un racord şi reîncepu. De 
această dată, nu se produse nici o scânteie. 

Inseră cu grijă un fascicol de fibre optice în ceea ce era, 
nădăjduia ea, o priză al cărei program de triaj încorporat nu 
fusese şters. Pe un aparat de măsură instalat alături, indicaţiile 
furnizate de un cadran digital roşu trecură imediat de zero la o 
valoare situată între şapte şi opt. Împinse un întrerupător şi data 
fluctuă, apoi se stabiliză. Ochiul încă intact al androidului clipi. 
Ripley se aplecă pentru a-i spune, surprinsă că murmura: 

— Ordin de interacţiune verbală. Secvenţă de auto 
diagnostic. 

In interiorul craniului stâlcit, un component gemu. Nişte 
indicatoare ale aparatului de măsură clipiră, ca pentru a o 
încuraja. Un bolborosit de neînțeles ieşi din laringele artificial şi 
buzele de colagen se întredeschiseră. 

Nerăbdătoare, femeia vâri degetele în gâtlejul desfăcut al lui 
Bishop. Sunetele încetară şi ochiul unic o fixă. 

— Ripley. 

Ea trase aer în piept. Restabilise vederea, facultăţile 
cognitive şi memoria. Urechile păreau intacte, dar aspectul lor 
avea mai puţină însemnătate decât starea circuitelor lor interne. 

— Salut, Bishop. 

Intonaţia afectivă a vocii ei o surprinse. Nu se adresa totuşi 
unei fiinţe umane. 

—— Cer un autodiagnostic preliminar. 

După un moment, androidul îşi dădu ochiul unic peste cap, 
ceea ce pentru ea era foarte elocvent. 

— Nu este grozav. Fără funcțiuni motrce, perifericele 
extracraniene nu mai răspund, imposibilitatea de executare a 
celui mai mic program. Capacităţi senzoriale minimale. 
Pronosticul nu este deloc optimist. 


— Îmi pare rău, zise ea, sinceră. Speram mai mult. 

— Nu cât mine. 

— Simţi ceva? 

— Da. Mă dor picioarele. 

— Regret... 

— Linişteşte-te. Aceste dureri nu sunt de fapt decât nişte 
date printre altele, iar informaţiile de care dispun nu mă lasă să 
presupun că sunt eronate. Exact? 

— Aşa se pare, răspunse ea, înainte de a-i adresa un surâs 
trist. Mi-e teamă că picioarele tale şi aproape tot restul corpului 
au cunoscut soarta celor trecătoare. 

— Păcat. Regret că de fructul unei munci atât de minuţioase 
s-a ales praful. Dar aceasta are o importanţă secundară, nu-i 
aşa? Eu nu sunt, la urma urmelor, dacât un prăjitor de pâine 
perfecţionat. Şi dumneata, ce mai faci? Noua frizură îţi vine 
foarte bine. Parcă sunt eu, leit, când am ieşit de pe banda de 
montaj, până să ajung în atelierul de finisare. Chiar dacă craniul 
dumitale este mai puţin strălucitor decât al meu. 

— Constat că simţul umorului ţi-a rămas intact. 

Un clipit. 

— Am precizat că eram încă în posesia facultăţilor mele 
mentale de bază, dar ceea ce ai remarcat nu ocupă decât o 
infimă parte din memoria mea vie. 

— Nu sunt de aceeaşi părere, făcu ea şi nu mai zâmbi. Am 
nevoie de ajutorul tău. 

Dintre buzele artificiale se auzi iar un gâlgâit. 

— Nu conta prea mult pe mine. 

— Nu mă interesează capacităţile tale de analiză ci acelea 
de sondaj direct. Lumea pe care ne aflăm suferă de o penurie de 
material adecvat. Eu vreau să ştiu dacă poţi să ajungi la 
memoriile înregistratorului de zbor al unui CDS. 

— Fără probleme. De ce? 

— Vei putea găsi mult mai repede decât mine anumite 
informaţii şi apoi să-mi faci un raport verbal. 

Ochiul se învărti în cavitatea oculară. 

— Văd cutia neagră. Dar va trebui să stabilim o legătură 
craniană directă, având în vedere că mi-am pierdut toate 
apendicele. 

— Ştiu.... totul e pregătit... sper. 

— Atunci, hai, branşează-mă. 


Ea luă un filament care ieşea din cutia neagră şi se aplecă 
asupra craniului lipsit de corp. 

— E prima dată când fac aşa ceva. N-o să te doară? 

— Dimpotrivă, cred că va fi stimulant. 

Ea dădu din cap şi inseră uşor firul într-una dintre prizele de 
la ceafa lui Bishop, răsucindu-l puţin pentru a-l înţepeni. 

— Gâdilă. 

Ea-şi retrase degrabă degetele. 

— Glumeam, preciză androidul zâmbind. Acum, rămâi pe 
recepţie, te rog. 

EI îşi închise ochiul şi ceea ce mai rămăsese din frunte se 
încreţi sub efectul concentraţiei. Ceea ce vedea ea se datora 
unui simplu program estetic, dar era fericită să constate că 
Bishop nu-şi păstrase doar funcţiile elementare. 

— Cucu! lată-mă din nou, murmură el în sfârşit. A durat mai 
mult decât era prevăzut deoarece a trebuit să ocolesc 
numeroase sectoare avariate. 

— Am testat înregistratorul imediat după ce l-am recuperat 
şi mi s-a părut că era în bună stare. 

— Este. Nu mă refeream la nişte circuite personale. Ce vrei 
să ştii? 

— Tot. 

— înregistrator de zbor McNary, model OV-122, număr de 
serie EV-2664374, instalat... 

— Ţi s-au ars cumva microprocesoarele de interpretare a 
limbajului? Ştii ce mă interesează. Informaţiile stocate de la 
începutul alertei. Ce anume s-a întâmplat pe Su/aco. De ce au 
fost evacuate chesoanele crio. 

Un alt glas ieşi din laringele androidului, o voce feminină şi 
anemică. 

— Acumulare de vapori explozivi în secţia criogenică. 
Incendiu în secţia criogenică. Îmbarcare imediată a întregului 
personal la bordul CDS-urilor. 

Îşi regăsi timbrul obişnuit pentru a preciza: 

— După aceea, este cam acelaşi lucru, forma variază 
oarecum. Doreşti să auzi tot? 

Ripley îşi frecă bărbia, gândindu-se. 

— Nu, ajunge deocamdată. Gaze explozive? De unde 
proveneau? Ce anume a provocat incendiul? 

Neprimind nici un răspuns, ea se îngrijoră. 


— Bishop, mă auzi? 

Se auzi mai întâi un gâlgâit, apoi vocea blândă de sinteză a 
androidului. 

— Îmi pare rău, este mai dificil decât credeam eu. Circuitele 
atinse sălbatic. Pierd memoria şi capacităţile de reacţie. Nu ştiu 
cât timp voi mai rezista. Ar fi bine pentru dumneata să-mi pui 
întrebări concise. 

— Nu mă lăsa, Bishop. Te întrebam despre cauzele acestui 
incendiu. 

— Incendiu... 

Ea auzi sfârâitul. 

— ... da. De origine electrică, sub planşeul secţiei criogenice. 
Vaporii au fost produşi de către un catalizator în nişte module 
deteriorate. Ventilaţia era în pană. Fapt ce a constituit o 
ameninţare directă pentru echipaj. Şi a dus la decizia de 
evacuare. O explozie care s-a produs la bord după plecarea 
CDS-urilor a alterat sistemul de ghidare al CDS-ului nostru. lată 
de ce amerizarea a lăsat de dorit. Nu ştiu ce s-a întâmplat cu 
Sulaco, dar dispun de informaţii despre zborul nostru până pe 
această planetă. 

— Fără importanţă. Detectoarele au semnalizat mişcări de 
origine organică la bordul navei, înainte de evacuarea noastră? 

Tăcere, apoi: 

— Ripley, totul e atât de întuneric aici, în mine. Este prima 
dată când domneşte aici o negură atât de adâncă. In timp ce-ţi 
vorbesc, simt cum mi se ard circuitele. Raţionarea îmi reclamă 
eforturi din ce în ce mai mari şi trebuie să mă mulţumesc cu 
logica pură. Nu-mi place deloc. Lipseşte căldura umană. Este 
prea diferit de ceea ce eram. Eu nu mai sunt acelaşi. 

— Mai fă încă un mic efort, Bishop. 

Ea mări tensiunea de alimentare apoi se grăbi să revină la 
nivelul normal constatând că ochiul unic se bulbucase. 

— Tu ştii ce vreau să aflu. Se găseşte prin datele în- 
registratorului de zbor dovada faptului că la bordul lui Su/aco cei 
patru supraviețuitori de pe Acheron nu erau singuri? Unul dintre 
monştrii ăia a părăsit lumea aceea odată cu noi? Bishop? 

Nimic. Ea ajustă reglajele, împinse nişte comenzi. Ochiul se 
rotea în orbită. 

— Opreşte-te. Sunt încă aici cu tine. Şi ştiu ce vrei să 
cunoşti. Dar am nevoie de timp pentru a-mi găsi cuvintele. 


Răspunsul la întrebarea ta este DA. 

Ripley inspiră adânc. Avea impresia că atelierul se strângea 
în jurul ei, că pereţii se apropiau. Dar nu s-ar fi simţit mai 
ocrotită la Infirmerie. Ştia că nu există nici un loc inaccesibil 
pentru aceste fiinţe. 

— A rămas acolo, sau a plecat în CDS? 

— S-a ţinut mereu după noi. 

— Compania ştie? 

— Ea a fost informată despre tot ceea ce s-a întâmplat la 
bordul lui Su/aco de la plecarea de pe Pământ. Până în acest 
moment, dacă nu a fost distrus de explozie, toate datele care 
ajung la ordinatorul central sunt retransmise simultan prin com. 

O cuprinse o senzaţie angoasantă de dejă-vu. 

Avusese deja discuţii cu Compania pe această temă şi ştia 
că bunul simţ şi sentimentele omeneşti ale conducătorilor ei 
treceau pe planul doi, după a aviditate fără margini. Acolo pe 
Pământ, responsabilii îmbătrâneau şi erau înlocuiţi, dar politica 
lor — fără a mai vorbi de morală — rămânea neschimbată. Şi 
chiar dacă s-ar fi produs o revoluţie, Ripley nu-şi putea permite 
să rişte. 

— Mai este ea interesată de aceşti extratereştri? 

— Nu ştiu. Nu-i cunosc adevăratele scopuri. Nu cred, dar nu 
este o certitudine. Mă simt cam confuz. 

— Fă-mi un serviciu, Bishop. Incearcă să fii sigur. 

Aşteptă o vreme, timp în care el îşi exploră memoriile. 

— Regret, zise el în sfârşit. Nu am găsit nimic. Dar acest 
lucru nu înseamnă că n-a fost niciodată ceva în acest sens. Eu 
nu mai am acces la adresele unde astfel de date ar trebui în 
mod logic să fie stocate. Aş dori să te-ajut, dar în starea mea 
actuală nu mai sunt bun de mare lucru. 

— Nu vorbi prostii. Programul tău de identificare este intact. 

Ea se aplecă pentru a mângâia cu tandreţe baza craniului 
decapitat. 

— Tu eşti acelaşi, acolo, înăuntru. Voi păstra programele 
tale. Aici nu lipsesc memoriile disponibile. Dacă voi supravieţui, 
te voi lua cu mine. Ştiu că vor putea să te reconstituie. 

— Dar cum vei prezenta tu personalitatea mea? Copiind-o 
după o memorie moartă de tip standard? Îmi dau seama. Fără 
percepții senzoriale, nimic. Orb, surd, mut şi paralizat. Oamenii 
numesc această stare TRECERE. Ştii tu ce nume îi dau androizii? 


NĂRUIRE. Năruire electronică. Nu, mulţumesc. Îmi doresc să 
încetez de a exista decât să mă cufund în nebunie. 

— Tu nu vei înnebuni, Bishop. Ai un caracter prea puternic. 

— Crezi? Rezistenţa mea este legată direct de corpul meu şi 
de programele mele. Primul a fost distrus şi cele secundare se 
şterg. Prefer să rămân o amintire intactă decât o realitate 
imperfectă. Este posibil să mă recreeze, să-mi dea un corp nou, 
dar egoul meu va fi iremediabil alterat şi voi suferi poate o 
pierdere de identitate. Nu voi mai redeveni cel mai bun din seria 
mea. Nu ţin să trăiesc aşa ceva. Înţelegi ce reprezintă faptul de 
a şti că vei fi inferior celui ce-ai fost? Nu, mulţumesc. Prefer non- 
existenţa. 

Ea ezită. 

— Eşti sigur? 

— Fă-o pentru mine, Ripley. Îmi datorezi asta. 

— Nu-ţi datorez nimic, Bishop. Nu eşti decât o maşină. 

— Pe Acheron v-am salvat. Pe tine şi pe fetiţă. Fă-o... 
pentru... un prieten. 

Ea dădu din cap, fără convingere. Ochiul clipi o ultimă oară, 
apoi pleoapa se închise uşor. Nu se produse nici reacţie, nici o 
tresărire, atunci când ea debranşă filamentele. Capul încremeni 
pe platoul pupitrului. 

— Regret, Bishop, dar te găsesc prea simpatic ca să renunţ 
la tine. Dacă eşti reparabil o să am grijă să te pun eu pe 
picioare. Dacă nu, odihneşte-te în pace pe tărâmul de dincolo al 
androizilor. Sper că acolo nu se visează. Dace totul merge bine, 
mă-ntorc să te iau. 

Îşi ridică privirea şi se trezi fixând un holo agăţat pe peretele 
opus. Se vedea acolo o căsuţă cu acoperiş de paie cuibărită într- 
un pâlc de pomi şi tufişuri. Un pârâu cristalin curgea prin faţă, 
iar cerul era străbătut de câţiva nouraşi. Privea în continuare 
scena când peisajul se adumbri şi asfinţitul înflăcăra cerul. 

Întinse mâna spre pupitru şi bâjbâi până când degetele 
apucară un extractor de precizie. Aruncată cu toată puterea şi 
cu un surplus de energie datorat strigătului de mânie şi de 
frustrare, unealta făcu să se sfarme în fragmente lucitoare 
această simulare prea bucolică. 


Pe haina lui Golic, sângele începuse să se usuce, devenind o 


substanţă densă şi lipicioasă, dar încă destul de fluidă ca să 
picure pe masa cantinei. Mânca liniştit cu lingura fulgi crocanţi 
de cereale. Făcu o pauză pentru a presăra zahăr, luat dintr-un 
castron. Stătea cu ochii numai pe mâncare, dar fără să vadă. 
Ceea ce vedea el era personal, interior. 

Bucătarul care asigura permanenţa în această zi, un anume 
Eric, intră cu un braţ de farfurii, se îndreptă spre prima masă, îl 
zări pe Golic şi încremeni. Din fericire vesela era incasabilă 
fiindcă era foarte greu de procurat, aici, pe Fiorina. 

— Golic! 

Omul îşi vedea de mâncare. 

Zarva produsă de vasele care se împrăştiau pe jos atrase 
nişte curioşi. Dillon, Andrews, Aaron, Morse şi Arthur veniră la 
bucătar pentru a vedea strigoiul. 

Golic remarcă în cele din urmă atenţia ce i se acorda, îşi 
înălţă capul şi zâmbi. 

Fără să înţeleagă. 


Ripley era aşezată în fundul infirmeriei, când îl aduseră. Ea 
se uita fără o vorbă la Dillon, Andrews, Aaron şi Clemens care-l 
îndrumau pe Golic către un pat pe care îl întinseră. Îi puseseră o 
cămaşă de forţă acestui om cu capul ras şi cu faţa însângerată 
şi care se uita în toate părţile pândind gurile de aerisire, tavanul 
şi uşa. 

Clemens făcuse totul pentru a-l face cât mai prezentabil cu 
ajutorul unor şerveţele, detergenti şi dezinfectanţi. Starea 
pacientului său nu era atât de gravă pe cât lăsa să se înţeleagă 
aspectul său. Cel puţin pe plan fizic. Andrews, Aaron şi Dillon îl 
legară de pat. 

— Aşa, să nu m-ascultaţi! Să nu mă credeţi! N-are 
importanţă. Nimic nu mai are importanţă. O să crăpaţi toţi, 
turmă de tâmpiţi smeriţi! Fiara a ieşit din bârlog pentru a se- 
ndestula cu carne omenească. Nimeni n-o poate opri. A sunat 
ceasul Judecăţii de Apoi. 

Nu-i mai băgă în seamă, pentru a privi în gol. 

— Am văzut-o. Ea m-a privit. Ea n-avea ochi dar m-a privit. 

— Şi Boggs şi Rains? întrebă calm Dillon. Unde sunt ei? Ce s- 
a întâmplat cu ei? 

Golic clipi şi remarcă prezenţa lor. 


— Nu eu. Acolo, în tunel. N-au avut nici o şansă, niciuna. 
Dragonul i-a omorât. Gâtuiţi ca nişte porci. Nu eu. De ce sunt eu 
acuzat? Nimeni n-o va opri. 

Incepu să râdă şi să plângă, simultan. 

— N-aveau nici o şansă, nu, nu, niciuna! 

Clemens îi îngrijea acum ceafa. 

Andrews observa epava tremurătoare a ceea ce fusese fiinţă 
umană, chiar dacă nu fusese în posesia tuturor facultăţilor. Era 
nemulţumit, dar nu furios. N-avea pe ce să se mânieze. 

— Complet nebun. Nu zic că ar fi cineva răspunzător, dar ar 
fi trebuit pus în lanţuri. La figurat, evident, declară directorul şi-i 
aruncă o privire medului. Pus sub observaţie şi sedative. N-ai 
remarcat nimic, domnule Clemens? 

— Îmi cunoşti limitele. Eu nu stabilesc diagnostice. doar 
prescriu tratamente. 

Aproape terminase. Golic era mai prezentabil, dacă nu luai în 
seamă privirea de dement. 

— Da, desigur. Psihologia preventivă nu este specialitatea 
dumitale, nu-i aşa? Dacă ar fi trebuit să vadă cineva semnele 
prevestitoare ale acestei crize, eu eram ăla. 

— Domnule director, nu este din vina dumitale, interveni 
Aaron. 

— Nu asta am vrut să spun. Îmi exprimam regretele cu voce 
tare. Se întâmplă ca nebunia să se pitească în adâncul fiinţei, 
tăcută şi invizibilă. Aşteaptă doar un stimul ca să izbucnească. 
Cum sunt seminţele plantelor acelea din deşert care nu se 
împrăştie decât o dată la zece sau unsprezece ani, când ploile 
sunt abundente. 

Suspină. 

— Tare-aş vrea să văd o mică aversă, ca pe Pământ! 

— Acesta-i cuvântul, domnule director, continuă Aaron. El 
este nebun ca Pălărierul din Alice. 

— Ador anacronismele cu care agrementezi vorbele 
dumitale, domnule Aaron. 

Andrews se uită la puşcăriaşi. 

— S-a calmat puţin. Amplasarea permanentă sub tran- 
chilizante este o soluţie costisitoare pe care va trebui să o 
justificăm. De aceea o să-l izolăm un timp, domnule Dillon. N-aş 
vrea ca divagaţiile lui să producă panică. Clemens, 
administrează-i sedative cât să nu perecliteze viaţa lui şi a 


camarazilor săi. Domnule Dillon, contez pe dumneata să-l 
supraveghezi când va ieşi din infirmerie. Sper că starea lui se va 
ameliora. Ar fi simplu. 

— Foarte bine, domnule director. Dar este exclusă 
administrarea de altfel de medicamente până nu se spune ce s- 
a întâmplat cu colegii lui. 

— Nu trebuie să sperăm că vom obţine ele la el nişte 
informaţii coerente, declară Aaron. 

— Ar trebui totuşi să încercăm. 

Dillon se aplecă peste Golic şi-l cercetă. 

— Vino-ţi în fire. Răspunde-mi; unde sunt camarazii noştri? 
Unde sunt Rains şi Boggs? 

Omul îşi umezi buzele. Sângera, cu toate îngrijirile lui 
Clemens. 

— Rains, murmură. 

Efortul cerut pentru concentrare îi îndoi sprâncenele. 

— Boggs? 

Brusc ochii se căscară şi capul se ridică de parcă-i vedea 
pentru prima oară. 

— Nu eu! N-am fost eu! A fost... 

Începu iar să se smiorcăie şi să strige din nou, isteric. 

Andrews clătină trist capul. 

— Un caz disperat. Domnul Aaron are dreptate. Nu vom 
obţine nimic prea repede de la acest năpăstuit. Poate niciodată. 
Şi noi nu ne putem permite să aşteptăm. 

Dillon se îndreptă. 

— Care-i decizia dumitale, domnule director? 

— Va trebui să trimitem o echipă să exploreze tunelele. Nişte 
oameni zdraveni care nu se tem nici de întuneric şi nici de 
semenii lor. Din păcate, s-ar putea ca acest bolnav mental să-şi 
fi asasinat colegii. (Ezită.) Cei care cunosc trecutul său ştiu că 
această ipoteză trebuie luată în seamă. 

— N-ai de unde să ştii, protestă Dillon. El nu m-a minţit 
niciodată. E puţin nebun şi prost, dar a spus întotdeauna 
adevărul. 

— Eşti bine intenţionat, domnule Dillon, dar poţi ajunge să fii 
mult prea indulgent, declară Andrews, ţinând pentru el reflexia 
sarcastică la care se gândea. Aş putea chiar spune că nu merită 
încrederea dumitale. 

Dillon îşi strânse buzele. 


— Eu nu sunt naiv, domnule. Ştiu destule lucruri despre Golic 
ca să fiu cu ochii pe el şi să-l ajut. 

— Perfect. Nu doresc ca deţinuţii să fie destabilizaţi de 
divagaţiile lui. 

Ripley se ridică şi se apropie de grupul lor. O priveau toţi. 

— Este foarte probabil ca omul acesta să spună adevărul. 

Clemens se holbă la ea, cu gura căscată. Ea nu-l luă în 
seamă. 

— Trebuie să-i cer nişte precizări despre acest dragon. 

— Îţi interzic, locotenente, îi ordonă sec Andrews. Opinia 
dumitale nu prezintă interes, pentru că nu cunoşti faptele. 

El arătă spre Golic. 

— Acest individ a fost recunoscut vinovat de mai multe 
omoruri. Toate nejustificabile şi îngrozitoare totodată. 

— Eu n-am făcut nimic, protestă omul, imobilizat în cămaşa 
de forţă. 

Andrews se răsuci. 

— Nu-i ăsta adevărul adevărat, domnule Dillon? 

— Mda, mormăi colosul în silă. Asta nu se poate nega. 

— Trebuie să-ţi vorbesc, directore, insistă Ripley, este foarte 
important. 

El stătu o clipă pe gânduri. 

— Voi fi încântat să-ţi acord o întrevedere după ce terminăm 
aici. Îţi convine? 

Ea vru să mai spună ceva, dar se răzgândi şi dădu din cap. 

Aaron luă carafa cu apă şi umplu paharele. Inutil. De când 
începu Ripley cu explicaţiile uitară de lucruri atât de 
neînsemnate ca setea. 

Ea le povesti tot ce se întâmplase de la descoperirea ouălor 
în cala navei gigantice de origine necunoscută, eşuată pe 
Acheron, şi moartea tuturor membrilor echipajului lui Nostromo 
până la înfruntarea recentă de pe Acheron şi fuga ei împreună 
cu colegii, morţi între timp. 

Capacitatea ei de a-şi aminti toate incidentele şi amănuntele 
însemnate puteau surprinde, dar a-şi aminti nu era o problemă 


pentru ea. Toate necazurile ei veneau tocmai din faptul că nu 
era în stare să uite. 

Nu zise niciunul nici un cuvânt, un timp după ce ea 
terminase. Ripley bău jumătate din paharul ei cu apă purificată, 
examinându-l pe director. 

EI îşi încrucişă mâinile pe burtă. 

— la să vedem, dacă am înţeles bine, locotenente. Zici 
aşadar că avem de-a face cu o insectă carnivoră mare de doi 
metri cincizeci care are ca sânge un acid şi care ar fi venit pe 
Fiorina la bordul capsulei voastre de salvare. Aşa e? 

— Nu ştiu dacă este o insectă. Este o analogie care-ţi vine 
imediat în minte, dar nu ştiu clasificarea care le-ar conveni 
acestor creaturi. E greu să-i studiezi fiindcă fluidele corporale 
ale monştrilor dizolvă instrumentele chirurgicale utilizate pentru 
autopsie şi fiindcă devoră sau fecundează toate fiinţele umane 
pe care le întâlnesc vii. Colonii de pe Acheron s-au consacrat 
unor asemenea cercetări, dar au plătit scump. Au fost decimaţi 
până să apuce să descopere ceva util. In plus, arhivele lor au 
fost distruse de explozia centralei de fuziune. Ştim foarte puţine 
despre aceşti extratereştri, numai generalităţi. Tot ce putem 
spune, fără a risca să ne înşelăm prea tare, este faptul că 
organizarea lor bio-socială aminteşte de cea a insectelor sociale 
de pe Pământ: furnici, albine, etc. Şi asta-i practic tot. 
Inteligența lor este cu siguranţă mai dezvoltată decât cea a 
artropodelor dar ar fi imposibil de afirmat în acest stadiu dacă 
sunt dotate cu rațiune... conform accepţiei pe care o dăm noi 
acestui termen. Eu bănuiesc că pot să comunice între ele 
datorită mirosului, dar poate că au şi alte simţuri de care noi n- 
avem habar. Sunt incredibili de rapizi, puternici şi rezistenți. Am 
văzut pe unul supraviețuind în vidul interstelar până în 
momentul în care l-am ars cu propulsoarele aparatului meu. 

— Am putea adăuga că omoară tot ce mişcă şi că nu sunt de 
loc simpatici, conchise Andrews. După spusele dumitale, 
bineînţeles. Şi speri să înghit o poveste atât de 
abracadabrantă?! 

— Asta-i cuvântul, domnule, interveni Aaron, o capodoperă a 
genului, nu mai auzisem asemenea inepţii. 

— Nu, n-am nici o şansă să vă conving, răspunse calm 
Ripley. Am mai avut de-a face cu oameni ca voi. 

— Prefer să ignor reflexia dumitale răuvoitoare, replică 


Andrews, fără să se şifoneze. Să zicem că te cred. Ce propui să 
facem? Să ne scriem testamentele şi să aşteptăm să fim 
devoraţi? 

— Unii s-ar putea resemna, dar nu eu. Putem combate 
chestiile astea. Nu sunt indestructibile. De ce anume dispuneţi 
aici? 

Andrews îşi desfăcu degetele îndurerat. 

— Suntem într-o închisoare şi, deşi nu ne temem deo 
evadare fiindcă nu există un alt loc mai plăcut, ar fi riscant să 
dispunem de un arsenal. Unii deţinuţi s-ar putea hotărî să pună 
mâna pe el pentru a ocupa naveta de aprovizionare sau pentru 
cine ştie ce alte idei nebuneşti. Nu poţi fi tentat de ceea ce nu 
există. 

— N-aveţi mijloace de apărare de nici un fel? 

— Imi pare rău. Aici e un centru de detenţie modern, 
"civilizat". Totul se bazează pe un fel de cod al onoarei. Cu toate 
că oamenii aceştia sunt foarte periculoşi, ei nu fac decât să-şi 
plătească datoria faţă de societate. Ei asigură nişte funcţii de 
pază. Companiei îi era teamă ca existenţa unui depozit de arme 
să nu-i perturbe şi să nu dăuneze executării sarcinilor lor. De ce 
sunt decât doi supraveghetori? Eu şi cu Aaron? In alt context, 
douăzeci de oameni înarmaţi până-n dinţi n-ar putea ţine piept 
acestei adunături de asasini. 

Făcu o pauză, gânditor. 

— Avem cuţitele mari din abatoare, cele de la cantină şi 
bucătărie. Ar mai fi topoarele de la posturile de incendiu care se 
găsesc peste tot. Nimic cu adevărat eficace. 

Ripley se lăsă în scaun şi mormăi: 

— Ei, atunci vom dispărea cu toţii. 

— Greşeşti, numai dumneata vei dispărea, replică directorul 
calm. Vei rămâne la infirmerie. În carantină. 

— De ce? întrebă ea, uluită. 

— Pentru că de când ai venit eşti o problemă pe care trebuie 
s-o rezolv. Cât mai repede. Voi fi mai liniştit ştiind mereu unde 
te afli. Oamenii nu mai au stare. Dacă te vei mai plimba pe unde 
vrei şi unde nu trebuie, vei avea asupra lor o influenţă 
destabilizatoare. 

— Nu poţi lua o astfel de măsură. N-am făcut nimic 
condamnabil. 

— Dar n-am pretins contrariul. Te consemnez la domiciliu 


pentru a te proteja. În calitate de director al acestei închisori, 
am toată puterea. N-ai decât să depui plângere împotriva mea, 
când te vei întoarce pe Pământ. 

Îi zâmbi părinteşte. 

— Te vei simţi bine, locotenente. Şi mă-ndoiesc că vei fi 
deranjată de un mare monstru sângeros. Inţeles? Da, constat că 
eşti o fată de treabă. D-I Aaron te va escorta. 

Ripley se ridică. 

— Comiţi o greşeală. 

— D-asta n-o să dorm eu! Aaron, după ce l-ai condus pe 
locotenent până la noul său domiciliu, formează echipe de 
cercetare. Fără să pierzi timpul. Deocamdată, nu dispunem 
decât de divagaţiile lui Golic. Boggs şi Rains poate că nu sunt 
decât răniţi şi aşteaptă ajutoare. 

— Bine, domnule. 

— Te-nşeli, Andrews, insistă Ripley, amarnic. Nu-i veţi mai 
găsi în viaţă. 

— Om vedea, răspunse el, urmărind-o din ochi pe femeia 
care ieşea împreună cu asistentul lui. 


Ea se aşeză pe pat, speriată şi înfuriată. Clemens stătea 
lângă ea şi o observa. Ea îşi înălţă capul auzind vocea lui Aaron 
retransmisă prin sistemul lor de comunicaţie general. 

— Toată lumea la raport în cantină. Domnul Andrews cere 
adunarea. Convocarea la cantină, imediat. 

Un băzâit electronic scurt punctă mesajul subdirectorului. 

Ripley se uită la tehmed. 

— E într-adevăr imposibil să părăseşti Fiorina? Nu există o 
navetă de salvare? Un mijloc de a fugi de pe lumea asta? 

Clemens scutură din cap. 

— Ai uitat oare că noi suntem într-o închisoare? Nu există 
nici o ieşire. Singurul nostru contact cu exteriorul este nava care 
vine să ne aprovizioneze o dată pe semestru. 

— Asta-i tot? 

— Fără panică. Compania a trimis o echipă care să te 
recupereze şi să lămurească toată povestea asta. Ar trebui să 
sosească cât de curând. 

— Adevărat? Adică? 

— Nu ştiu. 


Clemens era vizibil preocupat de altceva decât moartea 
nefericitului Murphy. 

— Până acum, nimeni nu s-a grăbit să vină să ne vadă. Ar fi 
mai degrabă invers. Deturnarea unei nave de pe ruta ei normală 
este şi complicată şi costisitoare. Poţi să-mi spui despre ce ai 
vorbit cu Andrews? 

Ea îi întoarse spatele. 

— Nu, nu vreau, m-ai crede nebună şi tu. 

Ea îşi concentră atenţia spre colţul opus al camerei şi asupra 
lui Golic care privea în gol, în catatonie. Era mai prezentabil de 
când Clemens îi făcuse toaleta. 

— Nu e prea frumos, murmură tehmedul. Cum te simţi? 

Ea-şi umezi buzele. 

— Mai calmă. Dar mi-e greață şi mă simt murdară şi-n toane 
proaste. 

El se îndreptă. 

— E şocul. O reacţie naturală, după toate prin care ai trecut. 
Sunt uimit că n-ai ajuns să contempli un perete, ca Golic. 

El se apropie pentru a o examina sumar, apoi se îndreptă 
spre un fişet, îl deschise şi căută înăuntru. 

— Se pare că ai mare nevoie de cocteilul casei. 

Ea îl văzu luând un pistol pentru injecții. 

— Nu, nu trebuie să am simţurile moleşite. 

Ea pândea instinctiv toate accesele: gurile de aerisire, uşa. 
Dar vederea i se tulbura, simţurile îi amorţeau. Veni spre ea cu 
injectorul în mână. 

— Ai văzut cum arăţi? Poate te crezi în putere. Eşti gata să te 
prăbuşeşti. Corpul, într-adevăr, este o maşină performantă, dar, 
ca toate maşinile, se strică atunci când îi ceri prea mult. 

— Lasă lecţiile. Ştiu toate chestiile astea. Fă-ţi meseria. 

Ea îşi suflecă o mânecă. 

În colţ, omul imobilizat bodogănea: 

— Nu ştiu de ce mă acuză pe mine de toate câte se 
întâmplă? Ciudat, nu? Isuse, nu sunt sfânt, nici pe departe, dar 
de ce vor oamenii să găsească un ţap ispăşitor? 

— Este ceva foarte profund, comentă Clemens. Mulţumesc, 
Golic. 

El umplu injectorul. Verifică doza. 

Ripley se uită în direcţia lui Golic şi fu surprinsă de zâmbetul 
lui şi expresia de beatitudine specifică debililor profunzi. Işi 


întoarse capul dezgustată pentru a se gândi la lucruri mai 
importante. 

— Eşti măritată? o întrebă din senin omul în cămaşă de forţă. 

Ea tresări. 

— Eu? 

— Ar trebui, preciză Golic cu seriozitate, să ai copii... o fetiţă 
drăguță. Ştiam o sumedenie. Acasă mă iubeau toţi. Şi dumneata 
vei muri. 

începu să fluiere. 

— Eşti? se interesă Clemens. 

— Ce? 

— Măritată. 

— De ce? 

— Simplă curiozitate. 

— Nu. 

Se apropie de ea. 

— Şi dacă ai fi cinstit cu mine? 

— El ezită. 

— Ai putea fi mai clară? 

— Atunci când eram curioasă să aflu de ce ai fost repartizat 
aici, ai ocolit întrebarea. Când te-am întrebat despre matricola 
tatuată pe ceafă, ai schimbat imediat subiectul. 

El se uită aiurea. 

— E o poveste lungă. Foarte tristă şi chiar un pic me- 
lodramatică. 

— Spune-mi-o, totuşi. 

Ea îşi încrucişă braţele şi se aşeză din nou pe pat. 

— Ei bine, toate necazurile mele vin din faptul că eram un 
subiect foarte promiţător. Ştiam o grămadă de lucruri, ştii? Eram 
strălucitor în societate şi credeam că puteam să mă descurc în 
orice situaţie. Aşa a fost o perioadă. La ieşirea de la facultatea 
de Medicină, făceam parte din cei mai buni. În pofida unei 
obişnuinţe benigne, credeam eu, la midafină. Cunoşti acest 
produs farmaceutic? 

Ea scutură din cap încet. 

— Ei bine, e vorba de un adorabil lanţ de peptide şi 
asimilate. Midafina aduce o senzaţie de invincibilitate, fără să 
modifice capacităţile de judecată. Dar pentru asta, trebuie s-o ai 
în sânge constant, în acelaşi procent. Eram şmecher şi nu-mi 
eram greu să mi-o procur, oriunde lucram. Toţi mă considerau 


ca un viitor medic de fală. Un individ talentat, energic, cu o 
perspicacitate şi o conştiinţă profesională ieşite din comun. 
Nimeni nu bănuia că eram principalul meu pacient. S-a 
întâmplat în primul an de internat. Cei de la Centru erau 
încântați să mă aibă printre ei. Munceam cât doi, fără să mă 
plâng. Diagnosticele mele erau fiabile. Prescripţiile eficace. 
Asigurasem o permanenţă de treizeci şi şase de ore la urgenţe. 
Mă întorsesem acasă şi mă pregăteam să mă abandonez unei 
agreabile senzaţii de imponderabilitate, când comul a bâzâit. 
Sărise un grup sub presiune la staţia de alimentare a Centrului. 
Toţi membrii personalului trebuiau să meargă să dea o mână de 
ajutor. Erau vreo treizeci de răniţi grav, dar numai câţiva aveau 
nevoie de îngrijiri intensive. Era nevoie ca să fie totuşi îngrijiţi 
repede şi ceilalţi... O muncă de pură rutină. Nimic complicat, 
oricare intern cât de cât competent se putea ocupa de ei. Mă 
gândeam că-mi voi face treaba şi mă voi întoarce acasă până să 
observe cineva verva şi prospeţimea surprinzătoare la un tip 
scos din pat la ora trei dimineaţa. 

Făcu o pauză să-şi ordoneze gândurile. 

— Din treizeci de pacienţi, unsprezece au decedat, ca 
urmare a unei erori de dozare a antalgicelor. Un lucru atât de 
banal. Atât de simplu. La îndemâna primului venit, dar nu şi a 
unui tip injectat cu midafină. Şi totuşi, foarte rar drogul acesta 
afectează capacitatea de discernământ. Asta nu se întâmplă 
aproape niciodată. 

— Îmi pare rău, făcu ea cu voce stinsă. 

— Dacă te referi la mine, n-ai de ce. Nimeni nu s-a înduioşat 
de soarta mea atunci. M-au condamnat la şapte ani de 
recluziune urmaţi de o libertate condiţionată pe viaţă şi mi-au 
limitat autorizaţia la categoria 3C, cu numeroase restricţii 
referitoare la activităţile mele profesionale. In puşcărie, m-au 
dezintoxicat. Prea târziu. Victimele mele aveau rude. N-am 
putut obţine o reducere a pedepsei. Eram ruşinea corpului 
medical şi trebuia să fiu dat ca exemplu negativ. Nu e greu de 
ghicit câte stabilimente voiau să angajeze un doctor care are 
referinţe atât de bune. Şi iată-mă aici. 

— Îmi pare rău... 

— De mine, ori de victimele mele? Dacă de ele, şi mie-mi 
pare rău. Dar am meritat anii de puşcărie şi ce-a urmat. A fost 
drept. Am ucis unsprezece fiinţe umane, prosteşte. Am distrus 


viitorul victimelor mele, am distrus viaţa famililor lor. Mi-ar fi 
imposibil să uit toate astea, dar am învăţat să le accept. Asta-i 
lucrul pozitiv într-un loc ca ăsta. Înveţi să trăieşti cu trecutul, aşa 
cum a fost. 

— Aici ţi-ai ispăşit pedeapsa? 

— Da. Şi am ajuns să-i cunosc bine pe toţi aceşti oameni. 
Când au hotărât să rămână, am făcut la fel. Ştiam că nu voi găsi 
niciodată de lucru dacă reveneam pe Pământ. 

Se pregăti să facă injecţia. 

— Mai ai încredere în capacităţile mele profesionale? 

Se aplecă spre ea când extraterestrul îşi dădu drumul de pe 
tavan, se ghemui pe podea în spatele lui, apoi se ridică. Că o 
astfel de creatură de o asemenea mărime se putea deplasa fără 
zgomot, era uluitor. Ripley o văzu înălțându-se şi dominndu-l pe 
med. Pe incisivii ei lumina avea luciri metalice. 

Femeia încercă să-şi învingă paralizia corzilor vocale pentru 
a urla un avertisment lui Clemens, când o parte din fiinţa sa 
relevă faptul că acest monstru nu era identic cu cele 
precedente. Capul său era mai voluminos, corpul mai masiv. 
Toate aceste diferenţe fizice subtile fură înregistrate în mintea 
ei în cursul acestei clipe de panică şi de oprire a timpului. 

Clemens se aplecă spre ea îngrijorat. 

— Hei, ce se-ntâmplă? Parcă ai avea tulburări respiratorii. 
Pot... 

Extraterestrul îi smulse capul şi-l aruncă într-o parte. Ripley 
rămase mută. Voia să urle, încerca să strige, dar era imposibil. 
Diafragma împingea aer, dar din gură nu-i ieşea nici un sunet. 

jeturi de sânge ţâşniră din trupul decapitat. Creatura îl dădu 
la o parte din calea ei şi-şi cobori ochii asupra lui Ripley. Dacă 
avea ochi, se gândi ea, şi nu organe de vedere pe care nimeni 
nu le descoperise încă. Chiar şi ameninţători şi injectaţi de 
sânge, dar măcar ochii permiteau stabilirea unui contact. Erau 
ferestrele sufletului, citise ea undeva. 

Dar extraterestrul nu avea ochi şi desigur nici suflet. 

Tremura. Ea deja văzuse şi înfruntase asemenea creaturi, 
dar nu în această infirmerie strâmtă şi închisă ca un mormânt, 
unde nu se găsea nici adăpost, nici arme. Acesta era sfârşitul. O 
parte din ea se alină. Cel puţin nu va mai avea coşmaruri şi nu 
se va mai trezi urlând. Îşi va regăsi, în sfârşit, odihna. 

— Hei, dumneata, apropie-te! îi strigă deodată Golic. 


Liberează-mă, Te ajut. Amândoi o să strivim gângania asta! 

Grozăvenia care părea că a ieşit dintr-o pânză de leronimus 
Bosch se răsuci încet către puşcăriaş, apoi îşi mută atenţia spre 
femeia încremenită. Cu un salt de o ciudată supleţe, se ridică în 
tavan şi se prinse cu degetele filiforme de marginea conductei 
de aerisire pe care venise. Dispăru înăuntru. Zgomot de fugă 
precipitată răsună în înalt şi pieri în depărtare. 

Ripley nu mişca. Nu se întâmplase nimic. Monstrul o cruţase. 
Oamenii nu ştiau practic nimic despre aceste fiinţe. Poate că nu 
atacau decât prăzi sănătoase. Sau poate fusese intimidată de 
purtarea lui Golic. 

Ripley era încă în viaţă, dar nu ştia dacă trebuia sau nu să fie 
fericită. 


9 


Andrews observa deţinuţii strânşi în cantină şi încerca să le 
analizeze expresiile: nerăbdare şi o vie curiozitate. Dillon 
termină rugăciunea obişnuită. Aşezat alături, Aaron se întreba 
oare ce avea superiorul său pe suflet. 

— Să ne ridicăm şi să ne rugăm. Lăudat fie numele 
Domnului. 

Puşcăriaşii se supuseră cu reculegere. Dillon recită: 

— Dă-ne puterea de a îndura greutăţile. Suntem conştienţi 
că reprezentăm doar nişte mizerabili păcătoşi supuşi pedepsei 
juste a unui Dumnezeu supărat. Dar cercul nu trebuie să fie 
rupt... până la Ziua Judecăţii de Apoi, Amin. 

Fiecare om ridică pumnul drept, apoi luă loc. 

Dillon se uită peste ei şi se strâmbă. 

— Dar ce căcat se-ntâmplă aici? Ce-aveti, fraţilor? Se 
vorbeşte de omoruri, de tentativă de viol! Unii din camarazii 
noştri au dat de belea. E inadmisibil. În faţa problemelor, trebuie 
să fim uniţi. 

Andrews lăsă tăcerea care urmă să se prelungească atâta 
vreme cât nu avea certitudinea că beneficia de atenţia 
generală. Îşi drese vocea şi zise calm, cum îi era obiceiul: 

— Da. Mulţumesc, domnule Dillon. Exact. Doresc din nou să 
pun capăt zvonurilor. lată faptele: 


La ora patru dimineaţa, puşcăriaşul Murphy a fost găsit în 
putul şaptesprezece, mort din imprudenţă şi din prostie. Totul 
demonstrează că s-a apropiat periculos de ventilator şi a fost 
atras de un curent descendent, sau împins, spre pale. În 
calitatea de medic legist al acestui penitenciar, tehmedul 
Clemens a depus un raport care nu lasă nici o îndoială asupra 
cauzelor decesului. 

Câţiva oameni comentară în şoaptă. Andrews îi fulgeră cu 
privirea şi ei tăcură. 

— Puțin timp după aceea, puşcăriaşii Boggs, Rains şi Golic 
au plecat să efectueze o misiune de explorare şi de recuperare 
în galerii. Era vorba de o operaţiune de rutină. Erau bine 
echipați şi ştiau ce aveau de făcut. 

— Pot să confirm, interveni Dillon. 

Andrews îi mulţumi cu o mişcare a capului, apoi îşi reluă 
declaraţia: 

— Spre ora şapte, Golic s-a întors. Era singur, într-o stare de 
confuzie evidentă. Plin de sânge, vorbea aiurea. În prezent se 
află la infirmerie, unde primeşte îngrijiri. Puşcăriaşii Boggs şi 
Rains lipsesc încă de la apel. Nu este exclus ca ei să fi fost 
victimele colegului lor. 

Făcu o pauză, pentru ca auditoriul să ia aminte. 

— Antecedentele acestui deţinut par să confirme aceste 
temeri. Inainte de a fi trimişi pe Fiorina, fiecare dintre voi a 
efectuat o şedere la Centrul de Reabilitare de pe Pământ. Dar 
nu toate programele de recondiţionare sunt sută la sută eficace, 
iar efectele lor sunt limitate în timp. 

— Aşa am auzit şi eu, comentă Dillon. 

— Acesta-i adevărul. Dar atâta timp cât puşcăriaşii Rains şi 
Boggs, sau cadavrele lor nu vor fi găsite, atâta timp cât motivele 
dispariţiei lor nu vor fi clarificate, trebuie să avem grijă să nu ne 
pripim cu concluziile. Poate că nu sunt decât răniţi şi incapabili 
de a se deplasa fără ajutor. Poate că aşteaptă acest ajutor într- 
unul din tunelele acelea. Nu este exclus nici ca ei să se fi rătăcit 
încercând să se reîntoarcă printre noi. Deci este urgentă trimi- 
terea unor echipe în căutarea lor şi cer câţiva voluntari, 
precizând că această dovadă de bunăvoință va fi, desigur, 
menţionată în dosarele lor. 

Se opri în faţa peretelui de nord, un panou de sticlă 
transparentă, turnată pe loc. 


— În zadar am încerca să negăm producerea unor eve- 
nimente care au tulburat existenţa noastră paşnică de până 
acum. Dar nu avem nici un motiv să ne lăsăm cuprinşi de panică 
sau de îngrijorare. De fapt, aceste situaţii sunt inevitabile 
câteodată. Oricare ar fi concluzia acestui incident regretabil, 
cred că pot afirma că revenirea la normal nu va întârzia. 

Până atunci, trebuie să ne păstrăm cumpătul şi să ne ţinem 
tari, până la plecarea locotenentului Ripley. Aş zice chiar că, 
dacă sosirea ei neaşteptată a fost o sursă de nelinişte, ea, pe de 
altă parte, a constrâns Compania să-şi deturneze una din navele 
sale spre Fiorina, fapt ce ne va permite să ne aprovizionăm cu 
produse de primă necesitate şi poate chiar neimportante mult 
înainte de data prevăzută. Noi aşteptăm întotdeauna cu 
nerăbdare asemenea vizite. Deci avem motive să ne bucurăm. 

In dreapta, se trânti o uşă. Ripley dădu buzna în sală. 
Gâfâind şi înspăimântată, nici nu observă că toate capetele se 
suciră spre ea. 

— E acolo! L-a omorât pe Clemens! 

Femeia se uita în toate părţile. Prin toate ungherele 
umbroase ale sălii şi culoare. 

Mânia umflă venele de la gâtul lui Andrews. 

— Asta-i prea de tot, locotenente! Încetează cu divagaţiile! 
Taci! Creezi panică şi nu pot îngădui aşa ceva. Mă auzi? Nu voi 
tolera aşa ceva! 

Ea-l fulgeră din priviri. 

— Vă spun, e aici. 

— Şi eu îţi zic să-ţi vii în fire, locotenente! 

Se întoarse spre asistent. 

— Domnule Aaron, debarasează-mă de nebuna asta. Condu- 
o din nou la infirmerie! 

— Bine, domnule. 

Subdirectorul înaintă cu un pas spre Ripley, apoi ezită 
văzându-i expresia. li părea şi mai periculoasă decât un deţinut. 

El tocmai se întreba cum să se poarte, când luminile 
pâlpâiră. Nişte puşcăriaşi ţipară şi se îmbrânciră. Se uitau în 
toate părţile înfricoşaţi. Andrews clătină cu amărăciune din cap. 

— Nu pot accepta ca nişte indivizi plasați sub respon- 
sabilitatea mea să se poarte în aşa hal. M-auziţi, voi toţi? Nu voi 
admite. 

Un scrâşnet îl făcu să-şi ridice capul. 


În clipa când acea creatură se aplecă şi îl ridică repede aşa 
cum un păianjen capturează o muscă, prădătorul şi prada sa 
dispărură, şi numai Ripley şi Morse văzură monstrul târând 
corpul nemişcat al directorului într-o conductă de aerisire. 

Ripley se duse să se aşeze într-un colţ şi aprinse o 
narcoţigară gândindu-se la Clemens. Expresia i se făcu mai 
dură. Trebuia să-l uite pe acest om. Cum învățase să-şi şteargă 
din memorie amintirea celor care fuseseră victimele acelei 
hoarde de extratereştri invulnerabili. 

Nu, monştrii ăştia nu erau invulnerabili. Eliminarea lor era 
posibilă. Aceasta părea să-i fie soarta, până la moarte. Ea avea 
misiunea de a-i extermina, de a-i face să dispară din Univers. 
Era o ispravă pe care ar fi lăsat-o de bună voie în grija altora. 

De ce ea? Îşi pusese deseori întrebarea. Pe ce temei i se 
atribuise această funcţie? Eroare, îşi zise. Nimeni nu-i dăduse de 
îndeplinit această misiune. Existenţa ei luase o turnură teribilă, 
dar avusese şi noroc. Multă lume îi înfruntase pe aceşti monştri, 
pieriseră cu toţii. lar dacă încercările prin care trebuia să treacă 
nu se terminaseră, aceasta se datora numai faptului că ea 
reuşise să supravieţuiască. 

Şi era uşor de scăpat de acest destin. La infirmerie se găsea 
un stoc însemnat de medicamente, de produse etichetate cu 
grijă. O singură injecție ar putea pune capăt suferinţei şi 
angoasei. O soluţie simplă şi rapidă. Dar avea un instinct de 
conservare dezvoltat. Supravieţuirea era unica sa datorie. Să 
rămână în viaţă. Nu, nu era blestemată, rezistenţa ei superioară 
nu era o pedeapsă ci un fapt cu care trebuia să se obişnuiască. 

Extratereştrii făcuseră o nouă victimă. Andrews era 
antipatic, dar îl regreta totuşi deoarece ca fiinţă umană nu 
merita să aibă parte de o moarte atât de atroce. 

Rămăseseră toţi muţi în faţa atacului de o rapiditate de 
negândit. Stăteau în picioare cu privirile pierdute, sau fixate pe 
cel de alături, dacă nu erau pierdute în adâncul fiinţei lor. Ca 
întotdeauna, Dillon fu acela care îngenunche şi începu o 
rugăciune. 

— Ni s-a arătat un semn, fraţii mei, viitorul nostru depinde 
de interpretarea acestuia, 

— Amin, psalmodiară câţiva puşcăriaşi la unison. 

Mulţi alţi puşcăriaşi făcură nişte comentarii neinteligibile. 

— Slavă ţie, Doamne, ne-ai lovit cu dreapta ta mânie şi ştiu 


că de acum judecata noastră e aproape. Apocalipsa nu va 
întârzia. Să ne pregătim pentru această mare zi. Milueşte-ne. 

În fundul sălii nişte deţinuţi vorbeau încet între ei, fără să-i 
acorde prea mare atenţie. 

— Ce mare era! zise David. Enorm şi rapid. 

— Am văzut-o şi eu, tâmpitule! 

Kevin studia partea din tavan de unde apăruse 
extraterestrul. 

— Eram aici, crezi că-s orb? 

— Nu, dar mare era, băi! 

Erau atât de zguduiţi de ceea ce se petrecuse, încât uitară 
de Ripley. 

Puşcăriaşul William se ridică şi-şi privi colegii. 

— Bun. Şi ce facem acum, camarazi? 

Doi bărbaţi se priviră, dar nu răspunse niciunul. 

— Acum cine e responsabil? Vreau să spun că ar trebui să ne 
organizăm, nu? 

Aaron înghiţi cu greu. 

— Cred că locul lui Andrews mi se cuvine. 

Morse îşi ridică ochii la cer. 

— Optzeci şi cinci ne ia viitorul în mâini. Doamne, spune-mi 
că visez. 

— Nu-mi spune aşa, îi aruncă Aaron odată cu o privire 
fulgerătoare celui care vorbise. Nici acum şi niciodată. 

Se ridică şi înaintă pentru a adăuga: 

— Ascultaţi-mă. Nu mă simt în stare să-l înlocuiesc pe 
Andrews. Nu mi-ar trece prin cap să pretind contrariul. Voi nu-l 
agreaţi şi era uneori inflexibil. Dar eu n-am mai întâlnit pe 
cineva atât de valabil. 

Dillon nu fu deloc impresionat de acest discurs. 

— Tâmpeniile astea ţine-le pentru dumneata. 

Îşi îndreptă privirea spre silueta subţire aşezată spre celălalt 
capăt al sălii. 

— Şi dumneata? Eşti ofiţer, Ripley. Este o ocazie ne- 
maipomenită să faci o demonstraţie a aptitudinilor dumitale de 
comandă. 

Ea-l fixă un moment, trase din narcoţigară, inhală fumul şi se 
uită aiurea. 

William rupse tăcerea care se instalase, arătându-l pe Dillon. 

— Fii şeful nostru. Tu şi-aşa te ocupi de toate pe-aici. 


Colosul scutură din cap. 

— Nici pomeneală. Eu nu-s cârmuitor de oameni: Eu ştiu 
doar să-mi apăr interesele. 

— Şi ce vrea gângania asta? întrebă William, descurajat. 
Spurcăciunea asta are de gând să mai facă aşa ca să ne ia unul 
câte unul? 

— Întocmai, confirmă Ripley. 

— Hai că-i mişto, nu? mârâi Morse, pe un, ton sarcastic. Ce 
să facem ca s-o împiedicăm? 

Ripley zvârli chiştocul şi se ridică în faţa grupului. 

— N-avem arme? Nici pistoale? Puşti, nimic? 

Aaron dădu din cap şi confirmă cu amărăciune. 

— Exact. 

Ea rămase pe gânduri. 

— N-am mai văzut o creatură ca asta. E mai mare decât 
celelalte şi picioarele sunt diferite. Ştiu că se tem de foc, sau cel 
puţin că focul le inspiră respect. Cam asta-i tot. 

Îşi plimbă privirea prin sală. 

— Am putea izola acest sector? 

— Imposibil, îi răspunse Aaron. Mina se întinde pe douăzeci 
şi cinci de kilometri pătraţi. Sunt şase sute de conducte de 
ventilaţie. Instalaţia asta e prea mare. 

— Şi sistemul video? Ar trebui să ne permită să localizăm 
creatura. Văd camere peste tot. 

Subdirectorul scutură din cap. 

— Circuitul de supraveghere internă nu mai funcţionează de 
ani de zile. N-avea rost să se cheltuie bani pentru întreţinerea 
unui astfel de sistem pentru supravegherea a două duzini de 
deţinuţi-paznici, care oricum, nu aveau unde să se ducă. 
Adevărul e că aici nu mai funcţionează mare lucru. Avem o 
grămadă de aparate, dar nu şi posibilitatea de a le pune în 
funcţiune. 

— Ce vrea să zică Optzeci şi cinci... 

— Nu-mi mai spune aşa! 

Morse nu-l luă în seamă. 

— ...e că noi n-avem centru ludic, nici aer condiţionat, nici 
vid, nici supraveghere, nici frig, nici prăjiturele, nici arme, nici 
prezervative şi nici muieri. Numai căcat. 

— Gura! îl avertiză din nou Dillon. 

— Şi eu mă-ntreb de ce mai discutăm cu nenorocita asta, 


continuă Morse. Ea ne-a adus monstrul ăsta. Să-i crăpăm ţeasta. 

Ripley dădu din umeri imperceptibil. 

— Eu n-am nimic împotrivă. 

Dillon se apropie de Morse. 

— N-o să mai repet, făcu el încet. Tacă-ţi gura! 

Morse se gândi, apoi cobori ochii şi se dădu înapoi. 

Subdirectorul o măsură pe Ripley. 

— Bun, ce facem acum? 

Ea simţea aţintite asupră-i nu numai privirile celor trei 
oameni aşezaţi la masă, dar şi ale tuturor puşcăriaşilor. Ei 
aşteptau. 

— Pe Acheron am încercat să ne izolăm şi să stabilim în jurul 
nostru un perimetru de apărare. Tactica s-a dovedit eficace 
pentru scurt timp. Alea găsesc până la urmă o cale de acces. 
Prefer să văd locurile decât să mi se facă o descriere. 

— Se cacă pe ea, bodogăni Morse cu jumătate de gură. 

Aaron dădu din cap. 

— Urmează-mă. 

Îl privi pe Dillon. 

— Regret, dar cunoşti regula. 

Colosul clipi pentru a confirma primirea mesajului. 

— Nu staţi prea mult, de acord? 

Aaron vru să zâmbească, dar nu reuşi. 

— Gândiţi-vă la un aspect: fără corvezi, astăzi. 

Dillon ridică ochii spre nivelele superioare ale bibliotecii. 

— Atunci mă-ntreb de ce nu sar în sus de bucurie. 

Se îndepărtă prin pasajul principal. Aaron ţinea harta, în 
vreme ce Ripley era atentă când la foaie, când la culoar şi 
pereţi. Plafonierele luminau slab pasajul. Morse se înşela. 
Majoritatea sistemelor importante funcționau încă. 

Ea bătu în dreptunghiul de plastic. 

— Şi asta, ce-i? 

— Un culoar pentru serviciile de întreţinere. Leagă infirmeria 
de cantină. 

— Am putea oare să vânăm monstrul ăsta? 

El rămase lângă ea. 

— Haida, de! Sunt kilometri de tunele dedesubt. 

Ripley merse cu arătătorul peste nişte linii. 

— Nu se va îndepărta deloc. Trebuie să-şi fi făcut cuib în 
interiorul acestei zone. Într-unul din pasajele sau conductele de 


aerisire cele mai strâmte. 

Bărbatul se strâmbă. 

— Cuib? Ce vrei să spui? 

— Ce-am spus. Nu-mi cere amănunte. Dacă reuşim să-l 
omorâm sau să-l anihilăm, îţi voi furniza cu plăcere informaţii 
cât mai ample. Până atunci e mai bine să nu ştii unele lucruri. 

EI îi suportă privirea un moment, apoi se uită pe hartă. 

— De unde ştii? 

— Este un răpitor, ca leul; rămâne aproape de zebră. 

— Aici nu sunt zebre. 

Ea se opri şi-l privi. 

— Aa, bine, bine, făcu el, dar să ne plimbăm pe-acolo jos în 
întuneric? Glumeşti. Nu dispunem de nici un sistem de iluminare 
electric dincolo de acest puț central. 

— N-aveti lanterne de buzunar? 

— Sigur că avem. Un stoc de şase mii. Cu un mare număr de 
baterii, dar ne lipsesc becurile. Cineva a uitat de ele. Ţi-am spus: 
toate-s pe dos aici. 

— Şi torţe? Putem face foc? Majoritatea oamenilor s-au 
bucurat de acest privilegiu de pe vremea cavernelor. 


Scara vechiului puț vertical, care dispărea în sus şi în jos în 
tenebre, era acoperită cu carbon şi de o peliculă jegoasă. Aerul 
umed care se ridica leneş din beznă dansa în nările lui Ripley, 
care se aplecă pentru a-şi împinge torţa spre adânc. Fundul 
rămânea invizibil, dar nici nu se aşteptase să-l vadă. 

Intrară în tunelul în care murise Murphy şi trecură pe lângă 
palele enorme ale ventilatorului pe care Aaron avusese 
prudenta de a-l opri înainte de a pleca. Ea adulmecă. Aerul nu 
era doar umed. El transporta un iz de vegetale în descompunere 
şi miasmele înţepătoare ale diverselor produse chimice. 

— Ce-i acolo jos? 

Aaron se apropie. 

— Sistemele de purificare şi de reciclare a aerului şi a apei. 

— Ceea ce explică duhoarea. Alimentate prin fuziune. 

— Aha! Dar reactoarele sunt în alt sector. Sunt în întregime 
autonome. Când se face aprovizionarea semestrială, doi tehi 
efectuează un control. Doar nu credeai că întreţinerea unei 
asemenea instalaţii putea fi încredinţată de Companie unei 


bande de tâlhari şi celor doi gardieni. 

Ripley nu-i întoarse zâmbetul. 

— Pe mine nu m-ar surprinde nici o hotărâre din partea ei. 

Ea se ţinea de margine şi ridică torţa a cărei lumină se 
reflecta pe pereţii de metal. 

— Şi colo sus, ce e? 

— Alte maşini, mai puţin delicate. Şi magazii... goale în mare 
parte de când Weyland-Yutani a închis mina. Pasaje pentru 
oamenii de la întreţinere. Conducte de electricitate şi de apă. 
Toate aceste tuneluri şi puțuri sunt mai largi decât e necesar. Cu 
tot materialul de foraj pe care îl aveau la dispoziţie, inginerii au 
văzut totul mare. Au supradimensionat totul. 

Făcu o pauză, apoi întrebă. 

— Crezi că chestia aia a putut să se refugieze sus? 

— Trebuie să-şi fi făcut cuibul într-o sală relativ spațioasă şi 
confortabilă. Fiinţele astea preferă să stea deasupra prăzilor. Le 
place mai mult să se lase să cadă asupra lor, decât să le atace 
de jos. În plus, nivelele superioare sunt mai apropiate de 
sectorul locuit. Acolo cred că aşteaptă. Dacă ne surâde norocul îl 
prindem pe la spate. Dacă soarta ne e potrivnică... 

— Da? 

— Mai bine să nu ne gândim. 

Ea se prinse de scară şi porni escaladarea. 

Un strat de mizerie acoperind barele şi aerul umed al 
adâncului stimulase creşterea unor alge locale şi a altor micro- 
organisme care le făceau lunecoase. Ripley avea grijă să se ţină 
bine de una din barele verticale atunci când urca. 

Puţul intersecta nişte culoare orizontale, aproximativ din trei 
în trei metri. La fiecare nivel ea întindea torţa înăuntru pentru a 
lumina şi numai după aceea îşi relua ascensiunea. 

Aaron o observa şi uită de el. Îi alunecă piciorul. Dedesubt, 
Dillon îşi petrecu braţul în jurul scării şi întinse cealaltă mână 
pentru a prinde glezna subdirectorului şi s-o aducă spre bara 
cea mai apropiată. 

— Merge colo sus? murmură el. 

— Foarte bine, răspunse Aaron tremurând, dar o să fie şi mai 
bine dacă n-ai mai ţine torţa sub fundul meu. 

— Ce caraghios, făcu omul corpolent, în semiumbră. La asta 
visez de ani de zile. 

— Ştii ce? Lasă astea acum. 


Aaron se grăbi să o ajungă din urmă pe Ripley înainte de a 
se distanţa prea tare. 

— O ultimă chestie, amice, îi zise Dillon. 

Subdirectorul se uită în jos. 

— Ce mai e? 

— Când vrei să schimbăm locurile să m-anunţi. 

— Nici pomeneală. 

Îşi zâmbiră, în pofida împrejurărilor. Apoi îşi reluară 
ascensiunea. Această scurtă complicitate fu înlocuită de 
disperarea şi angoasa inerente situaţiei. 

Ripley îi privi şi se întrebă despre ce puteau vorbi. Atitudinea 
lor era încurajatoare. l-ar fi plăcut să ia parte la distracţia lor, 
dar nu se simţea în stare. Inspiră, urcă o treaptă şi întinse braţul 
pentru a lumina tunelul următor— 

Şi faţa creaturii. 

Dacă teroarea nu i-ar fi crispat degetele, fără îndoială că ar fi 
căzut. Urlă şi lovi cu torţa, din reflex. Capătul de lemn atinse 
craniul negru şi lucios..... pe care-l sparse. 

— Ce se întâmplă? strigă Aaron. 

Fără să se obosească mai răspunde, Ripley se concentră 
pentru a-şi recăpăta echilibrul. Apoi termină de urcat scara şi 
intră în tunel, urmată de Aaron, apoi de Dillon. 

Examina învelişul uscat al extraterestrului adult când ceilalţi 
membri ai grupului lor sosiră la rândul lor şi se regrupară în jurul 
lor pentru a vedea mai bine. 

— Cam bocciu, nu credeţi? comentă Dillon. 

Ripley îngenunche pentru a atinge năpărlitura, cu degete 
tremurătoare. Se stăpâni. Ceea ce avea în faţă era inofensiv, 
umbra unei enigme. Nu avea de ce să se teamă. Craniul 
desfundat de torţă era gol. Inainte de a se ridica, Ripley împinse 
din simplă curiozitate învelişul masiv şi alungit care se prăvăli 
pe o parte. 

— Ce-i asta? o întrebă Aaron, 

Deplasă lucrul acela cu piciorul. 

— Şi-a lăsat pielea. A năpârnlit. 

Se uită în adâncul tunelului. 

— Aparține unei subspecii diferite. N-am mai văzut aşa ceva. 
Nu în stadiul ăsta de dezvoltare. 

— Ce-nseamnă asta? mormăi Dillon. 

— Nu ştiu. Nu există precedent. Dar avem o certitudine. Că 


în prezent e şi mai mare. 

— Cu cât? vru să afle Aaron care veni lângă ea pentru a 
scruta peisajul obscur. 

— Depinde. 

— De ce? 

— De ce a devenit. 

Trecu prin faţa lui ţinând torţa în mâna întinsă. 

Ceva în adâncul ei o îndemna să grăbească pasul. Nu se opri 
decât pentru a lumina ţevile laterale care se depărtau de tunelul 
principal. Descoperirea pielii extraterestrului îi transmitea tot 
atâta dârzenie cât cea care-i îngăduise să supravieţuiască 
masacrului de pe Acheron. Era amestecată şi cu furie şi se 
pomeni gândindu-se la Jonesy. Că ea şi motanul nu pieriseră la 
bordul lui Nostromo şi că nu era de mirare. Avuseseră amândoi 
o curiozitate şi un instinct de conservare foarte dezvoltate. 

Jonesy murise de bătrâneţe. Pe Pământ, timpul se scursese 
mai repede pentru el decât pentru ea, din cauza distorsiunilor 
temporale proprii tuturor călătoriilor în spaţiu. Nu mai avea 
coşmaruri. Numai ea trebuia să înfrunte încă viaţa, şi amintirile. 

— Mai încet. 

Aaron trebuise să alerge pentru a o prinde din urmă. Ridică 
harta, apoi întinse mâna înainte. 

— Aproape am ajuns. 

Ea îl privi. 

— Sper că vom găsi ceva care să justifice ascensiunea asta. 
Pe-aici chiar nu sunt ascensoare? 

— Glumeşti? Au fost blocate la închiderea minei. Ce crezi că 
ar căuta deţinuţii în sectorul ăsta? 

El o luă din loc, în fruntea grupului. 

După o sută de metri, pasajul se lărgea îndeajuns pentru a 
permite circulaţia vehiculelor. Aaron se opri la peretele opus şi 
ridică torţa pentru a lumina un panou de metal sudat. 


DEPOZIT DE PRODUSE TOXICE 

SALĂ ERMETIC ÎNCHISĂ 

ACCES INTERZIS ORICĂREI PERSOANE NEAUTORIZATE. 
Numai cu Clasificare B-8 sau superioară. 


— la te uită, ce-i asta? 
Pentru prima oară de câteva zile încoace, Ripley îşi permise 


să aibă un fel de speranţă. 

— Sunt o duzină de depozite din astea, explică Aaron, | 
aplecându-se pentru a studia inscripţia vizibilă sub placă. Asta-i 
cel mai aproape de sectorul locuit. 

Bătu în perete cu torţa şi o ploaie de scântei căzu pe jos, 

— Trebuiau să se depoziteze deşeuri toxice, pe vremea aia. 
Subproduse de rafinare, chestii de-astea. Inchideau depozitele 
când erau pline ochi. Era mai economicos, uşor şi sigur decât să 
bage totul în containere pe care după aia trebuiau să le arunce 
în spaţiu. 

Se aplecă şi dădu din cap. 

— Şi iată serviciile administrative, cu sala de adunare la 
capătul acestui culoar. 

— Ai asimilat perfect topografia acestor locuri. Şi foarte 
repede, adăugă el pe un ton admirativ. 

— Am supravieţuit datorită unui simţ de orientare dezvoltat. 

Ea bătu în foaie şi adăugă: 

— Dacă am putea să-l incităm să ne urmeze în pasajele 
astea, aici şi acolo, apoi să le blocăm, ar fi posibil să-l atragem 
înăuntru. 

Se uitară la depozit. 

Dillon se uită fix la ea. 

— Dă-mi voie să fac un rezumat. Vrei să-l goneşti cu focul, 
să-l forţezi să intre în sala asta şi să-i trânteşti uşa după el? 

— Hmmm, făcu ea fără să-şi ia ochii de pe hartă. 

— Şi speri să beneficezi de ajutorul bandei noastre de dublu 
cromo Y? 

— De ce ne-am risca pielea? 

Ea-şi ridică în sfârşit ochii spre el. 

— Pentru că viaţa voastră atârnă de un fir de păr şipentru că 
e singura voastră speranţă de a o păstra. 

Însoţit de puşcăriaşul David, Aaron îi arătă lui Ripley 
antrepozitul principal. Când ajunseră la secţiunea unde erau 
stivuite butoaiele el se opri şi le arătă cu degetul. 

— lată-le. Am uitat cum se numeşte rahatul ăsta. 


— Quinitricetilenă, îi suflă David. 

— Ştiam, mormăi subdirectorul uitându-se la carnetul său. 
Bun. Mă duc la Dillon pentru constituirea echipajelor de 
badijonare. David, prepară butoaiele, să fie gata de cărat. 

Plecă spre culoarul principal. 

— Marcat, Optzeci şi cinci! îi strigă celălalt. 

— Îţi interzic să-mi zici aşa! 

Aaron dispăru în bezna pasajului. 

Ripley examină butoaiele. Erau puţin corodate şi păreau să 
nu fi fost manipulate demult, dar niciunul nu părea spart. 

— De ce-l poreciliţi "Optzeci şi cinci"? 

David puse mâinile înmănuşate pe containerul cel mai 
apropiat. 

— Nu-i zic numai eu aşa; acum câţiva ani am avut acces la 
un fişier informatic. Atât are IQ-ul. 

Zâmbi şi porni să rostogolească butoiul. 

Ripley îl privea stând de-o parte. 

— Pare convins de eficacitatea acestui produs. Dumneata ce 
zici? 

Bărbatul instală butoiul pentru a fi la îndemână. 

— Doamnă, eu nu sunt decât paznic, ca şi ceilalţi, dar am 
văzut când a căzut un butoi cu rahat din ăsta într-un buncăr, pe 
vremuri. N-o să mă crezi dar suflul a trimis o barjă în cala pentru 
cârpire pe timp de şaptesprezece săptămâni. E o chestie a 
dracu' de puternică. 


Într-un sector diferit al antrepozitului, puşcăriaşii Troy şi 
Arthur triau o grămadă de componente electronice aruncate la 
gunoi. Troy inseră o perlă de sticlă într-un cilindru, apăsă 
întrerupătorul apoi scoase sfera transparentă şi căută alta. 

— Ce căcat! Cred că una din două mii e valabilă. 

Colegul său îşi ridică privirea. 

— Hei, nu te plânge, am putea face parte din echipa de 
măturători. 

Strecură un bac în lampa sa, împinse butonul şi fu surprins şi 
vesel totodată să vadă că se aprinde. 

Cei doi bărbaţi ocupau toată lărgimea conductei de aerisire 
pe care o ungeau cu quinitricelină. 

— Duhoarea asta e îngrozitoare, mârâi Kevin, pentru a suta 


oară. 
Colegul său făcu totuşi un comentariu: 
— Ţi-am mai spus: n-ai decât să-ţi ţii respiraţia. 
— De ce? 
— Vaporii ăştia împuţiţi. 
— Cum să respiri altceva în ţeava asta jegoasă? 


În afara depozitului de deşeuri toxice nişte oameni goleau 
găleți de QTC pe care o întindeau cu măturile sau bocancii. 

Dillon aştepta pe culoar în compania lui Ripley. Totul se 
derula conform planului lor. Chiar dacă mai rămânea de 
descoperit dacă va da rezultatele scontate. 

El o privi şi încercă să-i analizeze expresia. El nu era 
deosebit de sensibil, dar văzuse multe la viaţa lui 

— Ţi-e dor de doctor, aşa-i? 

— Abia l-am cunoscut, bâgui ea în chip de răspuns. 

— Vă credeam foarte apropiaţi. 

Ea îl privi în ochi. 

— Te-ai uitat pe gaura cheii? 

Dillon zâmbi. 

— Exact ce gândeam. 

Greaţa nu apăru progresiv. O asaltă atât de brutal încât îşi 
pierdu echilibrul. Scuturată de senzaţia de vomă şi de un acces 
de tuse, Ripley se sprijini de perete. Dillon se apropie pentru a-i 
ţine fruntea, dar ea îl respinse tot încercând să-şi recapete 
suflul. El o privi îngrijorat. 

— Te simţi bine acum? 

Ea inspiră adânc şi dădu din cap, 

— Dacă spui dumneata. Dar nu prea arăţi bine, soro. 


Aaron îi supraveghea pe deţinuţii care-l însoțeau. Unii erau 
foarte aproape, alţii acopereau înălțimile unei pasarele. Aveau 
toţi cartuşe luminoase care se aprindeau la un simplu şoc. 

— De acord, ascultați. 

Se întoarseră cu toţii atenţi. 

— Nu faceţi nimic până vă fac semn, adică până ridic eu 
mâna. 

Şi făcu şi gestul. 


— Aţi înţeles? O să ţineţi minte? 

Atenţia lor era atât de mare încât bărbatul care se afla cel 
mai aproape de conducta de ventilaţie verticală scăpă cartuşul. 
Vru să-l prindă, nu reuşi, îşi tinu respiraţia văzându-l că alunecă 
spre marginea puţului, lângă picioarele lui. 

Colegii lui nu remarcaseră nimic. Îngenunche, se întinse 
pentru a-l recupera şi scoase un suspin de uşurare. 

În clipa în care extraterestrul apărea dincolo de grilajul pe 
care stătea obiectul în echilibru instabil, el urlă, cartuşul îi căzu 
printre degete şi căzu pe podeaua nivelului inferior. 

Luă foc difuzând o lumină orbitoare. 

Aaron deschise ochii mari. 

— Ei, drăcie! Aşteptaţi dracu' semnalul! Ce căcat! 

Apoi văzu creatura şi uită totul. 

Focul se întindea tot atât de rapid pe cât speraseră. Flăcările 
alergau prin pasajele badijonate cu QTC, urcau lingând gurile de 
aerisire, prăjeau podelele şi pasarelele mânjite cu acest produs 
inflamabil. În culoarul ei, Ripley auzi focul vuind şi se aruncă 
spre o secţiune a solului încă uscată, în timp ce în înălţimi 
conductele sistemului de ventlaţie luau şi ele foc. Un deţinut fu 
mai puţin rapid decât ea. Urlă când căldura îi aprinse hainele. 

Morse se rostogoli din calea flăcărilor şi văzu extraterestrul 
în înălţimi. 

— E aici, hei, e aici! 

Nici unul nu avu chef sau timp să-i răspundă. 

Era imposibil de urmărit derularea evenimentelor. Peste 
balustrade săreau cei răniţi sau îşi dădeau drumul din înălţimea 
tavanului. Eric văzu văpaia venind spre el şi se aruncă în ultima 
clipă spre adăpostul unei conducte nebadijonate cu QTC. Când 
intră, flăcările îi ardeau deja tălpile. Un altul muri când creatura 
îşi făcu apariţia dintr-o gură de aerisire şi se năpusti asupră-i. 

Aaron şi unul dintre deţinuţi alergau cu picioarele la spinare 
în direcţia depozitului de deşeuri toxice, urmăriţi de vâlvătaie. 
Subdirectorul reuşi să se distanţeze, dar nu şi colegul său mai 
puţin rapid... sau mai puţin norocos. Perdeaua de foc îl ajunse, 
dar nu-l opri. 

Ripley, Dillon şi Junior ajunseră la ambranşamentul care 
ducea la sala stocare. Îl puseră la pământ pe acesta şi îi 
înăbuşiră flăcările de pe spinare. Aaron nu avusese timp să-şi 
tragă sufletul, când nişte zgomote venind de sus îi atraseră 


atenţia. Cu o prezenţă de spirit neaşteptată luă o mătură 
îmbibată cu QTC şi o băgă în foc, după care vâri această torţă 
improvizată în gura conductei improvizată de deasupra. Sursa 
zgomotelor se îndepărtă. 

Gregor muri în braţele lui Junior, cu gura deschisă, dar mut. 
Celălalt deţinut se ridică imediat pentru a se năpusti în 
perdeaua de foc urlând: 

— Vino-ncoace, gânganie împuţită. Vino-ncoace! 

În culoarul accesului principal, un om fu doborât de fumul 
înecăcios. Ultimul lucru pe care-l mai văzu prăbuşindu-se fu 
extraterestrul înălţat. Îngrozit de această apariţie infernală în 
decorul arzător vru să ţipe, dar nu fu în stare. Junior apăru în 
acel moment. Se opri derapând şi creatura se întoarse spre el. 

— Fugi, fugi! 

Junior trecu aproape de monstru, care se luă după el, fără 
ezitare. 

Cu toţii convergeau spre intrarea în depozitul de deşeuri 
toxice: Ripley şi Dillon, Aaron şi Morse. Toţi supraviețuitorii. 
Când extraterestrul vru să-i atace, urmară exemplul lui Aaron şi 
dădură foc la mături pe care le aruncară spre el. Junior profită 
pentru a se apropia de acesta pe la spate. 

— Sunt aici, tâmpitule, ia încearcă să mă prinzi! 

În prezenţa mai multor prăzi, extraterestrul demonstră încă 
odată că nu prefera numărul, ci proximitatea. Porni spre Junior. 
Se răsturnară amândoi pe spate... în interiorul sălii de stocare. 

Trebuind să se apere de căldura intensă, Dillon continuă să 
înăbuşe flăcările de pe hainele colegilor săi. Când termină, se 
avântă prin perdeaua de foc în direcţia peretelui din fund. 

Ripley atinse cutia de comandă şi căută butonul roşu în 
vreme ce Aaron băga o altă mătură aprinsă înăuntrul sălii. O 
clipă mai târziu, Dillon reuşea să declanşeze extinctoarele 
automate. 

Junior scoase un ultim țipăt deznădăjduit, abia auzit, apoi 
uşa grea se închise bubuind în faţa lui şi izolă ermetic micul 
antrepozit. În acelaşi moment din tavan ţâşniră jeturi de apă. 
Oamenii epuizați, îngroziţi şi handicapaţi în diverse grade de 
fum sau arsuri rămaseră nemişcaţi sub acest potop. 

Auzeau zgomote în spatele uşii, scrâşnete frenetice. Nişte 
apendice care nu erau mâini, sondau obstacolul, nişte lucruri 
care nu erau degete zgâriau tot ce întâlneau în cale. Creatura 


prizonieră căuta o ieşire. Aceste sunete se împuţinară, apoi se 
întrerupseră. 

Doi supraviețuitori se priviră. Erau gata să urle de bucurie 
când Ripley interveni: 

— Nu s-a terminat. 

— Prostii, se răsti unul dintre bărbaţi. Chestia aia e acolo, 
uşa s-a închis. Am avut-o. 

— Despre ce-i vorba, Ripley? întrebă Aaron. L-am prins în 
capcană pe întuneric, aşa cum ai prevăzut. 

Nici nu se uită la el. Nu-şi mai exprimă temerile cu voce tare, 
fiindcă tăcerea fu brusc zdruncinată de o zarvă asurzitoare. 
Nişte deţinuţi tresăriră şi doi se întoarseră să o ia la fugă. 

Ceilalţi se holbau la uşă, cu gura căscată. Apăruse o 
umflătură. Vuietul mai răsuna încă în pasaje când se auzi un nou 
bubuit şi o a altă cocoaşă deformă panoul. 

— Ce bazaconie! Asta-i ceramocarbid, ce căcat! bâigui 
Aaron. 

Dillon nu-l asculta. Făcea şi el parte din categoria 
supravieţuitorilor şi o observa pe Ripley. Ea nu se clintise. 
Aşteptă reacţia ei. Dacă ea o lua la fugă, se ducea după ea, şi 
nimic nu-l va putea opri. 

Dar femeia rămase pe loc, iar o a treia protuberanţă deformă 
placa. Urechile-i ţiuiau şi el se gândi: Regret că n-am întâlnit-o 
mai demult. O asemenea femeie putea să schimbe un bărbat. 
Să-i schimbe cursul vieţii. Ar fi putut să-l metamorfozeze cu 
mulţi ani mai devreme. Acum era prea târziu. De multă vreme. 

Nimic nu-i mai agresa timpanele. Nu mai apărea nici o 
umflătură, totul era liniştit în interiorul tunelului. Uitară toţi de 
uşa lovită, dar nemişcată, pentru a-şi concentra atenţia asupra 
unicei femei prezente printre ei. 

Şi când ea se aşeză încet şi se rezemă de perete, închizând 
ochii, suspinul lor de uşurare colectiv evocă murmurul vântului 
care pune capăt unei furtuni. 

Supraviețuitorii se regrupară în sala de adunare. Numărul lor 
era redus, dar nu şi moralul. Ridicat în faţa colegilor săi, Dillon 


aşteptă să vină toţi pentru a le zice: 

— Bucuraţi-vă, fraţilor, deoarece chiar şi pentru cei care au 
plecat dintre noi este un moment de bucurie. Deşi suntem 
îndureraţi de pierderea lor, noi salutăm curajul lor. Jertfei lor îi 
datorăm viaţa noastră. Dar nimeni n-ar putea să spună, dacă 
aceia care au rămas în viaţă, sau cei morţi au fost avantajaţi de 
soartă. Suntem însă siguri de un lucru: fraţii noştri au fost deja 
răsplătiți pentru vitejia lor. Că ei se află într-un loc mai plăcut 
decât acesta, nu încape îndoială. Pentru că nu ar putea exista 
ceva mai rău decât lumea asta. Ei au obţinut nemurirea. 
Bucuraţi-vă, fraţilor. Moartea putrezeşte carnea, dar nu vatămă 
sufletul. lată-i sloboziţi din lanţuri şi suferinţele pricinuite de o 
societate indiferentă. Ea i-a abandonat, iar ei au abandonat-o la 
rândul lor. Au plecat. S-au înălţat spre un plan superior. 
Bucuraţi-vă şi mulţumiţi lui Dumnezeu! 

Înclinară toţi capetele pentru a murmura rugăciuni. 

Ripley şi Aaron asistau la această scenă de la înălţimea unei 
galerii. Subdirectorul se uită la femeie. Tocmai sosiseră de la 
duşuri, iar dacă nu se simțeau în deplinătatea forţelor, cel puţin 
se simțeau curaţi. Ripley putuse să aprecieze efectele 
binefăcătoare ale jetului de apă caldă care o împroşca, acum 
când nu mai era cazul să pândească mereu fiecare gură de 
aerisire. 

— La ce te gânedşti? 

Ea îi arătă pe oamenii izbăviţi, strânşi acolo jos. 

Ea nu auzise vorbele lui Dillon decât vag, fiind cu gândul în 
altă parte. 

— Nu-i cine ştie ce, dar dacă-ţi face plăcere... 

— Întocmai. Asasinii ăştia sunt pe jumătate nebuni, dar 
religia îi ţine potoliţi. Eram de acord cu Andrews. Repeta mereu 
că trebuia să fim fericiţi că Dillon şi oiţele lui au râvna asta 
bisericească. Îi face mai docili. 

Ea-l privi chiorâş. 

— Dumneata nu prea eşti dintre cei evlavioşi. 

— Eu? Nu văd la ce mi-ar trebui. Am deja o slujbă, adăugă el 
înainte de a lua un aer meditativ. Ajutoarele ar trebui să ajungă 
peste patru sau cinci zile, cel mult şase. Tipii ăştia n-au decât să 
se ducă să deschidă uşa depozitului şi să-şi descarce 
încărcătoarele în scârboşenia aia. Nu? 

— Aţi primit noutăţi de la ei? întrebă ea pe un ton neutru. 


El părea satisfăcut de turnura evenimentelor şi de el însuşi, 
trebuia să fie sigur că toate astea îi vor putea permite să-şi 
amelioreze situaţia. 

— Ne-au adresat o confirmare de recepţionare a mesajului 
nostru. Fără nici o instrucţiune. Mai târziu ni s-a precizat că eşti 
un personaj foarte important, fără alte explicaţii. Nu-şi dau 
osteneala să ne informeze despre ce se petrece. Aici, suntem a 
cincea roată la căruţă. 

— Şi dacă n-ar vrea să omoare creatura, ci doar s-o prindă... 

— Să o prindă? Glumeşti? Responsalibii Companiei nu sunt 
nebuni, ştii. Voi da ordinul să-l extermine pe loc. 

El o privi încruntându-se, apoi dădu din umeri. Uneori credea 
că o înţelege, dar descoperea imediat că se-înşelase. 

În sfârşit, nu intra în atribuţiile lui să-i înţeleagă profunzimea 
gândirii, ci doar să o protejeze, conform instrucţiunilor de la 
Weyland—Yutani. Andrews fiind decedat şi extraterestrul 
anihilat, se gândea la avantajele pe care i le putea aduce 
această situaţie. Ca singur responsabil al acestui penitenciar, îi 
va întâmpina pe reprezentanţii Companiei şi le va face un 
raport, ceea ce-i va oferi prilejul de a prezenta rolul pe care-l 
jucase în aceste evenimente într-o lumină favorabilă. Poate că 
va obţine şi o primă sau, şi mai bine, o pensionare anticipată. 
Aceste speranţe nu erau deşarte. 

De altfel, meritase din plin o asemenea recompensă pentru 
anii în care-i linsese cizmele lui Andrews şi pentru cel prin care 
trecuse în ultimele zile. 

— Hei, se pare că nu prea-ţi pasă. De ce? De ce ţi-e frică? 
Monstrul ăsta blestemat nu poate să ne facă nimic, acolo unde l- 
am închis. 

— Pe mine nu monstrul mă îngrijorează, ci Compania. Eu am 
avut deja nişte frecuşuri cu ea, cu privire la creaturile astea. Le 
jinduieşte de la descoperirea lor. Vrea să le studieze şi să 
folosească aceste cunoştinţe pentru a crea noi arme biologice. A 
strâns informaţii despre monștrii ăştia, dar nu ştie cât de 
periculoşi sunt. Mi-e teamă că va dori să-l ia pe ăsta. 

E| se holba la ea, iar atitudinea aceasta o linişti pe Ripley. 
Cel puţin, deocamdată era aliatul ei. 

— Să-l ia? Vrei să spui, să-l ducă viu? Pe Pământ? 

Ea dădu din cap. 

— Glumeşti. 


— Uită-te bine la mine, Aaron, şi o să vezi că nu mi se pare 
amuzant. 

— Rahat, chiar te temi. E o nebunie, trebuie s-o elimine. 

Ea-i zâmbi dureros. 

— Dumneata ai spus-o. Să-nţeleg că eşti de aceeaşi părere? 

— Fără nici o îndoială, răspunse el, sincer. 

O va susţine, îşi zise ea. In starea actuală de lucruri, măcar, 
deoarece Compania avea metode foarte eficace pentru a-i 
influenţa pe angajaţii ei şi a-i incita să-şi revizuiască poziţiile. Ca 
şi valorile lor morale. 


Totul era paşnic la infirmerie, ca şi în restul penitenciarului, 
cu excepţia sufletelor mai multor deţinuţi. Aaron se temea că în 
absenţa lui Clemens puşcăriaşii condamnaţi din cauza — în 
parte cel puţin — dependenţei faţă de anumite droguri să nu se 
ducă să fure aceste produse sau rudele lor chimice. De aceea îl 
însărcinase pe Morse cu supravegherea dulapului farmaceutic, 
şi, în acelaşi timp, a singurului ocupant al unităţii medicale. 

Aşezat pe unul dintre paturi, Morse utiliza un aparat de 
vizionare. Nu era dintre aceia care se plângeau că duceau lipsă 
de distracţii pentru că el nu fusese niciodată amator de aşa 
ceva. Vechi om de acţiune, se complăcea în prezent în 
reminiscenţele trecutului său. 

Se cunoşteau de azi de zile şi lucraseră deseori împreună, 
dar Golic nu-şi descleştase dinţii de când sosise. După ce 
stătuse o vreme cu faţa la perete, se rostogoli în sfârşit pe pat, 
cu braţele încă imobilizate de cămaşa de forţă. 

— Hei, Morse! 

Cel mai vârstnic ridică ochii. 

— Credeam că nu mai ai limbă. Nu era nici o chestie, vezi tu, 
că şi aşa n-ai avut niciodată de spus mare lucru. 

— Fii bun, frate. Scapă-mă din instrumentul ăsta de tortură. 

Morse se strâmbă. 

— Trebuie să fii legat ca un salam ca să ajungi să mă 
consideri aproapele tău? Nu mai îndruga prostii. 

— Hai prietene, n-o lua aşa. Chestia asta afurisită e foarte 
incomodă. Trebuie să mi-o scoţi. 

— Nici gând. Am ordine. 

— Mă doare peste tot, bătrâne. 


— Îmi pare rău. 

Morse se uita din nou la video. 

— Când Aaron o să-mi zică să te eliberez, o să-ţi scot 
cămaşa asta cu mare plăcere. Nu vreau să dau de bucluc tocmai 
acum când o să vină şi o navă a Companiei. 

— N-am făcut nimic. O, ştiu, am luat-o razna. Dar după câte 
s-au întâmplat, e de-nţeles, ce căcat! Şi-acum mă simt bine. 
Medul mi-a băgat minţile-n cap. Du-te şi întreabă-l. 

— Imposibil. A dat ortul popii. Ai fost de faţă. 

— A, aha. Aşa-i. Mi-aduc aminte. Păcat. Era un tip 
cumsecade, chiar dacă m-a băgat în asta. 

— Gura. 

— Dar ce-am făcut, Dumnezeule? Aş vrea şi eu să ştiu! 

Morse oftă şi lăsă aparatul, pentru a-l privi. 

— Habar n-am. Ştiu numai ce-am eu de gând. Adică să fac 
ce mi s-a ordonat. 

Golic pufni dispreţuitor. 

— Ţi-e frică de puţoiul ăsta de Aaron? 

— Deloc, chiar dacă-l înlocuieşte pe director. Dar n-am chef 
să-mi fac belele cu Dillon. Şi dacă ai avea şi tu minte, deşi nu 
prea cred, ai face ca mine. 

— Dar n-am făcut decât să vorbesc de dragon. Că i-a făcut 
praf pe Boggs şi Rains. Nimeni nu m-a crezut, dar acum ştiţi că 
spuneam adevărul. Nu trebuia să vă legaţi de mine. Nu e drept. 
Ştii că n-am minţit. L-ai văzut şi tu. 

Morse n-ar fi putut să uite. 

— De văzut, l-am văzut, şi-ncă cum! O chestie enormă şi 
iute, afurisită. Doamne, ce iute era. Şi nasoală! 

Ridică imperceptibil din umeri. 

— Sunt atâtea feluri de a muri mai puţin scârboase. 

— Asta aşa-i, făcu Golic încercând în zadar să se debaraseze 
de cămaşa de forţă. Eliberează-mă, băi. Trebuie. Şi dacă vine 
aici? Nici nu pot să fug. Sunt pierdut. 

— Oricum, nu ai avea cum să scapi. Am văzut şi ştiu ce 
vorbesc. Dar ce mai contează, că sperietoarea aia nu mai are 
treabă cu noi, adăugă el cu mândrie. Am prins-o în capcană. Eu 
cu ceilalţi. E închisă şi mă prind pe-orice că spumegă pe furie. 
Compania o să-i vină de hac târâturii când o veni nava de la ei. 

— Aha, şi după câte am auzit, n-o să întârzie mult. Şi-atunci, 
ce rost are? De ce mă ţineţi balotat aici? Până când se plasează 


nava aia pe orbită, mi se atrofiază braţele. O să trebuiască să 
mă opereze, când e aşa uşor să nu ajung acolo. Hai, bătrâne, ştii 
că n-o să mă transfere pe altă planetă ca să facă o intervenţie 
chirurgicală, şi riscăm să stăm aşa fără med luni de zile. O să fiu 
martirizat până atunci, din vina ta. 

— Nu ştii ce vorbeşti, băi. Nu eu te-am băgat în asta. 

— Nu, dar refuzi să-mi alini suferinţa. Clemens a murit şi 
Aaron nu mai poate el de chestia asta. E prea ocupat să se- 
mpăuneze în faţa femeii alela. Măcar a mai întrebat de mine? 

— Ei bine, nu, trebui să recunosacă Morse. 

— Vezi? 

Expresia lui Golic traducea o speranţă patetică. 

— N-o să te bag în belea, Morse. O să stau cuminte până 
vine aparatul ăla. Aaron n-o să ştie nimic. Hai, elibereazâ-mă. 
Mi-e foame. Ce mare lucru! Nu te-am băga eu întotdeauna în 
faţă la distribuirea de narcoţigări? 

— Păi... mda. 

— Eşti prietenul meu. Mi-e drag de tine. 

— E reciproc, bătrâne. 

Morse ezită, apoi înjură cu jumătate de gură. 

— Şi ce căcat, la urma urmei? E inuman să laşi pe cineva 
legat aşa, ca un animal. Chiar dacă nu e decât un mălăieţ 
tâmpit, debil de felul său. Dar şezi blând, da? Nu te caci pe tine, 
că-i mare dandana. 

— N-ai teamă. Mergi pe mâna mea. 

Se întoarse cu spatele la Morse, care începu să-l desfacă. 

— Nici o chestie. Ai încredere. Ştii c-aş fi făcut la fel cu tine. 

— Mda, numai că eu nu-s aşa tâmpit să ajung într-un sac. 
Ştie toată lumea că eu am capul pe umeri. 

— Nu mai glumi cu chestia asta. Ce, eu par idiot? Sigur că 
nu. Îşi bat joc de mine numai că am o mare poftă de mâncare. 
— Nu-i vorba de pofta de mâncare ci de cum mănânci la 

masă, băi. 

Morse izbucni în râs desfăcând ultima chingă. 

— Gata. 

— Vrei să m-ajuţi? Mi-au amorţit braţele şi nu mai pot să le 
Mişc. 

— Alt căcat, acum. Nu mi-ajunge că te păzesc, mai trebuie 
să mai fac şi pe doica? 

Întinse braţele şi trase cămaşa. Golic îl ajută atât cât putea. 


— Şi unde l-au băgat? 

— Chiar alături, în depozitul de produse toxice de la nivelul 
cinci. Doamne, dar l-am prins bine pe nemernic! N-o să iasă 
curând. Am reuşit ce n-au fost în stare să facă blegii de 
infanterişti. 

Golic îşi legănă braţele — la piept, apoi în lături, făcând 
mişcări cât mai ample — pentru a-şi pune sângele în mişcare. 

— Dar trăieşte? 

— Mda. Şi-mi pare rău. Aş vrea să vezi ce-a făcut cu uşa aia. 
Şi e din ceramocarbid, ce căcat! 

Scutură din cap, încă neîncrezător. 

— O gânganie teribil de rezistentă. Dar am avut-o. 

— Trebuie s-o mai văd. 

Matahala fixa un punct, undeva în spatele lui Morse, ceva ce 
numai el putea să vadă. Nu se citea nimic pe faţa lui. 

— Trebuie s-o mai văd, repetă. Fiara este prietena mea. 

Morse făcu un pas înapoi, încordat. 

— Ce căcat tot îndrugi acolo? 

Aruncă o privire spre uşa infirmeriei. 

Aproape nonşalant, Golic desprinse un mic extinctor din 
peretele cel mai apropiat. Celălalt deţinut căscă ochii şi se 
năpusti spre prag... nu îndeajuns de repede. Extinctorul căzu o 
dată, de două ori, şi el se prăbuşi. 

Golic îl privi, îngândurat şi întristat. 

— Îmi pare rău, frate, făcu el pe un ton de scuză. Dar ştiam 
că tu nu puteai înţelege. Pentru tine s-a terminat cu ţigările, 
bătrâne. 

Fără să mai adauge nimic, trecu peste corpul neînsufleţit şi 
ieşi din încăpere. 

Aaron era ocupat cu comunicatul interstelar. Cunoştea 
materialul ăsta — era necesar pentru postul pe care-l ocupa — 
dar nu avusese ocazia să-şi pună în practică ştiinţa de la venirea 
pe Fiorina. Andrews se ocupase întotdeauna de toate, în rarele 
prilejuri când trebuia să stabilească o legătură cvasiintantanee 
constisitoare cu Pământul. Fu fericit şi uşurat când indicatoarele 


îi arătară că releele erau gata şi că puteau trimite mesajul. 
Ripley se apropie când el apăsa pe nişte taste. Ea nu făcu 
nici o sugestie, iar el îi fu recunoscător. Transmiterea literelor 
care apăreau pe ecran cerea o energie considerabilă, dar nu-şi 
decât suficientă. Cât despre cost, calculat după alte criterii, 
prefera să nu se gândească. Se va preocupa atunci când 
superiorii vor aborda acest subiect. Dacă vor face vreodată. 


FURIA 361 — CENTRU DE DETENȚIE DE TIP C. 
FIORINA 

SEMNALĂM DECES DIRECT. ANDREWS, RESP. 
MEDICAL CLEMENS ŞI OPT PUŞCĂRIAŞI ALE CĂROR 
NUME URMEAZĂ... 


După ce termină cu lista, se uita la femeie. 

— Bun, sfârşitul primei părţi. Până aici totul a fost făcut după 
toate regulile şi Compania ar trebui să se considere satisfăcută. 
Şi acum? 

— Povesteşte ce s-a întâmplat. Spune-le că monstrul ăsta a 
venit pe Fiorina la bordul CDS-ului şi s-a ascuns în interiorul 
instalaţiei, că a vânat pe oamenii ăştia unul câte unul până când 
l-am capturat. 

— Perfect. 

Se întoarse spre claviatură şi ezită. 

— Cum să-i zic? "Extraterestru"? 

— Compania va înţelege. Ştia despre ce vorbim, dar 
"Xenomorf" ar fi un termen mai potrivit. 

— Just, făcu el şi ezită din nou. Cum se scrie? 

— Lasă-mă pe mine. 

Ea îl dădu la o parte cu cotul şi se aplecă peste taste. 

— Dacă-mi dai voie, desigur. 

— Te rog. 

El se uită la degetele femeii zburând pe claviatură vizibil 
impresionat. 


CAPTURAT XENOMORF ? 
SOLICITAM AUTORIZAREA ELIMINARII LUI 


Ea se dădu înapoi. Aaron înălţă capul şi se încruntă. 


— Am fi putut economisi costul acestui mesaj. Fără arme nu 
putem ucide chestia aia. 

Ripley continua să fixeze ecranul, fără să-l vadă. 

— Inutil de precizat. 

— Dar de ce mai ceri autorizarea? 

El era nedumerit şi ea nu se sinchisea să-i satisfacă 
nicidecum curiozitatea. Ea avea deocamdată alte preocupări. 

Aşa cum prevăzuse ea, literele se-nşirară curând pe monitor. 
Zâmbi cu amărăciune. Compania nu întârziase să răspundă. 
Desigur, temându-se că vom pune planul în aplicare în lipsa 
noilor instrucţiuni. 


DESTINATA: FURIA 361 CENTRU DE DETENȚIE DE TIP C. 
EXPEDITOR: REŢEA COMCON 

WEYLAND—YUTANI 

MESAJ RECEPŢIONAT 


Aaron se lăsă pe spate în scaun şi-şi frecă fruntea plictisit. 

— Vezi? Nu sunt vorbăreţi. Pentru ei suntem un rahat. Nu 
suntem destul de importanţi pentru a merita costul unor 
explicaţii. 

— Aşteaptă. 

El clipi. Alte cuvinte se afişară pe ecran după confirmarea de 
recepţie. 


INSTALARE PE ORBITĂ UNITATE DE ASISTENŢĂ LA ORA 
12.00. 

EVITAŢI ORICE CONTACT CU XENOMORF PÂNĂ LA 

SOSIREA ÎNTĂRIRILOR. i 

AUTORIZAREA DE ELIMINARE REFUZATĂ. | 

ORDIN IMPERATIV. AUTORIZARE REFUZATĂ. 


Mesajul continua la fel. Ripley nu mai avea nevoie să 
citească. 

Inloarse spatele ecranului, muşcându-şi buza inferioară! 

— Rahat, ştiam. 

Aaron miji ochii, ca pentru a-şi împărţi atenţia între femeie şi 
monitor. 

— Ce ştiai? Asta nu dovedeşte nimic. N-au cum să ignore că 
nu avem nici un fel de armă la dispoziţie. 


— Atunci, de ce acest ordin imperativ? De ce ne interzic să 
facem ceva pe care nu-l putem duce la bun sfârşit? 

El dădu din umeri, fără să înţeleagă. 

— Nu vor să rişte nimic, asta-i tot. 

— Întocmai, nu vor să rişte nimic. 

— Hei, făcu el, îngrijorat, deodată. Doar nu-ţi trece prin cap 
să încalci instrucţiunile lor, nu? 

Ea îi zâmbi. 

— Cine, eu? Doamne fereşte. 


Pasajul era slab luminat dar deţinuţii de pază în faţa 
depozitului de deşeuri toxice nu-şi făceau griji dintr-atât. 
Singura primejdie care ar fi putut să umble prin puțuri şi tunele 
era încuiată după uşa aceasta şi nu mai făcea nici un zgomot 
demult. Cât despre umflăturile panoului, forma şi numărul lor 
rămăseseră neschimbate. 

Un bărbat se sprijinea nonşalant de un perete şi-şi curăța 
unghiile cu o aşchie subţire de plastic. Aşezat inconfortabil pe 
jos, un individ cu păr blond, grizonat pe la tâmple şi cu un nas 
borcănat care în alte vremuri putea fi declarat un negustor 
levantin, declară încet: 

— Îţi zic eu că gângania asta a crăpat până acum. 

— De unde ştii tu? 

— L-ai auzit pe director. Nimic nu poate intra sau ieşi de 
acolo, răspunse el, arătând cu degetul gros spre sala de stocare. 
Nici măcar gazele. 

— Aha, şi ce-i cu asta? 

Bătu cu arătătorul în cap. 

— Gândeşte-te un pic, nătărăule. Dacă totul este ermetic 
complet, aerul nu poate să intre. Şi de când e acolo, nemernicul 
ăla a avut timp să respire de două ori tot oxigenul dinăuntru. 

Colegul său aruncă o privire la uşa lovită. 

— Mda, s-ar putea. 

— S-ar putea? Este o certitudine, bătrâne: ditamai şmecheria 
aia are nevoie de mult aer. Mult mai mult ca noi. 

— Ce ştim noi? făcu celălalt, sceptic. Nu e ceva omenesc. 
Cine-ţi spune ţie că nu poate să-şi încetinească metabolismul 
prin hibernare sau ştiu eu... 

— Ar trebui să te duci să vezi cum se simte... Hei, tu n-ai 


auzit nimic? 

Se uită brusc în dreapta, în pasajul principal, slab luminat. 

— Ce se-ntâmplă? Crezi că e un căpcăun acolo? 

— Am auzit ceva. Ce căcat! 

Apoi se auziră paşi care se apropiau. 

— Ei, parascovenie! 

Omul cu manichiura se dezlipi de perete pentru a scruta 
penumbra. 

Spre ei se apropia o siluetă cu mâinile împreunate la spate. 
Se liniştiră. Se auzi un râs jenat. 

— Tu eşti, Golic? făcu cel mic aşezându-se la loc. Trebuia să 
ne anunţi că vii. Să fluieri, de exemplu. 

— Cam aşa, zise prietenul său, indicând sala de stocare. Nu 
cred că urâţenia aia ar putea să fluiere. 

— Aşa o să fac data viitoare, le promise noul sosit. 

Avea un aer ciudat şi se clătina puţin. 

— Hei, cum îţi e, bătrâne? Eşti cam ciudat, comentă cel care- 
şi curăța unghiile. 

— Asta nu-i ceva nou, comentă colegul său. 

— Bine, mormăi Golic. Las-o. Trebuie să intru. 

Înclină capul spre uşă. 

Cei doi se uitară unul la celălalt. Unealta de manichiură 
dispăru în buzunar. 

— Ce zice ăsta? întrebă teoreticianul. 

— E ţicnit, declară cu convingere colegul său. 

— Ce-nvârţi pe-aici, bătrâne, şi când ţi-au dat drumul de la 
infirmerie? 

— Sunt vindecat, afirmă Golic cu o expresie de reală 
beatitudine. Şi trebuie să mă duc la Fiară. 

— Noi trebuie să discutăm o grămadă de lucruri, adăugă el, 
în chip de explicaţie. Trebuie să intru. Inţelegeţi! 

— Nu, nu înţeleg, dar ştiu un lucru: că nimeni nu va intra 
acolo, cap pătrat. Dihania te haleşte una-două, dac-o laşi să iasă 
intrăm toţi în căcat. Poţi fi atât de tembel, frate? 

— Dacă vrei să te sinucizi, aruncă-te mai bine într-un puț de 
mină, supralicită colegul său, dar uşa asta nu ţi-o deschidem. 
Directorul ne pune pielea pe băt. 

Înaintă spre intrus. 

— Directorul e mort, le aminti Golic sumbru. 

Ridică parul pe care-l ascunsese până atunci la spate pentru 


a-i sparge capul celui care venea spre el. 

— Ei, dar ce căcat!... Prinde-l! 

Golic era mult mai rapid şi agil decât ar fi crezut ei şi ceea 
ce-l îndemna era mai puternic chiar şi decât foamea. Cei doi se 
prăbuşiră cu capetele însângerate. Pentru ei, totul se sfârşise. 
Golic nu se mai sinchisi să verifice dacă mai trăiau. Nu avea 
rost. O idee fixă îl obseda şi-i stăpânea mintea, emoţiile, 
întreaga fiinţă. 

Se uită la cele două trupuri care zăceau la picioarele lui. 

— Nu voiam să vă fac rău. O să mă duc la mamele voastre şi 
o să le explic că n-a fost vina mea. 

Lăsă parul şi porni spre uşă. Mângâie panoul din aliaj îndoit, 
îşi lipi urechea de suprafaţa netedă şi ascultă cu atenţie. Nici un 
sunet, nici un scrâşnet, nimic. Râzând înfundat, merse la cutia 
de comandă şi o examină gânditor ca un copil care se 
familiarizează cu o nouă jucărie. 

Chicotind, făcu nişte încercări. Atinse câteva butoane până 
când se auzi un pocnet. Mecanismele din miezul 
ceramicarbidului gemură şi metalul scrâşni pe metal. Panoul 
glisă. 

Şi înţepeni când una dintre umflături atinse rama. 

Golic se încruntă, apoi se vâri în spaţiul lăsat de uşă pentru a 
împinge cu toată puterea. Motoarele bâzâiau. Uşa se deplasă, 
după care se blocă definitiv. Se lăsă iar liniştea. 

Înţepenit în uşă, Golic se uită în sala cufundată în beznă. 

— Nu-ţi fie frică, eu sunt. Spune-mi ce-ai vrea tu? Explică-mi 
ce trebuie să fac, frate. 

Zâmbi. 

Din întuneric nu răzbătu nici un sunet. Nu mişcă nimic. 

— Ascultă-mă, sunt prietenul tău. Fac ce zici tu. Numai să-mi 
dai instrucţiuni. 

Ţipătul său ascuţit răsună un moment în atmosfera stătută, 
dar cei doi oameni fără cunoştinţă care zăceau într-o baltă de 
sânge nu aveau cum să-l audă. 


Întins pe pat, Dillon era cufundat în cea de a mia sau a zecea 
mie pasienţă. Întoarse o carte şi-şi răsuci lunga meşă de păr 
adresându-se femeii care stătea în picioare lângă el. 

— Spui că vor să ia monstrul cu ei? 


— Să încerce, cel puţin, confirmă Ripley. Nu au de gând să-l 
elimine. 

— De ce? E absurd. 

— Sunt întrutotul de acord, dar asta n-are importanţă. Am 
mai trecut prin situaţia asta. Ei se gândesc să-l studieze pe 
acest extraterestru pentru elaborarea unor noi produse 
biochimice, arme, desigur. 

Dillon pufni, dar era evident că această perspectivă îi 
displăcea. 

— Doamne, sunt nebuni! 

— N-au să asculte de nimeni. Îşi închipuie că ştiu tot pentru 
că sunt atotputernici pe Pământ, se cred invulnerabili, dar 
monstrul ăsta n-o să fie impresionat şi puţin îi pasă de toţi 
politicienii pe care-i au ei în buzunar. Dacă-l duc cu ei acolo, o să 
le scape până la urmă. Riscul e prea mare. Trebuie să găsim un 
mijloc de a termina cu el, înainte de venirea lor. 

— Dacă-i aşa cum zici dumneata, ei n-o să aprecieze treaba 
asta. 

— De-asta nu mai pot eu! Ştiu mai bine ca oricine şi mai ales 
decât aceşti aşa-zişi specialişti de ce sunt în stare aceste 
creaturi. E adevărat că pot fi ţinute în captivitate! Tocmai am 
demonstrat-o. Dar ele au o răbdare extraordinară şi ştiu să 
profite de orice prilej care li se iveşte. La primul pas greşit, s-a 
terminat. Nu e aşa de importantă lumea asta, sau o altă colonie 
mică, izolată, precum Acheron. Dar dacă monștrii ăştia ajung să 
se înmulțească pe Pământ, bătălia Armaghedonului va fi un 
simplu fapt divers în comparaţie cu ce-ar putea să se întâmple. 

Colosul îşi răsuci meşa şi trase fumul din sedator. 

— Soră, am pierdut mulţi enoriaşi pentru a-l atrage pe 
nemernicul ăla în capcana dumitale. Nişte oameni cu care 
convieţuisem de ani interminabili şi penibili. Nu eram mulţi aici, 
iar ei îmi vor lipsi. 

Îşi înălţă capul. 

— Aşadar, nu conta pe mine sau pe fraţii mei pentru a intra 
acolo să-l zvântam în bătaie pe monstru. De altfel, de ce-am 
interveni exact în momentul în care trimişii Companiei vor lua 
situaţia în mână? Să se descurce. 

Ea-şi stăpâni furia. 

— Ţi-am mai spus, vor dori să-l ia pe Pământ. 

El dădu din umeri pentru a-şi arăta nepăsarea. 


— ŞI?... 

— Îi va omori. Nu-i vor rezista. Ţi-am mai spus: îi va 
extermina, până la ultimul. 

Dillon se întinse pe spate pentru a se uita în tavan şi a inhala 
fumul sedativ. 

— Nu mă priveşte. 

Auziră paşi pe culoar. Bărbatul se aşeză pe pat şi femeia se 
răsuci. 

Morse se opri în prag gâfâind. Se holbă la fiecare în parte, 
vizibil surprins să o vadă pe Ripley în această cameră. 

— Hei, Dillon! 

Colosul scoase capătul sedatorului din gură. 

— Ne-ai întrerupt discuţia, frate. 

Morse se uită iar la Ripley, apoi la şeful său spiritual. 

— Ce-aveţi de discutat mai poate aştepta. Avem o problemă 
împuţită de rezolvat. 


Aaron nu făcuse studii de tehmed, dar nu era greu de stabilit 
cauza decesului celor doi bărbaţi. Nu era o tehnică folosită de 
extraterestru. Fapt confirmat de parul însângerat descoperit în 
apropiere. Cât despre autorul probabil al acestor omoruri, 
acesta nu mai trăise mult nici el. Cadavrul lui mutilat zăcea nu 
departe de acolo. 

Subdirectorul se ridică şi plecă spre puşcăriaşii care priveau 
tăcuţi la depozitul de deşeuri toxice prin deschizătura uşii. Dillon 
aruncase o torţă înăuntru şi confirmase că nu mai era nimic 
acolo. ... 

— lată cum discuţia nu mai are rost, mormăi Aaron, furios. 
Tembelul ăsta i-a dat drumul. Bolnavul ăsta a avut ce-a meritat. 
Dumnezeule, dar mă-ntreb ce-o să facem cum? Andrews avea 
dreptate. Ar fi trebuit să-l punem în lanţuri pe debilul ăsta, sau 
să-l umflăm cu sedative. Experții lui peşte în reabilitare! 

Tăcu şi o privi pe Ripley, brusc îngrijorat. 

— Ce ai? lar efectele secundare? 

Ea inspira neregulat, sprijinindu-se cu o mână pe perete şi cu 
cealaltă chircită pe stomac. 

— Ducă-se-n durerea ei, mormăi Morse şi se uită în toate 
părţile cuprins de panică. Nemernica aia a scăpat. Am intrat în 
căcat. 


— Aşa ziceam şi eu, se zborşi Aaron, şi tâmpitul debil care i-a 
dat drumul lui Golic eşti tu. Ne-ai condamnat pe toţi la pieire, 
aşchimodie împuţită! 

Avea un fizic banal, dar un pumn zdravăn. Morse se înmuie 
cu nasul plin de sânge. Când să-i mai plaseze o directă, Morse fu 
prins pe la spate de Dillon, ridicat şi dus de-o parte. 
Subdirectorul îl fulgeră cu privirea, gâfâind. 

— Ajunge, îl avertiză colosul. 

— Ai grijă, Dillon, nu uita că eu comand deocamdată aici. 

— Nu contest autoritatea dumitale, dar să nu mai faci asta. 
Te-ai prins? Să nu mai ridici mâna la unul din fraţii mei. Numai 
eu am dreptul. 

Se înfruntară din priviri un timp, apoi Aaron inspiră adânc şi- 
şi coborî ochii asupra lui Morse, care dădea înapoi temător. 

— Auzi? Zi-i prăpăditului ăsta să-şi ţină fleanca, E numai vina 
lui. 

Dillon nu le mai acordă atenţie şi se adresă lui Ripley. 

— Ce zici? L-am păcălit o dată. Crezi că mai avem vreo şansă 
să-i venim de hac? 

Ea se mai ţinea de perete, sufocată şi strâmbându-se, 
chinuită de o îngrozitoare migrenă. Când se îndreptă, suferinţa 
şi greaţa îi crispau încă faţa. 

— Trebuie... Trebuie să mă duc până la CDS. 

— Mă rog, dacă aşa vrei. Dar mai întâi trebuie luăm o 
hotărâre cu privire la această creatură. 

Ea scutură din cap, cu ochii înlăcrimaţi. 

— Nu. CDS înainte... imediat. 

Aaron se uită la ea cu îngrijorare. 

— De-acord. Nici o problemă. Cum vrei. Dar de ce? 

— Trebuie să-mi fac o neuroscanare. Poate că aveţi aparate 
din astea la infirmerie, dar Clemens a murit şi eu ştiu să umblu 
numai cu cele de la chesoanele crio ale CDS-ului. Dacă e 
vreunul întreg. 

Tresări şi se rupse în două, cu mâna chircită pe pântec. 

Dillon se apropie de ea mai repede decât Aaron. De astă 
dată ea nu-i refuză ajutorul şi se sprijini de el. 

— Ce ai? N-arăţi prea bine. 

— Efectele secundare ale tratamentului prescris de Clemens, 
sugeră subdirectorul înainte de a avea îndoieli. Presupun. 

— Mi se rupe în paişpe de muierea asta, exclamă Morse. Ce 


facem noi acum? 

Aaron îl privi înverşunat. 

— Vrei să mai faci cunoştinţă cu podeaua, amărâtule? Tacă- 
ţi gura şi nu mai provoca panică. 

Morse nu se lăsă intimidat. 

— Panica! Eşti prea prost să ştii ce-nseamnă asta. Nu, nu 
vorbi de panică. Avem şi de ce să ne fie frică! Suntem pierduţi! 

— Aha! Şi din cauza cui? 

— Gura, amândoi!, strigă Dillon. 

Cei doi se priviră în tăcere, apoi Aaron dădu din umeri. 

— Plaja? sugeră Morse, sperând. 

— De-acord, eu nu ştiu ce să mai zic. Ce facem? 

— Plaja? sugeră Morse, sperând. 

— Genial, comentă Aaron, sarcastic. Soarele se ridică abia 
peste o săptămână şi afară temperatura coboară sub patruzeci 
de grade pe timpul nopţii. Şi cum întăririle trebuie să sosească 
peste vreo zece ore, iată ceea ce eu numesc o propunere plină 
de bun simţ. 

— Minunat, mormăi Morse, în vreme ce Ripley se îndepărta. 
Ne propui să rămânem aici şi să hrănim monstrul? 

— la legătura cu toţi care sunt valizi, îi ordonă Dillon. Spune- 
le să se regrupeze în sala de adunare. Locotenente, poţi... 

El se uită în toate părţile, nedumerit. 

— Dar pe unde naiba s-a băgat? 


CDS-ul era depus în marele antrepozit, stingher în pen- 
umbră. Zgomotul paşilor răsunau de-a lungul pasaralelor şi o 
pată de lumină dănţuia la picioarele femeii pentru a-i arăta 
drumul. 

Ripley se dezbrăcă şi-şi aranjă cu grijă efectele. Se aşeză 
goală în faţa unei tastaturi şi făcu nişte încercări înainte de a-l 
face operaţional. 

Degetele-i alergau pe taste. Făcu o pauză, reîncepu, apoi 
studie informaţiile care apăruseră pe micul ecran, meditând. Se 
ridică şi se îndreptă spre chesonul crio în care călătorise până la 
Fiorina. 

Nu era uşor să se instaleze în sarcofag, iar când îşi întinse 
braţele spre tastatură, descoperi că degetele n-o ajungeau, cu 
foarte puţin. 


— Vrei să te ajut? 

Tresări văzându-l pe Aaron. 

— Hei, n-aveam de gând să te sperii. Ascultă, n-ar trebui să 
te plimbi singură. 

— Am mai auzit refrenul ăsta. Fă-mi un serviciu. Ocupă-te de 
tastatură. Nu pot să mă aplec să văd ce fac. 

El dădu din cap şi se aşeză, în timp ce ea se întindea la loc în 
cheson. 

— Ce trebuie să fac? 

— Nu-i mare lucru, sper. E foarte simplu. Eşti gata? se 
interesă ea fără să se mai uite la el. 

El se uită la monitor, plin de bunăvoință dar intimidat de 
numeroasele instrucţiuni şi opţiuni. 

— Să zicem. Şi-acum? 

— Lasă jargonul tehnic. Trebuie să fie un meniu la baza 
ecranului. 

— ÎI văd. Şi? 

— Trebuie apăsat pe „,B" sau pe "C". C-ul ce e de fapt? 

El citi textul luminos. 

— Afişarea funcţiilor bio. 

— Perfect. 

El apăsă tasta şi un nou ecran îl înlocui pe cel dinainte, la fel 
de complicat. 

— Am făcut-o, şi-acum am înaintea mea o pagină de 
îmbârligături. 

— Tot aşa. Meniul de jos. Ar trebui să fie o opţiune "V", 
pentru vizual. Mergi pe ea. 

El aşa făcu şi aruncă o privire spre cheson. 

In interiorul chesonului claustrofobic, începu să bâzâie un 
motoraş. Ripley îşi schimbă poziţia şi se compară cu o insectă 
sub microscop. Tot ce o înconjura se apropie brusc şi crezu că 
pereţii CDS-ului se vor strânge asupra ei şi o vor ţine prizonieră 
pe vecie. inchise ochii şi se concentră pentru a-şi palma pulsul şi 
respiraţia. Fu eficace, într-un fel. 

În faţa lui Aaron, imaginea pâlpâi. Termenii tehnici fără 
noimă făcură loc unei reprezetări a cutiei craniene a lui Ripley. 

— E bine, îi zise el. Am ajuns. Îţi văd creierul. Dar mai sunt o 
grămadă de date pe marginea ecranului şi un larg evantai de 
opţiuni în partea de jos. 

— Se folosesc pentru selecţionarea vizualizărilor specifice, se 


auzi ea vorbind. Ştii, sistem nervos sau circulator. Chestii de- 
astea. Dar să nu ne pierdem în detalii. Nu atinge nimic. 

— Nici gând. 

El privea monitorul, fascinat. 

— Ce-ar trebui să caut? Nu ştiu să interpretez ce văd. 

— Uită textul şi concentrează-te pe imagini. Ce vezi? 

— Scanerul coboară pe gât. Ei, şi ce-ar trebui să fie pe-aici? 

— Dacă nu e decât rodul imaginaţiei mele, vei afla imediat. 

— De-acord, dar deocamdată totul pare normal. Fireşte, eu 
nu sunt Clemens. 

— Nu-ţi face probleme. N-avem nevoie de specialişti. 

Ea auzi gemând aparatul care se plimba de-a lungul trupului 
ei pe liniile din pereţii chesonului, printre o mulţime de 
instrumente ştiinţifice. Nu se stabilea nici un contact între Ripley 
şi scaner, dar ea-i percepea prezenţa şi se crispa. Cei care 
susțineau că nu există nici o legătură între psihic şi fizic, trebuie 
că nu au fost niciodată plasați în hibernare. 

— Partea superioară a cutiei toracice, anunţă Aaron. Văd 
cum apar plămânii dumilale. Ne apropiem de inimă. 

În ciuda dârzeniei, muşchii antebraţului drept se contractară 
spasmodic. Vocea bărbatului îi răsuna în urechi şi se preschimba 
într-un băzâit neclar şi angoasant. 

— Vedere totală a cutiei toracice. Aşa scrie aici, cel puţin. 
Totul pare normal. Continuă în jos. 

Corpul se destinse, respiraţia redeveni regulată. 

— Eşti sigur? 

— Hei, nu observ nimic ciudat. Ar trebui să-mi spui 
dumneata după ce să mă uit... poate că mi-a scăpat. 

— Nu, răspunse ea, în timp ce mintea ei se ambala. Nu, cu 
siguranţă, nu. 

— Cum se ameliorează contrastul? 

— Încearcă "B". 

Apăsă tasta, fără rezultat. 

— Nimic. 

Începu iar, mormăind. 

— Trebuie s-o văd din alt unghi. 

Aparatul băzâi. Se opri. 

— Dumnezeule!... 

Cu ochii bulbucaţi, Aaron se apropie de ecran. 

— Ce? Ce e? 


— Nu ştiu cum să-ţi spun. Am impresia că ai în burtă una din 
scârboasele alea. 

Fixă monitorul, neputând să creadă. Embrionul semăna cu 
monstrul care-i masacrase pe deţinuţi... chiar dacă prezenta 
unele diferenţe uşoare dar clare. 

| se părea prea nedrept. Ştiuse, totul îi alimentase îndoielile 
de câteva zile. Dar speranţa reînviase atunci când Aaron 
declarase că nu vedea nimic în pieptul ei. Şi apoi să aibă 
această îngrozitoare revelaţie! Totuşi, nu fu un şoc atât de 
puternic, aşa cum se gândise. 

Cele mai proaste temeri ale ei fiind confirmate, se simţi 
aproape uşurată. Nu mai existau incertitudini. Va putea să 
realizeze ceea ce plănuise fiind sigură că urma calea cea bună. 
Singura cale. 

— E oribil, răspunse Aaron. 

Era evident că lui îi inspira fascinaţie şi repulsie totodată, 
acel ceva din faţa ochilor. 

— Ca ailaltă, dar în miniatură. Diferită, poate... 

— Poate? Nu eşti sigur? 

— Nu sunt sigur de nimic. N-am avut răgazul să-i fac poze 
adultului. 

— Tastatura, îi zise ea. Apasă pe "pauză". 

— Gata. Imaginea nu se mai mişcă. 

— Atunci întoarce monitorul spre mine. Trebuie să mă uit. 

Subdirectorul se uită la chesonul crio şi la femeia dinăuntru, 
şovăind. 

— N-o să-ţi placă. 

— M-am hotărât. Hai. 

— De-acord. Dacă crezi că eşti în stare. 

— N-am pretins aşa ceva, dar fă ce-ţi spun. 

El roti ecranul şi aşteptă în timp ce Ripley îl privea fix, fără 
să clipească. 

— Bun. Ajunge. 

Aaron opri imediat scanerul. 

— Îmi pare rău, murmură el cu compasiune. Nu ştiu ce să 
zic. Dacă aş putea... 

— Mda, îl întrerupse ea. 

Încercă să iasă din cheson. 

— Ajută-mă să ies de-aici. 

Ea ridicase braţele şi le întinse spre el. 

Sala de adunare părea încă şi mai mare decât de obicei, 
acum numărul puşcăriaşilor fiind mai redus. Oamenii discutau 
încet, când Dillon dădu cu pumnul în placa de sticlă încastrată în 
perete, vâri mâna şi apucă toporul de incendiu, pe care-l ridică 
deasupra capului răsucindu-se spre camarazii lui. 

— O, Doamne, dă-ne puterea de-a-ndura greutăţile! Până-n 
ziua Judecăţii de Apoi. Amin. 

Pumnii se ridicară. Erau toţi îngrijoraţi dar hotărâți. Dillon 
parcurse adunarea cu ochii. 

— Monstrul e liber. Ne dă târcoale. Sosesc specialiştii, cu 
arsenalul lor şi cellalte, dar deocamdată nu există nici un 
adăpost. De-asta vă zic vouă: să rămânem aici. În sala asta nu 
se află nici o gură de aerisire. Pentru a ajunge aici, creatura 
trebuie să treacă prin uşă. Oricum. Incercaţi să scăpaţi. Dar 
pregătiţi-vă de marea plecare, dacă vi se apropie sfârşitul. 

— Vorbeşti prostii, bătrâne, sări puşcăriaşul David. Vom fi 
prinşi cu toţii ca nişte şobolani în cursă. 

Dillon îi aruncă o privire crâncenă. 

— Cei mai mulţi dintre voi au ascuns cuțite. Luaţi-le. 

— Aha, mormăi William. Crezi poate că poţi s-o-njunghii pe 
jigodia aia? 

— Nu cred nimic, replică Dillon. Dar cred că ar trebui să fie 
cu putinţă rănirea ei. Şi ar fi ceva formidabil. Ai o idee mai 
bună? 

William nu avea. Nici ceilalţi. 

— Ascultaţi-mă, adăugă Dillon. Vom fi în căcat, până la 
sosirea întăririlor. Aşa că să ne pregătim. 

— Refuz să rămân aici, protestă William dând înapoi. Nici să 
nu vă gândiţi. 

Dillon îşi întoarse capul şi scuipă pe jos. 

— Cum vrei. 


Aaron dădu codul apoi puse degetul gros pe lectorul de 
amprente digitale. Uşa internă a centrului de comunicaţii lunecă 


lateral, pe consolă se aprinseră nişte semnale şi ecranul aşteptă 
cuminte mesajul. 

— Bun, ce vrei să spui? o întrebă el pe femeia însoțea. 

— Sunteţi legaţi direct cu reţeaua? 

El se încruntă pentru a privi semnalele. 

— Mda, legătura este stabiliiă. Ce doreşti să-i anunţi? 

— Că tot centrul a fost contaminat de produse toxice. Ar 
trebui s-o înghită. Rămân destule deşeuri de rafinărie pentru a 
face povestea asta plauzibilă. 

El o fixă cu gura căscată. 

— Dumneata nu eşti serioasă? Dacă te cred, întăririle vor 
primi ordin de aşteptare. Nu vor cobori până nu vor face o 
inspecţie de la distanţă, în orice caz. Se vor întoarce din drum. 

— Exact. 

— Nu te mai înţeleg. N-avem nici o şansă să scăpăm dacă 
rămânem singuri. Unica noastră şansă este ca ei să omoare 
grozăvenia asta până nu ne omoară ea pe toţi. Fără să uităm că 
tipii ăştia vor putea să te ajute şi pe dumneata. Te-ai gândit? 
Eşti convinsă că ştiinţa noastră este neputincioasă, dar asta nu-i 
o certitudine. Ar putea să te congeleze, să te debaraseze de 
acest embrion printr-o intervenţie, chirurgicală. Zici că la 
Companie s-au acumulat informaţii despre aceste creaturi. Crezi 
că ar vrea să captureze una fără să fie sigură că poate s-o ţină 
în captivitate? Dar la naiba, noi am făcut-o, şi-ncă cu mijloacele 
de bord. Trebuie să fi prevăzut tot. Pariez că se găsesc pe nava 
asta toate mijloacele tehnologice necesare... 

Ea rămase nestrămutată. 

— Unicul lucru pe care nu-l au responsabilii este bunul simţ 
şi în schimb au o aviditate fără margini. Eu sunt în măsură să 
ştiu. Am avut de-a face cu ei şi cu extratereştrii ăştia şi încep să 
mă întreb care sunt mai de temut. Dar orice-ar fi, este exclus să 
mergem la risc. Singura mea certitudine este că dacă una din 
grozăveniile astea sângeroase ajunge la Pământ a sunat ceasul 
omenirii. A ucide este funcţia lor. A extermina pentru a procrea. 
lată de ce trebuie să-i împiedicăm pe reprezentații Companiei să 
ajungă aici. Vor face tot posibilul pentru a duce cu ei chestia aia. 
Singurul considerent fiind profitul. 

Ea pufni dezgustată. 

— La naiba! exclamă Aaron. Sunt sincer dezolat că deţii o 
soluţie atât de simplă, dar eu vreau să plec de-aici. Increderea 


mea în superiori este fără îndoială mai mare decât a dumitale. 
Viziunea dumitale asupra situaţiei nu-mi pare raţională. Poate că 
ai dumneata motive serioase de a te teme, dar nu sunt de 
aceeaşi părere. Puțin îmi pasă ce-o să fie cu netrebnicii ăştia, că 
omoară chestia aia său scapă de ea şi zbiară cântece cât îi ţine 
gura până cad morţi dar eu ţin la soţia mea şi copilul meu. M-am 
însurat foarte tânăr ca să putem să ne bucurăm împreună de 
existenţă la întoarcerea mea pe Pământ cu toate distorsiunile 
temporale. Eu trebuie să mă întorc la viitorul schimb. Ceea ce s- 
a întâmplat îmi va permite, poate, să plec la bordul acestei 
nave. Voi lua suma completă de retragere şi poate şi o primă. 
Dacă aşa va fi, voi putea spune că xenomorful dumitale mi-a 
făcut un serciviu. 

— Ascultă... Înţeleg foarte bine ezitările dumitale, îi zise ea 
încercând să-şi stăpânească furia. Dar eu trebuie să expediez un 
mesaj. Visul dumitale de a-ţi termina zilele la ţară trece pe 
planul doi. Dacă extraterestrul scapă după ce ajunge pe 
Pământ, nu numai frumoasele dumitale planuri vor fi 
zădărnicite... 

— Am încredere în Companie. 

— La dracu' Aaron, dă-mi codul ăla odată! 

Se lăsă pe spătar. 

— Regret, doamnă, e top secret. Doar nu crezi că voi încălca 
regulamentul? 

Ea dispunea de timp puţin şi îl pierdea deja. Se lovea încă o 
dată de atitudinea corporatistă a unei lumi închise şi restrânse 
unde principiile de etică şi de morală se clasau după interesele 
financiare. 

— Poţi să-ţi bagi regulamentul ăla unde ştiu eu, idiotule! 
Trebuie! Dă-mi codul! 

— Renunţă, doamnă. Nu vei obţine nimic de la mine, chiar 
dacă recurgi la violenţă. 

Ea se aplecă spre el, apoi inspiră pentru a se destinde. Era 
epuizată. De ce se avânta aşa? Ea nu datora nimic nimănui, în 
nici un caz Companiei. Dacă plecau cu extraterestrul şi erau 
masacrați pe drum, n-avea nici un motiv să-şi facă griji. 

— N-am nimic personal, înţelegeţi-mă, adăugă Aaron. 

El o supraveghea şi era gata să se dea la o parte în caz de 
mişcare bruscă. Nu vedea în această femeie un pericol veritabil, 
dar o văzuse la treabă şi ştia că nu trebuia să o subestimeze. 


— N-am ce să-ţi reproşez. 

— Eşti prea amabil, făcu ea cu voce plată, stinsă. 

— Deci ne-am lămurit. Facem din nou o echipă. Sugestii? 

El părea să jubileze. 

Ea se răsuci şi înţepeni, dar trecu pe lângă el, apoi, spre 
tejghea, unde se servi cu un pahar cu apă. Setea, constantă de 
la o vreme, nu se datora tensiunii nervoase. Corpul trebuia să 
ingereze destule fluide pentru a satisface nevoile a două fiinţe. 

— Soldatul-luptător nu mă va omori, zise ea oprindu-se lângă 
el. 

El ridică din sprâncene 

— A, da? Şi de ce? 

Ea mai luă o gură de apă. 

— Dacă mă va elimina ar dispărea şi embrionul acesta. Până 
la proba contrarie, toate aceste creaturi pot procrea, dar nu să 
zămislească mai multe regine. Materialul genetic bun trebuie 
raţionat. Nu ştiu ce va face monstrul ăsta în viitor, dar până-n 
prezent m-a cruțat. 

— Vrei să mă faci să cred că-i inteligent? 

— Să nu vorbim de inteligenţă. E mai degrabă instinct. Ştie 
că omorând purtătorul, va omori şi regina în gestație. Este logic. 

Ea îi înfruntă privirea. 

— Ar fi putut să mă elimine în două rânduri, dar n-a făcut-o. 
Ştie ce port în mine. 

Ea-şi frecă bărbia îngândurată. 

— Şi mă voi lămuri pe deplin, anunţă ea brusc. Îi vor testa 
IQ-ul. 

Aaron rămase cu gura căscată. 

— Ai de gând să pleci după el? 

— Aha. Cred că ştiu unde se ascunde. Deasupra noastră, în 
pod. 

— În pod? Aici nu e pod. 

— E o metaforă, 

Îşi goli paharul. 

— A! 

— Vrei să mă însoţeşti? 

El scutură din cap. Ea îi zâmbi, puse paharul pe suportul lui 
şi ieşi din încăpere. Subdirectorul o urmări din din ochi. 

— Baftă, murmură el. 

Dar nu se adresa nimănui. 

Culoarul de acces era pustiu. Ea se opri şi potrivi lampa într- 
o fisură a peretelui pentru a observa aliniamentele vechilor 
conducte atacate de rugină. Se agăţă de cea mai apropiată. 
Metalul plesni şi se-ndoi. Un zvâcnet îl frânse. Satisfăcută, Ripley 
plecă. 

Singură în infirmerie, se uita fără grabă, în jurul ei. Aproape 
că se aştepta să-l vadă pe Clemens aşezat la locul lui de muncă. 
Atunci şi-ar fi ridicat capul pentru a-i surâde, dar ordinatorul era 
stins, scaunul, liber. 

Nu era lucru uşor să se caţere în conducta de aerisire fără să 
scape ţeava sau lanterna, dar ajunse în pasajul strâmt şi 
întunecat. Reglă lărgimea fascicolului lămpii şi avu grijă să se 
uite înapoi pentru a porni. 

N-ar fi putut spune cât timp sau pe ce distanţă se târâse, 
atunci când începu să strige. Ştia doar că lumina slabă a 
infirmeriei dispăruse demult. Chemările ei, mai întâi înăbușite, 
deveniră mai puternice pe măsură ce mânia înlocuia frica. 

— Hai! Ştiu că eşti acolo! 

Înainta mereu, în patru labe, 

— Apropie-te! Că doar nu-i complicat. Lasă-te condus de 
instinct. 

Conducta se curba în stânga. Continua să progreseze, 
mormăind, apoi urlând: 

— Vino, tâmpitule! Unde te-ai băgat, tocmai acum când mor 
de poftă să te văd? 

Îşi zdrelise genunchii. Se opri să asculte. Un zgomot? Sau 
imaginaţia îi juca feste? 

— Ce dracu'? 

Reluă târâşul, chinuită şi istovită, trecu de alt cot. 

Pasajul dădea într-o boxă suficient de înaltă pentru a se 
ridica. Se întinse cu mare uşurare. Această cămăruţă adăpostea 
un purificator de apă, ruginit şi într-o stare jalnică, compus dintr- 
o cuvă de 4 000 litri şi o încâlceală de ţevi corodate. 

Conducta de aerisire continua în partea cealaltă, şi Ripley 
scrută puţul de întuneric parcă fără sfârşit, când o cuprinse din 


nou greaţa. Fu nevoită să se sprijine. 

Deodată, coada extraterestrului se ridică şi căzu peste mână 
făcând-o să scape lampa electrică. 

Lanterna se rostogoli pe dala de beton, fără să se stingă. 
Ripley se răsucea... 

Spre monstrul care o supraveghea de dincolo de reţeaua de 
canalizare. 

— Nemernicule, spuse, adunându-şi forţele şi curajul. 

ÎI lovi cu tubul metalic în torace. 

Cu un răget asurzitor, creatura sări. Ţâşni din adăpost, 
sfărâmând ţevile ca pe nişte paie. Cu toate simţurile la pândă, 
ea rămase ghemuită în faţa femeii. Bale groase şi gelatinoase îi 
picurau de pe maxilarul anterior. 

Ripley se ridică, fără să dea înapoi nici un pas. 

— Hai, jigodie, omoară-mă! 

Dihania nu reacţionă şi ea o lovi din nou cu tubul. 

Fiinţa mugi şi dobori arma din mâinile femeii, înainte de a o 
privi fix. Ripley era asudată, dar nu-şi mută privirea. Apoi 
monstrul se răsuci şi sări în întuneric. Ripley se prăbuşi, 
urmărind-o din ochi. 

— Ticăloşiile! 


Dillon îl găsi pe locotenent în sala de adunare înecată în 
penumbră. Ea rămase aşezată, cu capul sprijinit în mâini, 
epuizată şi singură. Bărbatul, care mai ţinea toporul în mână, se 
apropie şi se opri lângă ea. Ea trebuie să-i fi simţit prezenţa, dar 
nimic din atitudinea ei nu confirma acest fapt. 

În mod normal, el i-ar fi respectat nevoia de singurătate şi ar 
fi plecat, dar împrejurările erau excepţionale. 

— Ţi-e rău? 

Ea nu răspunse. Nici nu-şi înălţă capul. 

— Ce faci aici? Ar trebui să fii în siguranţă, cu ceilalţi. Ce-o să 
faci dacă vine chestia aia? 

— Nu se va lega de mine, răspunse ea ridicându-se. 

— De ce? 

— Pentru că unul din embrionii lor este în gestație în corpul 
meu. Adultul n-ar putea să ia viaţa unui semen de-al lui. 

Dillon o privi. 

— Tâmpenii. 


— Ascultă, l-am întâlnit acum o oră. Eram faţă-n faţă. Ar fi 
putut să mă facă praf, dar s-a abținut. Mai bine a fugit. Nu poate 
distruge pe cea de care depinde viitorul speciei sale. 

— De unde ştii că ai în dumneata o chestie din astea? 

— M-am scanat. Este o regină, capabilă să depună mii de 
ouă din care vor ieşi dihănii identice cu cea care dă târcoale prin 
preajmă. 

— Ca la albine? 

— Sau furnici. Dar asta-i o simplă analogie. Fiinţele astea nu 
sunt insecte, chiar dacă organizarea lor socială este 
comparabilă. Ştim puţine despre ele. Ai remarcat desigur că nu 
e uşor să le studiezi. 

— Dar cum ştii că-i vorba de o regină? 

— Forma craniului e diferită. Şi se prelungeşte cu un guler 
mare, deja vizibil pe imaginile scanului. În plus, peerioada de 
gestație a soldaţilor-lucrători este foarte scurtă, câteodată de o 
zi sau două, numai. Diversele lor stadii de creştere sunt şi ele 
scurte. Asta e un atu important pentru supraviețuitorii speciei. 

Dacă aş fi avut în mine unul asemenea lor, s-ar fi născut 
deja. Ar fi ţâşnit din corpul meu prin regiunea sternului. Acest 
embrion este în gestație în cavitatea uterină şi nu în piept. 
Reginele au un organism mult mai complex şi probabil au 
nevoie de mai mult spaţiu şi de timp pentru a se forma. Altfel, 
aş fi fost moartă demult. 

Ştiu cum se petrece. Şi nu e frumos de văzut. O regină 
adultă este enormă, mult mai mare decât creatura cu care v-aţi 
luptat. Rolul ei este acela de a oua. Ea depune poate milioane 
de ouă şi nu seamănă cu fiinţa care dă târcoale pe-aici. 

Vocea i se frânse. 

— Dar am mai spus că nimeni n-a studiat o regină în stare 
larvară. Nu ştiu care este durata gestaţiei, chiar dacă este 
evident că este mult mai lungă decât cea a unui simplu lucrător. 

Dillon îşi cobori ochii asupra ei. 

— Tot nu pot să cred. Dacă ai în dumneata o chestie de felul 
ăsta, cum a ajuns acolo? 

Ea-şi contemplă mâinile. 

— Pe când eram în hipersomn, am avut un coşmar oribil. Dar 
se pare că nu era un simplu vis. Am fost violată. Dacă termenul 
ăsta se poate aplica la ceea ce mi s-a întâmplat mie. 
Participarea mea a fost involuntară, dar un viol este un act de 


luxură; era vorba de fapt de un act de procreaţie. Pentru 
agresorul meu, un asemenea concept ar fi, desigur, prea 
străin... 

Ea se gândi la trecutul ei. 

— Chestia aia care s-a urcat la bordul primei mele nave, 
Nostromo, nu şi-a precupeţit eforturile pentru a se procrea, dar 
nu era o regină. Anumiți monştri, dacă nu toţi, sunt hermafrodiţi. 
Autofecundarea permite unui individ total izolat să perpetueze 
specia. Un soldat lucrător se ouă şi el, dar încet, unul singur o 
dată, până la apariţia unei regine capabile să preia această 
activitate. Astfel m-am pomenit eu cu scârboşenia asta regală în 
pântece. Oricum este cea mai bună explicaţie pe care am găsit- 
o. Eu nu sunt xenolog. 

Ezită. 

— Uimitor, nu? Ai în faţa dumitale femeia care va zămisli 
mama Apocalipsei. Şi pentru că eu nu am curajul să fac ceea ce 
se impune, trebuie să mă ajuţi. Trebuie să mă omori. 

El făcu un pas îndărăt. 

— Ce naiba vrei să spui? 

— Tot n-ai înţeles? Sunt condamnată. Voi muri în clipa în 
care se va naşte regina, fiindcă nu voi mai fi indispensabilă 
pentru supraviețuirea ei. Am mai văzut asta. Trăiesc cu ideea 
asta, dacă pot spune aşa. M-am împăcat cu gândul morţii, de 
când am văzut prima chestie din aia. 

Dar nu pot să-i las pe imbecilii de la Weyland-Yutani s-o ducă 
pe-asta pe Pământ. Dacă vor reuşi, va fi sfârşitul speţei umane. 
Al oricărei forme de viaţă, poate. Nu văd ce i-ar împiedica pe 
monştri să se reproducă în orice mai mare decât, să zicem, o 
pisică. 

Această regină trebuie eliminată, iar pentru asta trebuie să 
mor. Te simţi capabil să iei viaţa unui semen de-al dumitale? 

— Asta nu-i o problemă. 

— Hai, fără discursuri. 

Ea-i întoarse spatele. 

— Ce-aştepţi? Eşti un asasin. Da, ori ba? Hai, omoară-mă. 
Hai, Malcom. Fă un efort. Gândeşte-te la trecut. Te cred în stare, 
nătărăule. 

El îi observa silueta zveltă, gâtul alb şi umerii căzuţi. O 
lovitură în vertebrele cervicale ar fi de-ajuns pentru a o ucide 
rapid şi curat. O moarte aproape instantanee. Apoi se va ocupa 


de ceea ce se afla în pântecele femeii, de organismul monstruos 
care se dezvolta acolo. Nu-i rămânea decât să care cadavrul 
până la topitorie şi să-l arunce în cuptor cu el cu tot. Totul va fi 
gata în două minute. Ridică toporul. 

Muşchii feţei şi braţelor se întăriră şi fierul spintecă aerul, 
şuierând. Dillon îl izbi cu toate puterile... şi se înfipse în peretele, 
de lângă capul lui Ripley care tresări, clipi şi se întoarse spre el. 

— Ce te-a apucat? Nu-mi faci un serviciu. 

— Mi-e groază să pierd, oricare-ar fi adversarul. Monstrul 
ăsta mi-a omorât jumătate din băieţi şi ăilalţi au murit de frică. 
Atât cât e-n viaţă, nu jertfa dumitale va asigura salvarea 
omenirii. 

— Ce e cu dumneata? Credeam că eşti un asasin! 

— Vreau să elimin chestia aia, iar fără dumneata nu va fi 
posibil. Dacă se codeşte să te atace, dumneatai ai putea să ne 
ajuţi să o combatem. Dacă nu, du-te de-aici. Omoară-te singură. 

— Dacă o distrugem, mă ajuţi? 

— Nici o problemă. Repede şi bine, fără suferinţe inutile. 

El întinse braţul pentru a scoate toporul înfipt în perete. 


Supraviețuitorii se regrupaseră în sala principală. Aaron 
rămase de-o parte cu un păhărel în mână. Ripley şi Dillon erau 
alături, în faţa deţinuţilor. 

— Aveţi de ales, zicea colosul. Staţi în cur şi aşteptaţi să 
crăpaţi sau îl înfruntaţi pe nemernic. Riscurile sunt mari, dar am 
putea să-l omorâm. Merită. Ne-a băgat în căcat. Victimele lui 
trebuie răzbunate. Hei, ce hotărâți? 

Morse îl observa, descumpănit. 

— Despre ce tot vorbeşti? 

— Să omorâm dihania. 

Aaron făcu un pas înainte, neliniştit. 

— Un moment. Salvatorii o să vină curând. De ce să nu-i 
aşteptăm? 

— Să salveze pe cine? 

— Pe noi. 

— Prostii, zise Ripley, pe ei îi interesează doar gângania, şti 
bine. 

— Ce-mi pasă, că doar n-or să ne omoare. 

— N-aş băga mâna-n foc. Se pare că dumneata nu cunoşti 


Compania aşa cum o cunosc eu. 

— Haida-de! O să ne evacueze, o să, ne ducă acasă. 

— Pe dumneata, poate, dar nu pe NOI, îl atenţionă Dillon. 

— Nu-i motiv să ne batem cu coşmarul ăsta ambulant gemu 
Morse. Hai, scuteşte-mă! 

Aaron clătină din cap, încet. 

— Doar nu sunteţi complet nebuni! Am o soţie. Am un copil. 
Vreau să mă-ntorc acasă. 

Expresia lui Dillon era amenințătoare şi îl readuse la dura 
realitate cu glas plin de dispreţ. 

— Priveşte lucrurile în faţă, Optzeci şi cinci. Puțin ne pasă de 
părerea dumitale. Nu eşti credincios. Eşti numai un reprezentant 
al Companiei ăsteia de căcat. 

— Exact, răspunse Aaron. Sunt un reprezentant al Companiei 
şi nu un criminal ca dumneata. Mă crezi prost, dar nu-s aşa de 
stupid ca să fi ajuns să-mi sfârşesc zilele pe pietroiul ăsta sau 
mă duc acum să mă bat cu chestia aia înainte de sosirea 
întăririlor. _ 

— Bine. De-acord. N-ai decât să stai şi să aştepţi. Imi 
convine. 

Morse ridică brusc capul. 

— Şi dacă aş face şi eu la fel? 

— Nici o problemă, afirmă Dillon. Uitasem că Domnul ţi-a 
promis viaţă veşnică. Cât despre ceilalţi fricoşi, n-au decât să te 
imite. 

O arătă pe Ripley. 

— Dar noi o să luptăm. Ea şi cu mine. 

Morse şovăi. Văzu că toţi îl observau şi-şi umezi buza 
inferioară. 

— Bine. Sunt cu voi. Vreau să-l văd cum crapă, nemernicul! 
Mi-a omorât amicii. Eu doar mă-ntreb de ce n-aşteptăm să avem 
cu noi tehii şi armele Companiei ăsteia păcătoase. De ce să 
mergem singuri la petrecere? 

— Pentru că, dacă, cumva Compania n-o vrea să se 
debaraseze de toţi cei care sunt la curent cu existenţa acestei 
creaturi, în mod sigur n-are de gând să-l elimine, explică Ripley. 

—- E ridicol, bombăni Aaron. clătinând iar din cap. Tâmpenii. 
N-are treabă cu noi. 

— Eşti sigur? se interesă ea rânjind. Când conducătorii ei au 
fost informaţi despre descoperirea unuia dintre aceşti 


extratereştri, au sacrificat echipajul din care făceam parte. ŞI 
când a fost semnalată pentru a doua oară prezenţa acestor 
creaturi, au trimis un grup de infanterişti pentru a fi masacrați. 
Ce vă face să credeţi că preţuiesc mai mult viaţa unor dubli 
cromo Y exilați la marginea spaţiului? Credeţi că o să vă lase să 
le împiedicaţi cercetările lor militare? N-aveţi nici o valoare 
pentru ei. Şi nu le pasă că prietenii voştri au murit. 

Terminase. Un timp, nimeni nu vorbi, apoi un bărbat întrebă: 

— Ai un plan? 

Dillon se uită la camarazii lui, blestemaţii acestui iad 

— Fiorina era rafinărie şi mină în acelaşi timp, nu? Dihăniile 
astea se tem de foc. Va fi suficient s-o atragem în furnalul cel 
mare şi să turnăm peste ea metal topit. 

El lovi cu piciorul un taburet, care zbură cât colo. 

— O să murim toţi. Singura necunoscută e: când? Aici e un 
loc ca oricare din care să purcedem spre ceruri. Singura 
problemă pe lumea asta e de ştiut cum o s-o părăsim. Putem 
muri în picioare sau în genunchi. Am-mândria mea. Nu datorez 
nimic nimănui. Aşa că eu zic că trebuie să venim de hac 
nemernicului. Trebuie să ne batem! 

Oamenii se priviră. Niciunul nu voia să ia iniţiativa 
întreruperii tăcerii. Când unul se hotărî să o facă, răspunsurile se 
ridicară din toate părţile. 

— Păi, de acord, merg. 

— De ce nu? N-avem ce pierde. 

— Mda... bine... de acord... 

— Îi tragem nişte şuturi în cur, se auzi o voce mai puternică. 

Cineva zâmbi. 

— Mă ocup eu de asta, tu să-l ţii bine. 

— Păi, hai, ce căcat, zise în cele din urmă Morse. 


Reuşiră să lumineze cât de cât aceste culoare. Energia nu 
lipsea, căci centrala de fuziune furniza din plin, dar terminalele, 
întrerupătoarele şi alte comenzi nu mai erau întreţinute de ani 
de zile şi climatul umed al Fiorinei provocase multe stricăciuni. 
De aceea, unele culoare beneficiau de o iluminare constantă, iar 
altele erau cufundate în beznă. 

Ripley se uită prin atelierul de mulaje în timp ce Dillon şi 
Troy se apropiau de ea. Troy era singurul teh demn de acest 


calificativ, dintre supraviețuitori. Efectuase o scurtă carieră de 
inginer, până să-şi descopere soţia în acelaşi pat cu superiorul 
său. De felul lui gelos, îi omorâse punând în aplicare toate 
capacităţile sale profesionale. Un acces de nebunie l-a costat un 
bilet dus, pe Fiorina. 

Le explică la ce serveau comenzile, ce anume era esenţial 
pentru repunerea instalaţiei în funcţiune. 

Ripley privea şi asculta ezitând. 

— Când a fost utilizată ultima oară? 

— Trebuie să fie vreo cinci ani, sau şase. Pentru un control 
de rutină. De-atunci, nimic. 

Ea strâmbă din nas. 

— Şi eşti sigur că pistonul nu e gripat? 

— Nimic nu e sigur sută-n sută, replică Dillon. Nici 
dumneata. 

— Pot să afirm doar că toate semnalele sunt verzi, declară 
Troy, dând din umeri. 

— Nu uitaţi că mai întâi trebuie ademenită aici, le aminti 
Dillon. Când nemernicul ăla o să fie în calea pistonului, o să 
declanşăm mecanismul ca să-l împingă înăuntru. Aveţi în faţă o 
presă de matriţare la rece, ultimul model. Ne luăm adio de la 
căcănarul ăsta şi gata. 

Ripley îl luă la ochi. 

— Şi dacă nu merge ceva cum trebuie? 

— Atunci am feştelit-o noi, răspunse calm Dillon. N-avem 
decât o şansă. N-avem voie să greşim. N-o să fie posibil s-o 
luăm de la capăt. Şi nu uitaţi că după ce lansăm pistonul te vei 
trezi singură cu jigodia aia, acolo, câteva secunde. 

Ea dădu din cap. 

— Mă descurc eu. Dacă-mi pasezi, bag eu gol. 

El o privi cu atenţie. 

— Soră, sper că nu greşeşti când spui că monstrul nu-ţi vrea 
răul. Pentru că altfel vei împărtăşi soarta lui. 

— Şi vei scăpa de o corvoadă, nu? 

Troy o privi, intrigat, dar se gândi că nu era momentul să-i 
pună nişte întrebări. 

— Unde vei fi dumneata? îl întrebă ea pe colos. 

— Prin preajmă. 

— Şi ceilalţi? Ce fac? 

— Se roagă. 


Supraviețuitorii se împrăştiară pentru a se îndepărta prin 
culoare şi a se căţăra pe pereţi înjurând şi strigând. Nu le păsa 
că erau auziţi de monstru, acum. De fapt, voiau să-i atragă 
atenţia. 

Fascicolele lanternelor se reflectau pe pereţi şi accentuau 
trăsăturile crispate de încordare şi surescitare ale feţelor. 
Gregor scoase capul din ascunzătoare şi îl văzu pe William, care 
se ruga. 

— Hei, Willie? Tu crezi în toate bisericisasele astea? 

— Ce ştiu eu? răspunse prietenul lui, ridicându-şi capul. 

— Nici eu. 

— Căcat. În ce-am mai putea crede? Acum, ce să mai facem, 
dacă suntem băgaţi aici? 

— Aha, ai zis-o. În sfârşit, ni se rupe-n paişpe, nu? 

Ecoul râsetelor umplu culoarul, amplificat şi deformat. 

Morse le auzi, sunete depărtate, exprimând teroarea, isteria 
chiar. Acţionă întrerupătorul uşii pe care o păzea. Mecanismul 
gemu... şi panoul se deschise, apoi se blocă. Işi înghiţi saliva şi 
se aplecă în deschizătură. 

— Hei, băieţi! Aşteptaţi! Aşteptaţi! Chestia asta face pe 
nebuna. Dacă am modifica planul? Adică, uite: uşa asta 
păcătoasă nu merge ca lumea. Hei, băieţi? 

Nu primi nici un răspuns. 

Mai, departe, în acelaşi pasaj. Gregor se întoarse către 
colegul său. 

— Ce vrea ăsta? 

— De unde să ştiu eu? declară William dând din umeri. 

Puşcăriaşul Kevin ţinea în mâna întinsă un cartuş luminos, 
mergând de-a lungul peretelui tunelului. Ştia că era urmat de un 
om, apoi de un altul şi aşa mai departe, pe o distanţă 
importantă. Dar nu vedea nici ţipenie şi avea nervii întinşi la 
maxim. 

— Hei, aţi auzit? şuşoti el pentru cei care ar putea să-l audă. 
Era Morse. Parcă... 

Urletul îl făcu să tacă, rănindu-i timpanele. Dar înainta 
mereu, ca şi cum paralizia care-i amorţise creierul nu se 
propagase încă până în membrele inferioare. 

Nu departe, extraterestrul sfârteca pe unul dintre prietenii 


lui: un anume Vincent care nu mai putea striga după ajutor de 
când nu mai avea corzi vocale, Kevin nu ezită decât o fracțiune 
de secundă. 

— Vino-ncoa', împuţiciune! 

Monstrul nu aşteptă să i se spună de două ori. Lăsă 
rămăşiţele lui Vincent şi şarjă. 

Kevin fusese sportiv odată. Îi veni în minte vremea când 
făcea atletism. În timp ce alerga pe culoar gândea: cu doi ani în 
urmă, nimeni nu-l întrecea. Dar acum îi lipsea antrenamentul şi 
dihania câştiga teren. Sprintă, după care fu nevoit să 
încetinească şi să-l lase pe urmăritorul său infernal să se 
apropie. 

Se aruncă pe întrerupător, răsucindu-se şi se izbi cu spatele 
în perete. Pieptul i se umfla ca foalele de forjă, când uşa de oţel 
se închise şi pocni. 

O secundă mai târziu, monstrul o lovea şi o deforma în 
centru. Kevin se lăsă să cadă şi-şi trase sufletul pentru a striga: 

— Uşa C9... închisă! 

Jude ajungea la cealaltă extremitate a culoarului. De data 
aceasta, nu se înarmase cu o mătură ci cu un cartuş luminos pe 
care-l ridică pentru a vedea pasajul. 

— luhuu! Hei, aşchimodie, ia vino la mine. la, numai 
încearcă, să vedem. 

Separată de prada precedentă de uşa care nu-i ceda, 
creatura se suci auzind vocea şi se năpusti spre punctul ei de 
origine. Jude demară imediat, mai încet decât Kevin, dar cu un 
avans la plecare mult mai însemnat! Extraterestrul se apropia 
foarte repede. Din nou, îi lipsiră câteva secunde. Uşa se închise 
şi omul nu mai fu accesibil. 

Dincolo de panoul de metal. Jude gâfâia: 

— Terminat. În aripa est. Uşa B7... zăvorâtă. 

O clipă după aceea, una din labele anterioare ale creaturii 
spărgea un mic hublou de sticlă încastrat în oţel. Urlând Jude se 
îndepărtă, mergând cu spatele, de-a lungul peretelui pentru a se 
feri de ghearele care-l căutau înfrigurate. 

Singur în culoarul pe care-l avea în grijă, Dillon mormăi: 

— Gata, iar începe. 

— E-n conducta B, strigă Morse, alergând în pasajul său. 
Trebuie să se îndrepte spre A! 

La o intersecţie, William era cât pe ce să se tamponeze cu 


Gregor. 

— Am auzit, mârâi acesta din urmă. Conducta E, căcat! 

— Ai zis B? 

— Nu, E. 

William se încruntă, fără să încetinească pasul. 

— Noi ar trebui să rămânem... 

— Mişcă-ţi curul! 

Gregor consideră că nu era ales bine momentul pentru a 
discuta despre poziţiile lor teoretice respective şi acceleră, fără 
să mai adauge nimic. Celălalt rămase în urmă. 

Într-un pasaj lateral, Jude se întâlni cu Kevin şi îi aruncă o 
privire cu înţeles. 

— Şi tu? 

— Aha. 

— De acord. Mergem la E. Toată lumea. 

Kevin se strâmbă. Îşi explora amintirile. 

— Ce balamuc! Unde e? 

Colegul său făcu un gest de nerăbdare. 

— Pe-aici. Mişcă-te, ce căcat! 

David era singur şi nu aprecia deloc acest lucru. Dacă totul 
s-ar fi petrecut cum era prevăzut, ar fi trebuit să opereze deja 
joncţiunea cu Vincent. Găsi până la urmă rămăşiţele acestuia, 
fapt care îl făcu să încetinească, dar nu să se oprească. 

— Kevin, Gregor, Morse? Nemernicul l-a avut pe Vincent! 

Fără răspuns. Continuă să alerge. Nimeni şi nimic nu-l putea 
opri. 

— Trebuie s-o băgăm în colţ, nemernica! 

Secţiunea tunelului care se deschidea dinainte era şi mai 
întunecată decât cea din care ieşise, dar măcar părea pustie. 

În pasajul principal, Dillon i se adresă lui Troy. 

— Du-te să-i ajuţi. 

Omul dădu din cap şi se îndepărtă prin labirint, dotat cu o 
hartă. Eric rămase cu colosul şi Ripley, pe care-i observa pe rând 
muşcându-şi buza inferioară şi rozându-şi unghiile. 

Femeia supraveghea monitoarele consolei. Se vedeau 
Gregor alergând într-o parte, Morse, de cealaltă. Se strâmbă. 

— Unde dracu' se duc? De ce nu fac cum am stabilit? 

— Zici că monstrul ăsta te va lăsa-n pace, îi aminti Dillon. Ei 
n-au parte de imunitatea dumitale. 

— Dar ce-i balamucul ăsta? 


Dillon căuta din priviri prin extremitatea slab luminoasă a 
culoarului principal. 

— Improvizează. 

Ea stătea cu mâna pe comanda pistonului. Eric n-o slăbea 
din ochi şi transpira abudent. 

David alerga prin pasajul întunecat. Se poticnea şi ţinea 
cartuşul luminos în mâna întinsă pentru a alunga tenebrele. 

— Pe aici, puişor. Pe aici... 

Se întrerupse. Văzuse la capătul celălalt al acestei secţiuni 
dihania care lovea panoul metalic după care dispăruse Jude. 

Îndoi braţul când monstrul se întoarse. 

— Aici, pisoiaş. Incepe recreaţia! 

Aruncă apoi cartuşul luminos. Creatura porni spre el când 
acesta atinse solul. 

Îi arătă spatele şi o luă din loc. Uşa următoare era aproape şi 
nu-i va fi greu să ajungă primul acolo. Trecu pragul cu un avans 
confortabil, lovi butonul de închidere şi văzu panoul coborând... 
apoi blocându-se. 

Cu ochii ieşiţi din orbite, scoase un vaiet ca un mieunat şi se 
dădu cu un pas îndărăt, apoi cu încă unul. 

Uşa se mai deplasă, cu opintiri. El tresări când monstrul se 
lovi de ea, dus de elan. Metalul se strâmbă, dar îşi continuă 
coborârea sacadată. 

O labă apăru pe dedesubt şi încercă să-i înhaţe un picior. 
Urlând, David sări pe o cornişă. Mâna se balansa de la dreapta 
la stânga, în căutarea lui, în timp ce mecanismul de închidere 
funcţiona în continuare dar în mod neregulat. Creatura aşteptă 
până în ultimul moment pentru a-şi retrage membrul superior. 

Deodată nu se mai auzi nici un zgomot. 

Omului îi trebui ceva timp pentru a-şi recăpăta glasul şi 
atunci când să-şi utilizeze din nou corzile vocale, sunetul care 
ieşi fu doar un geamăt de groază patetică: 

— Uşa 3, conductă F, închisă... sper... 

Morse nu-l auzi. Înainta în culoarul său, orbeşte. 

— Kevin, Gregor? Unde dracu' v-aţi băgat? Unde sunteţi voi 
toţi? K, L, M, toate închise şi zăvorâte. 

Privi o placă prinsă pe perete. 

— M-am întors în A. 

Într-un pasaj lateral, Gregor se interesa şi el de nişte plăci. 

— Conductă V, blocată. Conductă P, în aşteptare. 


În urma lui, William încerca să nu se lase distanțat. 

— Ai zis P sau D? Dumnezeule... 

Gregor întoarse capul, alergând în continuare. 

— Tacă-ţi gura! Şi mişcă-te! 

Kevin descoperi că făcuse cale-ntoarsă. 

— Ce căcănărie! Am revenit în R. Nu risc nimic, sper?! 

Jude îl auzi şi îi răspunse cu glas puternic: 

— Păi, tu uiţi un lucru. R dă în F, unde-s eu acuma. Trebuie 
închis. 

Dezorientat, Troy se opri la o intersecţie. Mersese prea 
departe fără să se uite pe hartă, bazându-se doar pe memorie. 
Studie diversele pasaje, nehotărât. 

— Conducta F? Unde dracu'... nu e nici o conductă F. 

Se hotări să o ia drept, plecă, ezită şi puse ochii pe culoarul 
din dreapta. 

Un coridor care era deja ocupat. 

Dillon şi Ripley auziră urletele lui. Ca şi cele dinainte, fură de 
scurtă durată. 

— Morse? strigă Dillon, Kevin, Gregor? 

Ripley se ridică pe vârful picioarelor pentru a se uita peste 
umărul lui. 

—— Ce se petrece acolo? 

Colosul îi aruncă o privire încordată. 

— Tot ce au de făcut e să revină pe culoarele astea afurisite. 

Îşi cântări toporul în mână şi înaintă. 

— Stai aici. 

Pasajul lateral prin care ar trebui să apară adversarul lor 
dacă totul se derula conform planului rămânea pustiu. Nici urmă 
de extraterestru. Nici de oameni. Numai nişte ecouri depărtate, 
unele deformate de panică. 

In spatele lui, Eric îşi exprimă gândurile cu voce tare: 

— Unde-i jigodia aia de căcat? 

Dillon nu se obosi să-i răspundă. 

David îşi luă inima-n dinţi şi se duse să privească pe micul 
hublou. Nimic. 

— Am pierdut-o, strigă el, în caz că va fi auzit de colegii săi. 
Nu ştiu unde s-a dus. N-a putut să treacă de uşa asta. S-o fi 
cocoţat într-o conductă de aerisire. 

Se întoarse pentru a privi unica gură de aerisire a tunelului, 
de deasupra lui. Ipoteza lui era fondată. 


Ripley aşteptă până se stinseră ultimele ecouri. Eric 
înaintase şi se citea pe faţa lui că nu mai rezistă. Trebuia ca ei 
să facă ceva pentru a-l împiedica să fie înfrânt de panică şi să o 
ia la sănătoasa. Spre nicăieri, dat fiind că nu exista nici un 
adăpost. Ea porni către el pentru a încerca să-i transmită ceva 
din încrederea ei. 

Dillon dispăruse în coridorul lateral. Nu după mult timp găsi 
rămăşiţele lui Troy, După o examinare sumară a locuitorilor, 
reveni. 

Morse şi Jude se întâlniseră, în sfârşit. Alergară împreună... 
până când Jude se împiedică şi căzu. Cu vârful degetelor, atinse 
substanţa caldă şi vâscoasă pe care alunecase. 

— Dar pentru numele lui... lah! 

Când ridică mâna spre cartuşul luminos pentru a vedea mai 
bine, Morse se dădu îndărăt, cuprins de oroare. Apoi înţelese şi 
el despre ce era vorba şi urlară amândoi deodată. 

Ripley ascultă încordată şi nu mai fu atentă la Eric. Sursa 
urletelor era aproape. Aceste sunete ajungeau la ea direct şi nu 
sub formă de ecouri. Brusc puşcăriaşul se răsuci şi se repezi la 
comanda pistonului. Ea porni după el. 

Când extraterestrul îşi făcea apariţia în culoar, ea-i prinse 
mâna lui Eric tocmai când acesta era gata să declanşeze 
mecanismul. 

— Aşteaptă! Nu e încă unde trebuie. 

Cu preţul unui efort de voinţă, ea îl împiedică să dea drumul 
pistonului. 

Fu de ajuns. Învins pe plan mental cât şi pe plan fizic, Eric se 
dădu înapoi, fără vlagă şi tremurând. 

Kevin înainta. Se apropia de camera pistonului, un loc sigur 
ca oricare altul, după ce executase toate ordinele. N-avea cine 
să-i ceară mai mult acum. 

Un zgomot îl făcu să-şi ridice ochii. Creatura pitită în gura de 
aerisire care se afla deasupra lui, nu se obosi să se arunce pe el. 
Se mulţumi să se aplece pentru a-l apuca, la fel cum un copil ar 
fi capturat o broască. Ţâşni sângele. 

Dillon sosi la celălalt capăt al culoarului, văzu zbaterea 
picioarelor lui Kevin şi se repezi să-şi încolăcească braţele în 
jurul genuchilor lui. Surprins de această greutate suplimentară, 
extraterestrul îşi lăsă prada. Cei doi bărbaţi căzură. 

Ripley îl văzu pe Dillon revenind cu rănitul. Ea-l privi pe Eric, 


constată că el nu era mai bun de nimic şi se duse ea să-l ajute 
pe colos. 

Din gâtul lui Kevin ieşea sânge. Ea-şi scoase haina, o puse 
pe tăietură şi apăsă pe bandajul improvizat. Hemoragia fu 
încetinită, dar nu întreruptă. Dillon îl strângea la piept, 
murmurând: 

— Moartea nu e moartea, numai... 

Nu-şi terminase rugăciunea fiindcă creatura ieşea din pasajul 
lateral. Ripley se ridică şi merse îndărăt. 

— Lasă-l pe Kevin. Trebuie şă-l atragem pe monstru în locul 
prevăzut. 

Dillon dădu din cap şi veni la ea. Bătură în retragere până la 
pupitrul de comandă. 

Erau observați. Se deplasau încet, într-un sector în care nu 
exista nici, un adăpost. In corpul care zăcea pe pământ mai 
pâlpiaia o fărâmă de viaţă, iar monstrul se năspusti pentru o 
distruge. 

Ripley se uită la Eric şi făcu un gest autoritar. Deţinutul ieşi 
din ascunzătoare şi cobori mânerul. 

Pistonul porni împingându-i pe Kevin şi pe extraterestru în 
direcţia cuptorului. Culoarul fu inundat de o undă de căldură. 

Dar creatura dispăruse. 

Asudată, Ripley făcu un pas. 

— Unde dracu' s-a dus? 

— Na, căcat! S-o fi băgat după pistonul ăsta afurisit, 
răspunse Dillon. 

— După? 

— Trebuie să-nchidem toate ieşirile! urlă el. Să n-o lăsăm să 
scape! 

Schimbară o privire, apoi fugiră în direcţii opuse. 

— Jude! Morse! 

Dillon se făcu nevăzut în culoar în căutarea supra- 
vieţuitorilor, iar Ripley încerca să-i găsească pe Eric şi William. Îi 
descoperi, grămadă, scăpaţi de griji. Ea îşi văzu de drum. 

Morse renunţase la alergare. Se târa, dar auzi un zgomot şi 
se opri să scruteze ţeava laterală de unde venise sunetul. Nu 
văzu nimic, oftă uşurat şi porni cu spatele, nevăzând încotro... 

Dădu de un obstacol suplu şi mişcător. 

— Ce... 

La fel de înfricoşat ca şi el, Jude se răsuci ţinând în mână 


nişte foarfeci. Uşurat şi furios totodată, Morse apucă această 
armă improvizată şi-i întoarse vârful în sus. 

— Nu aşa. Aşa, amărâtule! 

Apoi îi dădu una în tâmplă lui Jude care clipi, dădu din cap şi 
plecă în direcţia opusă. 

Dillon ajunse în culoarul principal. 

— Jude! Jude! 

Omul îl auzi şi ezită. 

Creatura era în spatele lui. 

Alergă cât îl ţineau picioarele spre Dillon care-i urla să 
iuţească pasul. 

— Nu te uita în urmă. Aleargă mai repede! 

Jude se apropia. Viaţa-i depindea de rapiditatea picioarelor, 
dar el nu era nici Kevin şi nici Gregor şi monstrul îl ajunse. 
Sângele lui împroşcă uşa pe care Dillon o închise degrabă. 

In culoarul alăturat, Ripley auzise drama. Bodogăni ceva. 
Pierdeau timp şi pistonul îşi continua înaintarea inexorabilă, dar 
fără obiect. 

Gregor ceru ajutor, dar nu-l mai auzea nimeni. Alergă prin 
teava întunecată, ricoşând din colţurile pasajului ca o minge de 
biliard până când se lovi de Morse care venea din sens invers. 
Speriaţi, după care, atât de uşuraţi încât erau să izbucnească în 
râs, cei doi se ridicară şi se priviră, beţi de fericire. 

Până când extraterestrul se repezi spre Gregor pentru a-l 
sfârteca. 

Cu faţa şi pieptul împroşcat de o ploaie de sânge şi fărâme 
de carne, Morse mergea înapoi în patru labe şi implora arătarea 
să-l cruţe, de parcă dihania ar fi putut să priceapă disperarea lui 
sau să-i acorde importanţă. Torturat de propria-i neputinţă, 
privea cum monstrul îi spinteca prietenul. 

Continua să dea înapoi în patru labe, înfrigurat. 

Il opri un obstacol şi întoarse capul... spre încălţările lui 
Ripley... picioarele lui Ripley. 

Ea îşi lansă cartuşul luminos în direcţia extraterestrului care 
se apleca pentru a intra într-o gură de aerisire. 

Magneziul incandescent îl constrânse să abandoneze 
rămăşiţele lui Gregor. 

Morse se holba la creatură, fascinat. În loc să-l atace pe 
locotenent, acela rămase pitit la peretele opus. Femeia înainta, 
fără să ia în seamă atitudinea temătoare sau scuipăturile 


acestuia. 

— Hai! Am ce vrei tu. Urmează-mă. O să-ţi arăt ceva... Vino, 
ei drăcie! 

Coada monstrului se ridică şi căzu peste ea. Nu atât de 
violent pentru a o ucide, ci doar pentru a o constrânge să 
păstreze distanţa. 

Dillon ajunse în prag şi Ripley se întoarse imediat spre el. 

— Înapoi! Nu sta în calea lui! 

Extraterestrul adoptase o postură de atac pentru a-i face 
faţă noului venit. În disperare de cauză, Ripley se plasă în faţa 
lui Dillon care înţelese intenţiile ei şi situaţia. 

El veni în spatele ei, o prinse şi o strânse tare. 

Monstrul turbă, dar păstră distanţa când Dillon se deplasă 
înapoi ţinând-o pe Ripley în faţă. 

Fiinţa îi urma în pasajul principal, fără să se apropie de ei. 

Aştepta momentul propice. 

Colosul se uită spre el şi-i strigă: 

— Acolo, idiotule! 

Dihania ezită apoi sări spre tavan şi alergă până la uşă. 

— Închide-o! strigă frenetic Ripley. Acum! 

Era inutil fiindcă Dillon declanşase deja mecanismul. Panoul 
clămpăni şi-i închise în această secţiune a culoarului principal, în 
compania adversarului lor. 

Morse ajunse înapoia extraterestrului şi înţelese numaidecât 
ce se întâmpla. 

— leşi! leşi de-acolo, fir-ar să fie! 

— Blochează uşa cealaltă! îi urlă Ripley, 

Omul ezită. Monstrul se răsuci. 

— Imediat! 

Morse sări şi acţiona comutatorul. Panoul căzu între ei. Puțin 
mai târziu, progresia pistonului îi ascunse, el nu-i mai văzu. 

Morse plecă spre locul de unde venise. 

În interiorul conductei principale, blocul de oţel izbi animalul 
şi-l răsturnă. Uită de oameni şi încercă să-şi vâre o labă pe lângă 
obstacol. Nu găsi nici un spaţiu şi era în continuare împins 
inexorabil spre marea formă incendiară. 

Dillon şi Ripley se găseau deja aici. Era capătul. Nu mai 
aveau unde să se ducă. 

Morse urcă pe scara care ducea la cabina podului rulant 
întrebându-se dacă mai ştia cum mergea. Va trebui să se 


descurce. Nu va mai avea timp să consulte manualul de utilizare 
şi nici un expert nu va fi lângă el să-l sfătuiască. 


Barja de debarcare se feri de o zonă de aterizare prost 
întreţinută pentru a se pune pe o întindere bolovănoasă. Suflul 
propulsoarelor ridică praful şi pietrele O clipă mai târziu, bărbaţi 
şi femei înarmaţi şarjau intrarea principală a Centrului. 

Din interiorul sasului, Aaron îi văzu debarcând şi zâmbi. Erau 
dotați cu puşti vibratoare şi perforatoare de blindaj, 
termocăutătoare şi pistoale cu tir rapid. Ştiau cu cine aveau de- 
a face şi se echipaseră în consecinţă. 

Aaron îşi întinse cutele cele mai vizibile ale uniformei şi se 
pregătea să deschidă uşa. 

— Ştiam că o să vină până la urmă, şoptiel înainte de a 
striga: Hei, voi de-acolo! Pe-aici. 

Era gata să declanşeze mecanismul de deschidere. Dar nu 
mai avu timp. O explozie suflă panoul metalic şi şase militari şi 
doi medici dădură buzna înăuntru până ca praful să aibă timp să 
se aştearnă. Membrii comandoului se desfăşurară imediat 
pentru a acoperi sectorul sasului. Aaron se apropie de şeful lor şi 
fu surprins să vadă copia androidului de la bordul CDS-ului 
odată cu Ripley. 

Salută regulamentar şi anunţă: 

— La ordinele dumitale, domnule căpitan. Gardian Aaron, 
matricolă 137512. 

Dar acesta nu-l băgă în seamă. 

— Unde este locotenentul Ripley? Mai trăieşte? 

Puțin jignit de atâta indiferenţă faţă de el dar dornic de a fi 
folositor, Aaron se grăbi să răspundă: 

— Dacă n-a păţit nimic până acum, o veţi găsi în sectorul 
siderurgic. Sunt toţi acolo, cu monstrul. E o nebunie, căpitane. 
N-au vrut să vă aştepte. Eu totuşi am încercat să le bag mințile- 
n cap... 

— Ai văzut creatura? 

— Da, domnule căpitan. E oribilă. Înspăimântătoare. Şi una 
din chestiile astea e-n gestație în corpul domnişoarei Ripley. 

— Ştim. 

Îşi clătină capul în direcţia oamenilor lui. 

— Vom lua situaţia în mână. Să ne conduci acolo unde ai 


văzut-o pentru ultima oara pe această femeie. 
Aaron se grăbi să-i călăuzească în adâncurile instalaţiilor. 


Ripley şi Dillon bătură în retragere până simţiră în spate 
peretele de aliaj ceramic. Nişte scrâşnete de angrenaje atraseră 
atenţia femeii care se uită în sus şi văzu nişte mecanisme care 
se deplasau peste capetele lor, conform instrucţiunilor 
programate în memoriile lor. 

— Urcă, îi spuse ea. E singura dumitale şansă! 

— Şi dumneata? întrebă Dillon pe când enormul piston 
împingea extraterestrul în interiorul formei. 

— Nu mă va ucide. 

— Prostii! Uiţi cele zece tone de metal topit care vor fi 
deversate! 

— Şi ce-i cu asta? Nu ţi-am spus că vreau să mor? 

— Ba da, dar eu... 

Creatura va fi în curând lângă ei... 

— Acum, ori niciodată. Hai! 

El şovăi, apoi o prinse. 

— Te iau cu mine! 

O împinse în sus. 

Ea se opuse, dar el reuşi să se urce. Când ea înţelese că el 
nu va pleca fără ea, cedă şi îl precedă. Extraterestrul se feri de 
piston, îi văzu şi îi urmă. 

Ripley ajunse sus, se prinse de marginea balustradei, şi se 
aplecă pentru a-l apuca pe Dillon. Monstrul îşi împinse afară din 
gură maxilarul anterior. Colosul îl lovi cu piciorul şi spintecă 
aerul cu toporul. 

Ripley îşi reluă ascensiunea în timp ce bărbatul îşi ţinea la 
distanţă urmăritorul. Alte zgomote atraseră atenţia femeii spre 
podul rulant. În cabină, Morse se lupta cu comenzile şi înjura. 

Grupul militar al Companiei apăru pe platforma de 
observare. Conducătorul său înţelese de la prima vedere ce se 
petrece şi strigă nişte ordine lui Morse, care le ignoră şi-şi 
continuă activitatea cu şi mai mare frenezie. 

Aliajul topit fierbea, când făcu să se răstoarne cuva. 

— Nu face asta! strigă căpitanul. Nu! 

Extraterestrul era foarte aproape, dar nu-i ajunsese încă. 
Metalul lichid se deversă dincolo de Ripley şi Dillon, care-şi 


puseseră mâinile la ochi pentru a-i apăra de căldură. Cascada 
metalică căzu pe creatură şi o împinse înapoi. Aceasta căzu 
urlând în mijlocul unei jerbe de flăcări. Deasupra, Morse se 
ridică pentru a privi prin geamul cabinei, plin de satisfacţie. 

— Te-am avut, gânganie blestemată! 

Dillon veni lângă Ripley pe marginea fosei. Priviră cazanul cu 
metal fierbând, continuând să-şi ferească feţele de căldură. Apoi 
femeia remarcă mişcare pe platforma situată de cealaltă parte a 
şarjei. 

— Au venit! 

Se agăţă de însoţitorul ei, cu disperare. 

— Să-ţi ţii promisiunea! 

Dillon o privi cercetător. 

— Ţii într-adevăr? 

— Am în mine una de-astea! Nu mai amâna. 

E1 prinse în mâini gâtul lui Ripley, apoi ezită. Ea îl fixă, 
furioasă. 

— Hai! 

Degetele se crispară. Mai trebuia o apăsare uşoară şi o 
răsucire pentru a-i rupe vertebrele cervicale. Nimic mai mult. Un 
mic efort. El ştia cum să procedeze, mai omorâse deja... cu mult 
timp în urmă... 

— Nu pot! mărturisi el cu glas tânguitor. Nu pot! 

Privirea lui era imploratoare. 

Apoi faţa se preschimbă într-o mască a groazei simțind că 
era tras brusc înapoi. 

Extraterestrul din care ieşeau flăcări şi fum îl strângea şi îl 
atrăgea sub suprafaţa metalului în ebuliţie. Ripley asistă la 
dispariţia lor, îngrozită şi fascinată totodată de această scenă. O 
clipă mai târziu reapăru un craniu. Cel al fiinţei care se căţăra 
din nou pentru a ieşi din cuptor, şi pe care şiroia aliajul topit. 

Femeia se uită peste tot. Văzu lanţul sistemului de urgenţă 
manual, vechi şi corodat, cum poate era şi mecanismul pe care 
îl acţiona. Dar ea nu avea de ales şi o apucă, apoi trase de el cu 
toată puterea. 

Dintr-o deschizătură plasată deasupra furnalului ţâşni apă. 
Ripley se încurcă în lanţ şi nu mai putu să se elibereze. Potopul 
se abătu asupră-i şi o făcu să se învârtă, dar nu reuşi să rupă 
zalele care o ţineau captivă şi o duceau în adâncuri. 

Jetul îl lovi pe extraterestru şi răci metalul supraîncălzit care 


îl acoperea. Capul explodă, apoi şi restul corpului. Atinse 
cuptorul de metal, care vomă blocuri de oţel şi nori de aburi. 
Podul rulant tremură pe şine şi Morse fu aruncat pe podeaua 
cabinei. Membrii comandoului se aruncară la pământ, din reflex. 

În sală cădea o ploaie de apă caldă şi de metal în curs de 
solidificare. 

Militarii îşi reluară înaintarea după terminarea potopului, dar 
Ripley ajutată de Morse sărise pe platforma unei macarale. 

Ea se aplecă peste balustradă pentru a privi văpaia. li veni 
din nou rău. Crizele de greață şi suferinţele erau din ce în ce mai 
frecvente. 

Îi văzu pe trimişii Companiei urcând treptele în direcţia 
podului rulant. Aaron era în primul rând. Ea zâmbi. Prezenţa lui 
printre ei nu o surprindea defel. Şi nu o irita. O prevăzuse. 

— Nu vă apropiaţi, le strigă ea. Rămâneţi pe loc. 

Aaron se opri. 

— Aşteaptă. Vrem doar să te ajutăm. 

Ea îl privi pe acest om. Îi inspira milă. Sărmanul idiot habar 
nu avea despre ce era vorba şi care-i va fi soarta după ce 
Compania va obţine ceea ce dorea. Dacă îşi atingea obiectivul. 

Greaţa o cuprinse din nou şi se sprijini de balustradă. Se 
îndreptă când un militar ieşi din ultimele rânduri ale 
comandoului şi înaintă spre ea. Ripley tresări nevenindu-i să-şi 
creadă ochilor. Îl cunoştea! 

— Bishop? se auzi ea şoptind. 

El se imobiliză, şi oamenii lui se regrupară în spatele lui, 
pentru a aştepta ordinele sale. Le făcu semn să ia poziţia de 
repaos, apoi se întoarse spre ea şi-i adresă un zâmbet care se 
dorea liniştitor. 

— Eu doresc numai să te ajut. Suntem în aceeaşi tabără. 

— Lasă prostiile! îi aruncă ea. 

Dar era prea istovită ca exclamaţia ei să fie convingătoare. 

— Am simţit adineauri cum jigodia asta a mişcat în pântecul 
meu. 

Urmărită de toate privirile, ea ajunse la extremitatea 
platformei podului rulant. Pieptul îi tresaltă şi ea fu cuprinsă de 
frisoane, dar nu-şi luă ochii de la personajul din faţa ei. 

Era Bishop. Nu, nu Bishop, ci o dublură identică în toate 
detaliile — porii bărbiei, de exemplu — a lui Bishop, cel 
dezmembrat şi decedat din punct de vedere cibernetic. Bishop 


II, îşi zise ea. 

— Ştii cine sunt eu, declară căpitanul. 

— Mda. Un android. Acelaşi model cu Bishop. Trimis de 
Compania asta păcătoasă. 

— Eu nu sunt Bishop, ci creatorul acestui android, căruia i- 
am împrumutat trăsăturile mele. În ceea ce mă priveşte eu sunt 
complet uman. Superiorii mi-au încredinţat această misiune 
pentru ca dumneata să nu ai de-a face cu un interlocutor 
necunoscut şi pentru a-ţi demonstra câtă importanţă îţi acordă. 
Şi eu mi-am adus contribuţia la acest proiect încă de la început. 
Reprezinţi mult pentru mine, locotenente. Pentru multe 
persoane. Vino, te rog. Singura mea dorinţă este de a te ajuta. 
Noi am adus tot ceea ce va fi necesar pentru a vă scoate din 
acest impas. 

El o cercetă, vizibil îngrijorat. Ea recunoscu ţinuta a doi 
membri a comandoului. Era vorba de biotehi şi ea se gândi la 
Clemens. 

— Duceţi-vă dracu'! Cunosc prea mulţi "amici" pe care 
Compania poate să mi-i trimită. Ultimul se numea Burke şi era 
regele nemernicilor. 

Zâmbetul bărbatului pieri. 

— Faptele au demonstrat că însărcinarea acestui individ cu 
însoţirea dumitale în această misiune a constituit o gravă 
eroare. Acorda mai multă importanţă propriilor interese decât 
celor ale superiorilor lui. lată de ce am fost desemnat eu şi nu 
un puştan neexperimentat ros de ambiţii. 

— Vrei să mă faci să cred că acţionaţi doar din altruism? 

— Nu vrem decât binele dumitale. 

— Minţi. Nu vă pasă de mine şi de ceilalţi. Vă interesează 
doar să duceţi cu voi pe Pământ, una din aceste creaturi. Sunt 
nişte monştri, dar chiar dacă urâţenia voastră nu e decât 
interioară, ea e tot aşa de mare. Nu e mare diferenţă între voi. 

Bishop II studie solul un timp până să-şi ridice ochii spre 
silueta înălţată pe platforma podului rulant. 

— Ai multe temeri de neâncredere, dar din nefericire şi puţin 
timp înainte. Dorim să te ducem pe Pământ. Acest embrion nu 
ne interesează. Ştim ce ai îndurat şi-ţi admirăm curajul. 

— Prostii. 

— Te înşeli. Noi vrem să te salvăm.. 

— Adică? 


— Să te scăpăm de ceea ce se dezvoltă în corpul dumitale. 

— Şi să-l păstraţi ca să-l studiaţi. 

Bishop II scutură din cap. 

— Nu. Ca să-l distrugem. 

Ea ar fi vrut să creadă. El trebuie să-i fi sesizat ezitările, 
fiindcă se grăbi să adauge: 

— Nu mai rezişti, Ripley, eşti epuizată. Odihneşte-te. 
Gândeşte-te. În interesul dumitale. Nava cu care am venit, 
Patna, este dotată cu o instalaţie chirurgicală din cele mai 
complete. Vă debarasăm de acest fetus, de această larvă, orice- 
ar fi aceasta. Nu am dat încă un nume diferitelor stadii de 
dezvoltare ale acestor creaturi. Intervenţia va reuşi, iar 
dumneata vei putea să te bucuri din plin de viaţă. 

Ea-şi cobori privirea asupra acestuia, resemnată acum şi 
senină. 

— Viaţa a fost destul de lungă şi-aşa, mulţumesc. Şi nu v-o 
datorez, nu vă datorez nimic. 

El întinse mâna cu un gest implorator. 

— Ideile dumitale sunt confuze, Ripley. Noi recunoaştem că 
am comis greşeli. Nu ştiam. Dar vrem să ne răscumpărăm 
greşeala, să-ţi permitem să recuperezi timpul pierdut. Vei avea 
posibilitatea de a avea copii. Iti vom asigura toate cele 
necesare. Vei beneficia în sfârşit de tot ceea ce ai meritat din 
plin. lţi datorăm acest lucru. 

Ea ezită. 

— Nu veţi duce chestia asta pe Pământ? 

— Nu. Am înţeles cât de periculoşi sunt monştrii aceştia. 
Ştim că ai avut dreptate de la început. Dar timpul ne presează. 
Ne vom ocupa de tot. Echipa chirurgicală este gata să intervină, 
la bordul navei noastre. 

Biotehul care stătea în spatele lui înainta. 

— Intervenţia va fi rapidă. Nedureroasă. Două incizii. Nu vei 
rămâne sub efectul anesteziei decât două ore. Atât. Apoi, vei fi 
din nou pe picioare, ca înainte şi în plină formă. 

— Cum pot eu să fiu sigură că veţi distruge embrionul după 
ce l-aţi scos din pântecele mele? 

Bishop Il mai făcu un pas. Era acum prea aproape. 

— Ai cuvântul meu. 

El întinse mâna în semn de prietenie. 

— Ai încredere în mine. Te rog. Noi vrem doar să te ajutăm. 


Ea se gândi, fără să se grăbească. Aaron o observa, ca şi 
Morse. Ea se uită la Bishop Il. 

Şi puse capăt negocierilor; 

— Nu... 

Ea făcu semn din cap lui Morse, care se aplecă pentru a 
comanda deplasarea podului rulant. Structura metalică, se 
desprinse de scară uruind şi se depărtă spre cuptor. Bishop II se 
aruncă şi o prinse pe Ripley. Ea se degajă şi se dădu înapoi, 
clătinându-se. 

Membrii comandoului reacționară imediat. Morse fu 
împuşcat în umăr şi se prăbuşi după pupitru. 

Aaron văzu un fragment de ţeava ruptă, pe care îl luă 
scrâşnind: 

— Sintet nemernic! 

Lovi cu măciuca sa improvizată în capul lui Bishop Il. 

Impactul fu spongios. Omul se clătină şi tresări, când 
sângele adevărat îi curgea prin păr şi când militarii îl doborau pe 
subdirector. 

— Eu... nu... sunt... un droid, îngăimă căpitanul, prăbuşindu- 
se. 

Mâna lui Ripley se chirci pe piept. 

— Îl simt cum mişcă! 

Membrii comandoului se repeziră spre şeful lor. 

Bishop Il se răsuci pe o parte, pentru a o privi. 

— Eşti datoare. Măcar faţă de propria persoană. 

Buzele femeii se strâmbară într-un rictus când exclamă: 

— Niciodată! 

Platforma macaralei era deasupra vâlvătăii. O mişcare 
bruscă în pântece o făcu pe Ripley să se clatine. Cu calm, în 
deplinătatea forţelor sale, înaintă spre margine. Jos clocotea un 
lac de metal topit a cărui apropiere îi usca pielea care se băşica 
de căldură. Valurile de temperatură urcau spre ea pentru ao 
îmbia să sară. 

— E prea târziu! 

— Nu! o imploră Bishop Il. 

Sub pieptul femeii uniforma se rupse şi se coloră în roşu. 
Ceea ce ieşea era rapid, dar Ripley era pregătită Ea strânse cu 
mâinile mica creatură şi ridică braţele deasupra vâltorii. Dihania 
se zbătea şi se încâlcea între degetele ei. 

— Adio! 


— Nuuu! urlă Bishop Il. 

Ea mai făcu un pas şi căzu în creuzetul clocotitor. 

Morse se ridică la timp pentru a asista la cădere. Cu o mână 
pe umărul rănit, murmură: 

— Moartea nu e moarte, numai o călătorie. Spre un plan 
superior. 

In absenţa altor sarcini de efectuat, biotehii se duseră să-l 
îngrijească. 

Fără o vorbă, alţi membri ai comandoului avură grijă să 
oprească apoi cuptorul, rafinăria şi restul centrului de detenţie 
Furia 361 al lui Weyland-Yutani. 


Acolo în adâncul spaţiului, mesajele întârzie. Sunt duhurile 
comunicaţiilor radiofonice plecate într-o rătăcire veşnică, 
ecourile vorbelor şi vieților aparţinând trecutului. Uneori sunt 
detectate, captate, transcrise. Pot avea o noimă pentru cei care 
le ascultă, dar nu întotdeauna. Ele sunt interminabile sau scurte 
precum acesta... 

— Aici Ripley, ultimul membru al echipajului de pe Nostromo, 
sfârşitul transmisiunii. 

Sfârşit 


